އިސްރާއީލްގެ އަނިޔާވެރިކަން ކުރިއަށް، މުޖާހިދުންގެ ހަމަލާތަކަށް ހުއްޓުމެއް ނެތް\nއިސްރާއީލުން މިއަދު ހެނދުނު ޣައްޒާ އަށް ދިން ވައިގެ ހަމަލާއެއްގައި އިސްލާމިކް ޖިހާދުގެ ކޮމާންޑަރަކު ޝަހީދުކޮށްލުމުން މަސްރަހު ހޫނުވެއްޖެ. ޣައްޒާގެ މުޖާހިދުން ގެންދަނީ ހުއްޓުމެއް ނެގި އިސްރާއީލަށް ރޮކެޓް ހަމަލާތައް ދެމުން.\n[live]ރައްދު ހަމަލާތައް ވަރުގަދަކޮށް އިސްރާއިލްގެ އަނިޔާވެރިކަން ހުއްޓުވުން ކުރިއަށް\nހަމާސްގެ ތަރުޖަމާނަކު ދެންމެ ވިދާޅުވީ ކޮމާންޑަރު ޝަހީދު ކޮށްލުމުން އަނިޔާވެރިންނަށް ދެމުން ގެންދާ ހަމަލާތައް އަދިވެސް ކުރިއަށްދާނެ ކަމަށް.\nހަމަލާތަކުން ސަލާމަތްވުމަށް އަޝްކެލަންގައި ހުންނަ ހުރިހާ ބިންގަރާހެއް ހުޅުވާލައިފި.\nއިސްރާއީލްގެ އަޝްޑޮޑްގައި ކުއްލި ހާލަތު އިއުލާންކޮށްފި.\nއިސްރާއީލްގެ އަޝްކެލަންގެ ސްކޫލްތައް މާދަމާ ވެސް ނުހުުޅުވަން ނިންމައިފި. އަޝްކެލަން އަކީ މިހާތަނަށް އެންމެ ގިނަ ރޮކެޓް އަމާޒުވި ސިޓީ.\nއިސްރާއީލުން ދިން ހަމަލާއެއްގައި ޣައްޒާގެ އިތުރު ހަތް މީހަކު ޒަހަމްވެއްޖެ.\nޣައްޒާ އިން އިސްރާއީލަށް ފޮނުވާލި ރޮކެޓް ހަމަލާތަކުގެ އަދަދު 190 އަށް އަރައިފި.\nރޮކެޓް ހަމަލާތަކުގެ ސަބަބުން އިސްރާއީލުން ފަރުވާ ދިން މީހުންގެ އަދަދު 46 އަށް އަރައިފި. މީގެ ތެރެއިން 23 މީހުންނަކީ ރޮކެޓް ހަމަލާތަކުން ސަމާލަތްވާން ދުވެފައި ދަނިކޮށް ވެއްޓިގެން އަނިޔާވި މީހުން.\nޣައްޒާގެ ހާން ޔޫނިސް އަވަށަށް އިސްރާއީލުން ވަރުގަދަ ވައިގެ ހަމަލާތަކެއް ދެމުން އެބަގެންދޭ.\nއިސްރާއީލުން ޣައްޒާ އަށް ދިން ވައިގެ ހަމަލާއެއްގައި ފަލަސްތީންގެ އިތުރު ދެމީހަކު ޝަހީދުކޮށްލައިފި. އެހެންކަމުން މިއަދު ޝަހީދުވި ފަލަސްތީން މީހުންގެ އަދަދު މިހާރު ވަނީ ހަތަކަށް އަރާފައި.\nBREAKING NEWS: Israel In Gaza Ge Ithuru2Meehaku Shaheedh Kohlaifihttps://t.co/LIkK0kGI2T\n— Vaguthu Online (@VaguthuOnline) November 12, 2019\nފަލަސްތީން ގަޑިން މިރޭ 08:00 ގެ ފަހުން އިސްރާއީލްގެ ހަމަލާތައް އިތުރަށް ވަރުގަދަ ކޮށްފާނެ ކަމަށް ބެލެވޭ ކަމުގައި ޣައްޒާގައި ހުންނަ "ވަގުތު" ގެ ނޫސްވެރިޔާ ވަފާ އަލްއުދައިނީ ބުނެފި. މިހާރު ފަލަސްތީންގެ ގަޑިން ރޭގަނޑު 07:02\nއިސްރާއީލްގެ ހަމަލާތަކުގައި މިއަދު ފަލަސްތީންގެ ފަސް މީހަކު ޝަހީދުވެފައި ވާތީ އެކަމާއި ހިތާމަކުރާކަމަށް އެމްނެސްޓީ އިންޓަނޭޝަނަލް އިން ބުނެފި.\nޣައްޒާއިން އިސްރާއީލަށް ދެމުން ގެންދާ ރޮކެޓް ހަމަލާތައް އެމެރިކާ އިން އިސްރައީލަށް ކަނޑައަޅާފައި ހުންނަ ސަފީރު ފްރިޑްމަން ކުށްވެރިކޮށްފި. ނަމަވެސް އިސްރާއީލުން ޣައްޒާއަށް ދެމުންދާ ހަމަލާތައް އޭނާ ކުށްވެރި ކޮށްފައެއް ނުވޭ. ފްރިޑްމަން ބުނީ އެމެރިކާ އޮންނަނީ އަބަދުވެސް އެމެރިކާ އާއި އެކުވެރި އިސްރާއީލާއި އެކުގައި ކަމަށް.\nހަމަލާތައް ބަދަލުކުރުން ހުއްޓާލުމަށް މިސްރުން މެދުވެރިއެއްގެ ދައުރު އަދާކުރަމުން ގެންދާކަމަށް މީޑިއާ ރިޕޯޓްތައް ބުނެފި. މިސްރުން މެދުވެރިއެއްގެ ރޯލް އަދާކޮށް މަޝްވަރަތައް ކުރަމުން ގެންދަނީ އެމެރިކާ އާއި އީޔޫގެ ބައިވެރިވުމާއި ވެސް އެކުގައި.\nޣައްޒާއަށް އިސްރާއީލުން ދެމުންދާ ހަމަލާތަކާއި، އިސްރާއީލަށް އަމާޒުކޮށް ދެމުން ގެންްދާ ރޮކެޓް ހަމަލާތައް ޖަރުމަންވިލާތުން ކުށްވެރިކޮށްފި. ޖަރުމަންވިލާތުން ބުނީ ކުށެއްނެތް އާއްމުންނަށް ހަމަލާ ދިނުމަށް އެއްވެސް އުޒުރެއް ނުދެއްކޭނެ ކަމަށް. ހަމަލާތައް ބަދަކުކުރުން ހުއްޓާލުމަށް ޖަރުމަންވިލާތުން ވަނީ ގޮވާލާފައި.\nޣައްޒާގައި ހުންނަ "ވަގުތު" ގެ ނޫސްވެރިޔާ ވަފާ އަލްއުދައިނީ ބުނީ މިއަދު މިހާތަނަށް ޣައްޒާގެ ފަސް މީހަކު އިސްރާއީލްގެ ހަމަލާތަކުގައި ޝަހީދުވެފައިވާ ކަމަށް.\nއެއީ އުމުރުން 42 އަހަރުގެ ބަހާ ސާލިމް އަބޫ އަލަތާ އާއި އޭނާގެ އަނބިމީހާ 39 އަހަރުގެ އަސްމާ މުހައްމަދުގެ އިތުރުން އުމުރުން 20 އަހަރުގެ މުހައްމަދު އަތިއާ މުސާލް ހަމޫދާ، އުމުރުން 25 އަހަރުގެ ޒަކީ މުހައްމަދު އަދުނާން އުމުރުން 26 އަހަރުގެ އިބްރާހިމް އަހްމަދު އަބްދުލް ލަތީފް.\nޣައްޒާގައި ހުންނަ "ވަގުތު" ގެ ނޫސްވެރިޔާ ވަފާ އަލްއުދައިނީ ބުނީ ޣައްޒާގެ ހުރިހާ ސަރަހައްދަކުން އިވެމުންދަނީ އިސްރައީލްގެ ހަމަލާތަކުގެ އަޑު ކަމަށް. ވަފާ ބުނީ އިސްރާއީލްގެ ހަމަލާތައް ދަނޑުބިންތަކަށާއި އާއްމުން ދިރިއުޅޭ އިމާރާތްތަކަށް އަމާޒުކުރަމުންދާ ކަމަށް.\nFarewell of Zaki Ghannam, 26, who was killed today in the israeli bombing. pic.twitter.com/z2wSnC8BgL\n— Muhammad Smiry ?? (@MuhammadSmiry) November 12, 2019\nޣައްޒާ އިން އަނެއްކާވެސް އިސްރާއިލް އަށް ރޮކެޓު ހަމަލާތަކެއް ދޭން ފަށައިފި.\nއިސްރާއިލުން ޣައްޒާގައި ހިންގާ ޖަރީމާތައް ޖޯޑަން އިން ކުށްވެރިކޮށްފި.\nއިސްލާމިކް ޖިހާދް އާއި ހަމާސް : ކޮމާންޑަރު ޝަހީދު ކޮށްލުމުން ދޭ ބަދަލު ހިފުމުގެ ހަމަލާތައް އަދި މި ފެށުނީ.\nޣައްޒާގެ ސްކޫލްތަކާއި ޔުނިވާސިޓީތަކުގެ އިމްތިޙާންތައް ފަސްކޮށްފި.\nފަލަސްތީނުގައި ޒަހަމްވި މީހުންގެ އަދަދު 30 އަށް އަރައިފި.\nމިއަދު މިހާތަނަށް އިސްރާއީލް 42 މީހަކަށް ވަނީ ފަރުވާ ދީފައި. އޭގެ ތެރޭގައި ރޮކެޓް ހަމަލާތަކުގައި އަނިޔާވި ފަސް މީހަކާއި، ރޮކެޓް ހަމަލާއެއް އަމާޒިވި ގެއެއްގެ ތެރޭގައި ހޭނެތިފައި އޮތް އަށް އަހަރުގެ ކުއްޖަކު ހިމެނޭ. އެ ކުއްޖާގެ ހާލު ސީރިއަސް.\nއަދި އެ ހަމަލާތަކުގައި ސައިރެން އަޑާއެކު ސަލާމަތްވާން ދުވެފައި ބިންގަރާސްތަކަށް ވަންނަން ދަނިކޮށް އަނިޔާވި 20 މީހަކާއި، ހަަމަލާތަކުގެ އަޑި އިވުމުން ބިރު ގަތް 17 މީހަކު ހިމެނޭ.\nއިސްރާއީލުން ދިން ހަމަލާއެއްގައި ޒަހަމްވި ފަލަސްތީނު މީހަކަށް ފަރުވާދެމުން ދަނިކޮށް ޝަހީދުވެއްޖެ. މިޔާއެކު ޝަހީދުވި ފަަލަސްތީން މީހުންގެ އަދަދު ވަނީ ފަހަކަށް އަރާފައި.\nBREAKING: Kuriah Oi 48 Gadi Iru Samaaluve Thibumah Israel Ge Rayyithunnah Angaifihttps://t.co/jLHgHCpZId\nއިސްރާއީލުން މިހާރު ގެންދަނީ އަނެއްކާ ޣައްޒާއަށް ހަމަލާތައް ދެމުން.\nކާރުހާނާގައި ރޯވި އަލިފާންގަނޑު އަދިވެސް ކޮންޓްރޯލް ނުވޭ\nމި ހަމަލާގައި ކޮމާންޑަރުގެ އަނބިކަނބަލުންވެސް ޝަހީދުވެފައިވާއިރު ދެ ދަރިކަލުންނަށް ދަނީ ފަރުވާދެމުން.\nޝަހީދުވި ކޮމާންޑަރުގެ ދަރިކަނބަލުން\nއިސްލާމިކް ޖިހާދުގެ ކޮމާންޑަރުގެ ޖަނާޒާ - ވަގުތު އިމޭޖެސް: ވަފާ އަލް އުދައިނީ\nއިސްރާއިލްގެ ސިފައިންތަކެއް ޒަހަމްވެފައި ވާކަމަށް ފަލަސްތީނުގެ މީޑިއާތަކުން ރިޕޯޓް ކުރޭ. ނަމަވެސް އިސްރާއީލުން އަދި ވަކި އެއްޗެއް ނުބުނޭ.\nއިސްރާއީލުން ބުނީ، ހަމަލާ ދިނީ އިސްލާމިކް ޖިހާދު އިން ބޭނުން ކުރާ ތިން ތަނަކަށް ކަމަށް.\nއިސްރާއީލުން އެއް ގަމުން މަގުން ޣައްޒާއަށް ހަމަލާ ދީފި. ހަމަލާ ދީފައި ވަނީ ޓޭންކަރު ބޭނުންކޮށްގެން.\nކާރުހާނާގައި ރޯވެ އަނދަނީ\nއިސްރާއީލުގެ ގެއަކަށް އަނެއްކާވެސް ރޮކެޓް ހަމަލާއެއް އަމާޒުވެއްޖެ. މި ހަމަލާގައިވެސް މީހަކަށް އަނިޔާއެއް ނުވޭ.\nހަމަލާތައް އަމާޒުވި ކާރުހާނާގައި 150 މުވައްޒަފުން މަސައްކަތް ކުރޭ. މި ހަމަލާގައި މީހަކަށް އަނިޔާވެފައި ނުވަނީ ހަމަލާއެއް އަމާޒުވެދާނެ ކަމަށް ބަލާފައި މިއަދު ކާރުހަނާ ބަންދުކޮށްފައި ހުރުމުން.\nއިސްރާއީލްގެ ކާރުހާނާއެއްގައި ރޯވި އަލިފާން ކޮންޓްރޯލް ނުކުރެވި އަދިވެސް ދަނީ އަނދަމުން.\nAharumennah Hamalaadhey Komme Bayakaa Kurimathi Laanan- Netanyahuhttps://t.co/1OWqffYN9t\nއިސްރާއީލުގެ ގެއަކަށް ރޮކެޓު ހަމަލާއެއް އަމާޒު ވެފައި\nޣައްޒާގެ އުތުރުގެ ސަރަހައްދުތަކަށް އިސްރާއީލިގެ ބޯޓުތަކުން ހަމަލާތައް ދެނީ.\nEU In Israel Kuhveri Nukoh, Kuhveri Kuree Palestine Ge Rocket Hamalaathahhttps://t.co/cYlzJ7bNF4\nޝަހީދުވި މީހުންގެ އަދަދު4އަށް އަރާފައިވާއިރު، ޒަހަމްވި އަދަދު ވަނީ 27 އަށް އަރާފައި. އިސްރާއީލުން ޒަހަމްވީ މިހާތަނަށް ފަސް މީހުން. އޭގެ ތެރެއިން އަށް އަހަރު ކުއްޖެއްގެ ހާލު ސީރިއަސް.\nއިސްރާއީލުން ޣައްޒާއަށް ދިން ހަމަލާއެެއްގައި އެކަކު ޝަހީދުވެ އިތުރު ދެ މީހަކު ޒަހަމްވެއްޖެ.\nއިސްރާއީލްގެ ބަހަކަށް ރޮކެޓް ހަމަލާއެއް އަމާޒުވެ ބަސް އަންދާ ހުލިވެއްޖެ. މި ހަމަލާގައި އެއްވެސް މީހަކު ޒަހަމްވި ކަމެއް އަދި ނޭގެ.\nއިސްރާއީލުގެ ހަމަލާތަކުގައި ޒަހަމްވި ފަލަސްތީނުގެ ރައްޔިތުންގެ އަދަދު 25 އަށް އަރައިފި. ޝަހީދު ވެފައި ވަނީ ތިން މީހުން.\nއިސްލާމިކް ޖިހާދުގެ ކޮމާންޑަރ ޝަހީދުކުރަން ދިން ހަމަލާއަށް ފަހު - ވަގުތު އިމޭޖެސް: ވަފާ އަލް އުދައިނީ\nޝަހީދުވި އިސްލާމިކް ޖިހާދުގެ ކޮމާންޑަރ\nނަތަންޔަހޫ: އަހަރުމެންނަށް ހަމަލާދޭ ކޮންމެ ބަޔަކާއި ކުރިމަތިލާނަން.\nޣައްޒާ އިން އިސްރާއީލަށް ދިން ރޮކެޓް ހަމަލާތަކުގެ އަދަދު 150 އަށް އަރައިފި.\nއަޝްޑޮޑް ނިޓްޒަންއަށް ރޮކެޓް ހަމަލާއެއް އަންނަ ކަމުގެ ސައިރެން ދަނީ އަޅަމުން.\nBREAKING: Palastine Ge Hamalaa Ehggai Israel Ge Kaaruhaanaaehggai Roave Andhaneehttps://t.co/CGuvONX04b\nއިސްރާއީލުގެ އަސްކަރިއްޔާގެ ޗީފް: ތައްޔާރުވަމުން މި ދަނީ ކަނޑާއި ވަޔާއި އެއްގަމު މަގުން ހަމަލާތައް ދޭން ޖެހިދާނެ ކަމަށް.\nނަތަންޔަހޫ: ހަމަނުޖެހުން އިތުރުވި ނަމަވެސް އިސްރާއީލުން ކަންބޮޑެއް ނުވޭ. އަހަރުމެން ދިފާއު ކުރުމަށް ކުރަން ޖެހޭ ކަންތައް ކުރާނަން.\nނަތަންޔަހޫ: އެންމެ ރަނގަޅު ވަގުތުގައި އަހަރުމެން އިސްލާމިކް ޖިހާދުގެ ކޮމާންޑާރު އަބޫ އަލް އަަޓާ ނައްތާލާފައި.\nއިސްރާއީލުގެ ހައްދުފަހަނައަޅާފައި ވާ ބޮޑުވަޒީރު ނަތަންޔަހޫ މިހާރު ދަނީ ޓީވީ މެދުވެރިކޮށް ވާހަކަދައްކަމުން.\nޣައްޒާ ގެ ރައްޔިތުން މަސްވެރިކަން ކުރަން ކަނޑުމައްޗަށް ނުކުތުން އިސްރާއީލުން މަނާކޮށްފި.\nފަލަސްތީނުގެ މީޑިއާތަކުން ބުނީ ހަމަލާއަށްފަހު ފެކްޓަރީގައި ރޯވެ އަނދަމުންދާ ކަމަށް.\nޣައްޒާއިން ދިން ހަމަލާއެއްގައި އިސްރާއީލްގެ ފެކްޓަރީއަކަށް އަމާޒުވެއްޖެ. ސްޑެރޮޓްގެ ފެކްޓަރީއަށް ދިން ހަމަލާގެ މާބޮޑު ތަފްސީލެއް އަދި އެއް ނުލިބޭ.\nBREAKING: Israel In Gaza Ah Varugadha Hamalaathakeh Dhinumah Ninmaifihttps://t.co/i5jnepZ8xe\nއިސްރާއީލާ ދެކޮޅަށް ހަނގުރާމަ ހުއްޓާލަން އެއްބަސްނުވާނެ ކަމަށް އިސްލާމިކް ޖިހާދުން ބުނެފި. އެ ޖަމާއަތުން ބުނީ، މިސްރު މެދުވެރިވެގެން ހަނގުރާަމަ ހުއްޓާލަން އެ ޖަމާއަތުން އެއްބަސްނުވާނެ ކަމަށް. މީގެ ކުރިން މަސްރަހު ހޫނުވާއިރު، ހަމަލާ ބަދަލު ކުރުން ހުއްޓާލަނީ މިސްރުމެދުވެރިއެއްގެ ރޯލް އަދާކޮށްގެން.\nޣައްޒާއިން ދިން ހަމަލާތަކުގައި އިސްރާއީލަށް ބޮޑެތި ގެއްލުންތަކެއްވެ ފަސް މީހަކު ވަނީ ޒަހަމްވެފައި.\nއިސްރާއީލުން ދިން ހަމަލާތަކުގައި މިހާތަަނަށް ވަނީ ފަލަސްދީނުގެ ތިން މީހަކު ޝަހީވެ 18 މީހަކު ޒަހަމްވެފައި.\nއިސްރާއީލްގެ ސްޑެރޮޓް އިން ހަމަލާ އެއް އަމާޒުވުމުގެ ކުރިން އަޅާ ސައިރަން ދަނީ އަޅަމުން.\nއީޔޫ: ފަލަސްތީނުން އިސްރާއީލްގެ އާއްމުންނަށް ދޭ ހަމަލާތައް ބަލައިނުގަނެވޭނެ.\nހަމާސް އޮފިޝަލް ރަދްވާން: "ކަލޭމެން (އިސްރާއީލުން) އަލް ގުދުސް ބްރިގޭޑްސް (އިސްލާމިކް ޖިހާދުގެ ހަނގުރާމަވެރި ގޮފި) ނައްތާލަން މަސައްކަތް ކުރާ ނަމަ އަޅުގަނޑުމެން ގައްސާމް ބްރިގޭޑްސް (ހަމާސް ޖަމާއަތުގެ ހަނގުރާމަވެރި ގޮފި) ތިބޭނީ އެކުގައި. އަޅުގަނޑުމެންނަކީ އެއްމާބަނޑު ދެބެއިން. އެ މީހުންގެ ލެޔަކީ އަހަރުމެންގެ ލޭ. އެއީ އެ މީހުންގެ ކޮމާންޑަރ، އެ މީހުންގެ ލެޔަކީ އަހަރެމެންގެ ލޭ"\nއިސްލާމިކް ޖިހާދު ގްރޫޕް ލީޑަރު: ޝަހީދުވި ކޮމާންޑަރުގެ މަރުގެ ބަދަލު ހިފާނަން. ނަތަންޔަހޫ އާއި އޭނާގެ ލަޝްކަރުން މަރުގެ ބަދަލު ހިފާނަން.\nޝަހީދުވި ކޮމާންޑާގެ ޖަނާޒާ ގައި ހަމާސް އިން ބުނީ އެޖަމާއަތުގެ ހަނގުރާމަވެރި ގޮފި އޮތީ އިސްލާމިކް ޖިހާދާއެކު ކަމަށް.\nޣައްޒާ އަށް ދިން ހަމަލާ އަށް ފަހު މީހުން ސަލާމަތް ކުރަނީ\nޣައްޒާ އިން އިސްރާއީލަށް ދިން ހަމަލާ އެއް\nއިސްރީލަށް ލިބިފައިވާ ބައެއް ގެއްލުންތައް\nޣައްޒާ އިން ފަލަސްތީނަށް ފޮނުވި ރޮކެޓް ހަމަލާތަކުގެ އަދަދު 100 އަށް އަރައިފި\nޝަހީދުވި ކޮމާންޑަރުގެ ޖަނާޒާ ކުރިއަށް ދަނީ\nޝަހީދުވި ކޮމާންޑަރުގެ އާއިލާ ބައެއް މީހުން\nއިސްލާމިކް ޖިހާދުން އިސްރާއީލާއި ދެކޮޅަށް ހަނގުރާމަ އިއުލާނު ކުރީ ކޮމާންޑަރު ޝަހިދު ވުމުން.\nއިސްރާއީލުން ދިން ހަމަލާގައި ޝަހީދުވި އިސްލާމިކް ޖިހާދުގެ ކޮމާންޑަރުގެ އަނބިކަނބަލުންނާއި ދަރިކަލުން ހިތާމަ ފާޅު ކުރަނީ\nޣައްޒާ އިން އިސްރާއީލަށް ހަމަލާތައް ދެނީ\nއިސްރާއީލުގެ އާޝްކެލޮންއަށް ރޮކެޓް ހަމަލާތަކެއް އަމާޒުވެފައި\nއިސްރާއީލުން ދިން ޑްރޯން ހަމަލާގައި ޝަހީދުވި މީހުންގެ އަދަދު2ކަށް އަރައިފި.\nޣައްޒާ އިން އިސްރާއީލަށް ދެމުންގެންދާ ހަމަލާތައް ޔޫރަޕްގެ އިއްތިހާދުން ކުށްވެރިކޮށްފި. އިސްރާއީލުން ޣައްޒާއަށް ދެމުންދާ ހަމަލާތަކާއި މެދު ވަކި އެއްޗެއް ނުބުނޭ. އީޔޫ އިން ބުނީ، މަސްރަހު އިތުރަށް ގޯސްނުވާނެ ގޮތަކަށް އަމަލު ކުރަން ޖެހޭ ކަމަށް.\nފަލަސްތީނުގެ މީޑީއާތަކުން ބުނީ އެ ހަމަލާ އަމާޒުކޮށްފައި ވަނީ އިސްރާއީލަށް ރޮކެޓް ހަމަލާތައް ފޮނުވަން ތައްޔާރުވަމުން ދިޔަ މުޖާހިދުން ތިބި ތަނަކަށް ކަމަަށް.\nއިސްރާއީލުގެ ޣައްޒާ އަށް ދިން ޑްރޯން ހަމަލާއެއްގައި އެކަކު ޝަހީދުގެ އިތުރު ބަޔަކު ޒަހަމްވެއްޖެ.\n"އިސްރާއީލުން ފަލަސްތީނަށް އަރައިގަތުން ހުއްޓުވަން މިހާރުން މިހާރަށް ބައިނަލްއަގްވާމީ މުޖުތަމައުން މިކަމުގެ ތެރެއަށް ވަންނަން ޖެހޭ. ޣައްޒާގައި ތިބި އަޅުގަނޑުމެންގެ ރައްޔިތުންގެ ރައްކާތެރިކަން ޔަގީން ކުރުމަށް ފަލަސްތީނުގެ ރައީސް ދަނީ މަސައްކަތް ކުރަމުން". ފަލަސްތީން ސަރުކާރުގެ ތަރުޖަމާނު\nފަލަސްތީނުގެ ސަރުކާރުން ބައިނަލްއަގްވާމީ އެހީއަށް އެދިއްޖެ.\nއިސްރާއީލުގެ މޮޑިން ހަމަލާއެއް އަންނަ ކަމުގެ ސައިރެން އަޅަން ފަށައިފި\nއިސްރާއީލްގެ ހައިވޭއަކަށް ރޮކެޓްް ހަމަލާއެއް އަމާޒުވެ، ބާރުގަދަ ގޮވުންތަކެއް ގޮވައިފި.\nއެ ހަމަލާގައި އެގެއަށް ގެއްލުންވެފައިވާއިރު، މީހަކށް އަނިޔާވި ކަމެއް އަދި ނޭނގެ.\nއިސްރީލްގެ ނެޓިވޮޓް ގެ ގެއަކަށް ރޮކެޓް ހަމަލާއެއް އަމާާޒުވެއްޖެ\nBREAKING: Gaza In Israel Ah Dhemundhaa Hamalaa Thakugai Bodethi Gehllun Thakeh Vaneehttps://t.co/1MEccArGuA\nއިނގިރޭސިވިލާތުން އިސްރާއިލާށް ދަތުރު ކުރުމުގައި ސަމާލުވާން އެދި ޓްރެވެލް އެޑްވައިޒަރީ ނެރެފި\nހުސްބިމަކަށް އަމާޒުވި އެ ހަމަލާއަށްފަހު އެ ސަރަހައްދު ދަނީ އަނދަމުން\nޣައްޒާ އިން މޯޓަރ ހަމަލާދީފި. ހަމަލާ އަމާޒުވެފައި ވަނީ ދެކުނު އިސްރާއީލަށް\nއިޒްރާއިލްގެ ސްޑްރިއޮޓް ގެއަކަށް ހަމަލާ އަމާޒުވެފައި\nޣައްޒާ އިން އިސްރާއީލަށް ހަމަލާ ދެނީ\nއިސްރާއީލުން ބުނީ މިހާތަނަށް 50 އަށް ވުރެ ގިނަ ރޮކެޓް ހަމަލާ ދީފައިވާ ކަމަށާއި 20 ހަމަލާއެއް އަމާޒަށް ވާސިލްވުމުގެ ކުރިން އަޔަން ޑޯމް އިން ނާކާމިޔާބު ކޮށްލާފައިވާ ކަމަށް.\nރިޝަން ލެޒިއޮން އަށް ރޮކެޓް ހަމަލާއެއް އަމާޒުވެ ގެއްލުންތަކެއް ވެއްޖެ. އިސްރާއީލްގެ މީޑިއާތަކުން ބުނީ ހަމަލާތައް އަމާޒުވީ މަގަކަށް ކަމަށް.\nއިސްރާއީލްގެ ގަން ޔަންވީ އަށް ދިން ރޮކެޓް ހަމަލާއެއްގައި އިސްރާއީލް މީހަކު ޒަހަމްވެއްޖެ. ނަމަވެސް އޭނާ އަށް ސީރިއަސް ޒަހަމެއް ނުލިބުނު.\nޖޯޑަންގައި އިސްރާއީލާއި އެމެރިކާ މީހުންނަށް އަމާޒުކޮށް ހަމަލާއެއް ދޭން އުޅުނު ދެމީހަކު ހައްޔަރުކޮށްފި. މި ދެމީހުން ހައްޔަރުކުރީ އިންޓެލިޖެންސަށް ލިބުނު މައުލޫމާތަކާއި ގުޅިގެން ކަމަށް ޖޯޑަންގެ ދައުލަތުގެ މީޑިއާ އިން ބުނޭ.\nހާލު ސީރިއަސް ވެގެން ފަރުވާ ދެމުން ދަނީ އިސްރާއީލްގެ އަށް އަހަރުގެ އަންހެން ކުއްޖަކަށް.\nރޮކެޓް ހަމަލާއެއްގެ ސަބަބުން އިސްރާއީލް ކުއްޖެއްގެ ހާލު ސީރިއަސް ވެއްޖެ. އެއީ ހޮލަން އަށް ދިން ރޮކެޓް ހަމަލާއެއްގައި ހޭނެތުނު ކުއްޖެއް. އާއިލާ އަށް އެކުއްޖާ ފެނުނީ ގޭތެރޭގައި ހޭނެތިފައި އޮއްވާ.\nއިސްރާއީލުން ޝަހީދުކޮށްލާފައި ވަނީ އިސްލާމިކް ޖިހާދުގެ ކޮމާންޑަރ ބަހާ އަބޫ އަލް-އަތާ. އޭނާ ޝަހީދުވީ އިސްރާއީލުން މިއަދު ހެނދުނު ޣައްޒާ އަށް ދިން ވައިގެ ހަމަލާއެއްގައި.\nGaza this morning pic.twitter.com/9T4JVucSFO\nމަސްރަހު ހޫނުކޮށް ހަމަނުޖެހުން އުފެދުމުގެ އަޑީގައި އޮތީ އީރާން ކަމަށް އިސްރާއީލްގެ ފޮރިން މިނިސްޓްރީން ބުނެފި. އިސްރާއީލްގެ ފޮނިން މިނިސްޓްރީން ބުނީ އިސްލާމިކް ޖިހާދަށް ފަންޑް ކުރަނީ އީރާނުން ކަމަށާއި އިސްލާމިކް ޖިހާދުން ގެންދަނީ އާއްމުންނަށް ހަމަލާ ދެމުން ކަމަށް.\nއިސްރާއީލްގެ ހޮލޮން، ރިސޮން، ލެޒިއޮން އަށް ހަމަލާ އަމާޒުވެދާނެ ކަމުގެ ސައިރަން އެއަވަށްތަކުގައި އަޅަމުންދާ ކަމަށް "ޓައިމްސް އޮފް އިސްރާއީލް" އިން ބުނޭ.\nއިސްރާއީލްގެ ބޮޑުވަޒީރު ނަތަންޔާހޫ އާއި އިސްރާއީލް އަސްކަރިއްޔާ އިން އިރުކޮޅެއް ތެރޭގައި ޓީވީ މެދުވެރިކޮށް ބަޔާނެއް ދޭނެ. މި ބަޔާނުގައި ޣައްޒާ އާއި ދެކޮޅަށް ހަނގުރާމަ އިއުލާން ކުރާނެ ކަމަށް ބެލެވޭ.\nއިސްރާއީލްގެ އަޝްދޮދް ގައި އޮތް ކާރަކަށް ރޮކެޓް ހަމަލާއެއް އަމާޒުވެއްޖެ. މި ހަމަލާގައި މީހަކަށް ގެއްލުމެއް ލިބުނު ކަމުގެ ރިޕޯޓް އަދި ނުލިބޭ.\nކޮމާންޑަރުގެ ހަށިގަނޑު މިހާރު އޮތީ ޣައްޒާގެ ސިފާ ހޮސްޕިޓަލްގައި. އޭނާގެ ހަށިގަނޑު ފުރަތަމަ ގެންދާނީ އޭނާގެ ގެއަށް. އެއަށްފަހު ދެން ހަށިގަނޑު ގެންދާނީ އޮމާރީ މިސްކިތައް.\nޝަހީދުވި އިސްލާމިކް ޖިހާދުގެ ކޮމާންޑަރުގެ ޖަނާޒާ ޣައްޒާގައި ފަށައިފި. ބެލެވޭ ގޮތުގައި ކޮމާންޑަރުގެ ޖަނާޒާއަށް ފަހު މުޖާހިދުން އިސްރާއީލަށް ވަރުގަދަ ހަމަލާތަކެއް ދޭނެ.\nއިސްރާއީލްގެ ވެރިރަށް ތެލްއަވީވް ހިމެނޭ ގޮތައް ނުވަ ސަރަހައްދެއްގެ ސްކޫލްތަކާއި ވިޔަފާރިތައް ބަންދުކުރަން އިސްރާއީލްގެ އަސްކަރިއްޔާ އިން އަންގައިފި. މިސަރަހައްދުތަކުގައި 300 އަށް ވުރެ ގިނަ މީހުންގެ އެއްވުންތައް ބޭއްވުން ވެސް ވަނީ މަނާކޮށްފައި. އަދި ބައެއް ސަރަހައްދުތަކުގައި 100 އަށް ވުރެ ގިނަ މީހުން ބައިވެރިވާ ބައްދަލުވުންތައް ބޭއްވުން ވެސް ވަނީ މަނާކޮށްފައި.\nމިއަދު މިހާތަނަށް ފަލަސްތީންގެ މުޖާހިދުން ވަނީ އިސްރާއީލަށް 50 އަށް ވުރެ ގިނަ ރޮކެޓް ފޮނުވާލާފައި.\nއެންމެ ފަހުން އޮތް އިސްރާއީލްގެ އާއްމު އިންތިޚާބުގައި އެންމެ ގިނަ ގޮނޑި ކާމިޔާބުކުރި ބްލޫ އެންޑް ވައިޓް ޕާޓީން ވެސް ބުނީ ޣައްޒާ އަށް ނަތަންޔާހޫ ހަމަލާ ދިނީ ސިޔާސީ ބޭނުމެއްގައި ކަމަށް ގަބޫލު ކުރެވޭ ކަމަށް. "އިސްލާމިކް ޖިހާދުގެ ކޮމާންޑަރު މަރާލަން ވަކި ވަގުތެއް ނެތް. އެކަމަކު ގަޑި ދިމާވެފައި މިއޮތީ ސިޔާސީ ފައިދާއެއް ހޯދަން ކުރި ކަމެއްގެ ގޮތުގައި." ބްލޫ އެންޑް ވައިޓް ޕާޓީގެ ބަޔާނުގައި ބުނެފައިވޭ.\nއިސްރާއީލްގެ އަރަބި ސިޔާސީ ޕާޓީތަކުން ނެރުނު ގުޅިފައިވާ ބަޔާނެއްގައި ބުނީ ނަތަންޔާހޫ ޣައްޒާ އަށް ހަމަލާދިނީ ސިޔާސީ މަންފާތަކެއް ހާސިލް ކުރަން ކަމަށް. "އަމިއްލަ އެދުމުން ފޯވެފައިވާ، އެންމެ ފަހުން ބޭއްވި ދެ އިންތިޚާބުގައި ވެސް ނާކާމިޔާބުވި މީހަކު މަސައްކަތް ކުރަނީ އޮފީހުގައި އިނދެވޭނެ ގޮތެއް ހޯދަން. ފާއިތުވި ދިހަ އަހަރު ކޮންމެ ދުވަހަކު އޭނާ ހޭލަނީ ވެސް ފަލަސްތީންގެ ބިންތައް ހިފައި ސުލްހައަށް ހުރަސް އެޅޭނެ ގޮތެއް ހޯދަން. އޭނާ މިއަދު ތަކުރާރު ކުރީ އެކަންތައް." ގުޅިފައިވާ ބަޔާނުގައި ބުނި.\nޣައްޒާ ކޮންޓްރޯލް ކުރަމުން އަންނަ ހަމާސް ޖަމާޢާތުން ދެންމެ ނެރުނު ބަޔާނެއްގައި ބުނީ އިސްލާމިކް ޖިހާދުގެ ކޮމާންޑަރަކު ޝަހީދުކޮށްލުމުގެ އަދަބު އިސްރާއީލަށް ދޭން ޖެހޭނެ ކަމަށް. މަސްރަހު ހޫނުވުމުގެ ހުރިހާ ޒިންމާއެއް ނަގަން ޖެހޭނީ އިސްރާއީލުން ކަމަށް ހަމާސް ޖަމާޢަތުން ބުނި.\nޣައްޒާގައި ހުންނަ "ވަގުތު" ގެ ނޫސްވެރިޔާ ވަފާ އަލްއުދައިނީ ބުނީ އިސްރާއީލްގެ ހަމަލާއެއް ކޮންމެ ވަގުތަކު ވެސް ދިމާވެދާނެ ކަމަށް ޣައްޒާގެ ރައްޔިތުން ތައްޔާރުވެފައިވާ ކަމަށް. މިއަދު އިސްރާއީލްގެ ހަމަލާތައް އަމާޒުވެދާނެ ކަމަށް ލަފާކުރެވެތީ ޣައްޒާގެ ހުރިހާ ސްކޫލަކާއި ކޮލެޖެއް އަދި ސަރުކާރު އޮފީސްތަކެއް ބަންދުކޮށްފައިވާ ކަމަށް ވެސް ވަފާ ބުނި.\nBREAKING NEWS: Israel In Islamic Jihadh Ge Commander Eh Shaheedhu Kohlaifihttps://t.co/1FxhtBuGMo\nBREAKING NEWS: Gaza In Israel Ge Verirashah Hamalaadheefihttps://t.co/AyRfRbvB35\nއިސްރާއީލާއި ދެކޮޅަށް ފަލަސްތީންގެ އިސްލާމިކް ޖިހާދުން ހަނގުރާމަ އިއުލާންކޮށްފިއެވެ.\nއިސްލާމިކް ޖިހާދުން ބުނީ އެޖަމާޢަތުގެ އިސް ކޮމާންޑަރަކު އިސްރާއީލުން ޝަހީދު ކޮށްލުމަކީ ރަތް ރޮނގު ހުރަސް ކުރުން ކަމަށެވެ.\nއިސްރާއީލުން ޝަހީދު ކޮށްލާފައި ވަނީ އިސްލާމިކް ޖިހާދުގެ އެންމެ އިސް އެއް ކޮމާންޑަރެވެ.\nނޮވެމްބަރު 12, 2019 13:28\nސާބަހޭ ޣައްޒާ، ހިތްވަރު ކުރޭ. މާތް ﷲ ތިޔަބައިމީހުނަށް ނަސްރު ދެއްވާށި.\nނޮވެމްބަރު 12, 2019 13:34\nވަގުތު ނޫހުގެ ޕްރެސް އެއް އެބައުޅޭތަ ޢައްޒާގައި\nނޮވެމްބަރު 12, 2019 14:00\nކޮމާޑަރަކު ޝަހީދު ކޮށްލީމަ މި ހޫނުވީ. މިއޮށް ހުރިހާ ދުވަހު އާންމުންނާ ކުޑަކުދިން މެރި އިރު ހޫނެއްނުވޭ.\nނޮވެމްބަރު 12, 2019 14:07\nﷲ އަކުބަރު.. ޔާﷲ، ފަލަސްތީނުގެ މުސްލިމުންނަށް ނަސްރުދެއްވާންދޭވެ. އާމީން..\nނޮވެމްބަރު 12, 2019 14:20\nމަހަމަ ހައިރާން ވެއްޖެ ، ހަމާސް ވެއްޖެޔާ ވަކި ޖިހާދުކުރެވޭތަ ؟ އެމީހުން ވެސް ވާނީ ޓެރެރިސްޓް ބަޔަކަށް ނޫންތަ؟\nނޮވެމްބަރު 12, 2019 15:54\nތީ ޔަހޫދީ ޖާހިލް މީހެއްތަ. ޢަމިއްލަ ޤައުމާއި ދީނުގެ ދިފާއުގަ ހަނގުރާމަކޮށް ޖިހާދު ވުމަޖީ ޓެރަރިސްޓްވުންތަ.\nނޮވެމްބަރު 14, 2019 17:22\nނޮވެމްބަރު 12, 2019 15:13\nވަގުތު ހަމަ ހަބޭސް.\nނޮވެމްބަރު 12, 2019 15:25\nނޮވެމްބަރު 12, 2019 15:51\nޢިސްރާއީލް ބާގައިގެ ޔަހޫދީ ބައިގަނޑު ނެތިކުރައްވާ ފަލަސްތީނަށް ނަސްރު ދެއްވާށި\nނޮވެމްބަރު 12, 2019 16:16\nއިސްރާޢީލު އުފައްދައި އެބައިމީހުން ބާރުވެރިކުރުވުމުން އެމީހުން ކޮންމެ ދުވަހަކު އެތަށް މުސްލިމުންނެއް ޝަހީދުކުރަމުން ފަލަސްތީނުގެ ބިންތައް ފޭރެމުން ތަންތަން ހަލާކުކޮށް ހުޅުޖަހަމުން މުސްލިމް ޙަޟާރަތު ނެތިކުރަމުން ދިޔައިރު މި ނުލަފާ އީޔޫ އޮތީ ނިދާފައި.\nމިއަދު ޣައްޒާއިން ބާރެއްނެތް ދެ ހަމަލާއެއް އިސްރާޢީލަށް ފޮނުވިއިރަށް އަމިއްލަ ކަރުގައި ވަޅިއެޅިގެން އުޅޭ ކުއްތާއެއްހެން އީޔޫ ތެދުވެ މިކަން ކުއްވެރި ކުރާއިރު ލަދެއްނުގަނޭ.\nނޮވެމްބަރު 12, 2019 18:07\nމުސްލިމުން ނަސްރާ ކާމިޔާބު\nނޮވެމްބަރު 12, 2019 21:48\nރީނދޫ ބައިގަނޑު ވަރަށް އުފާވާނެ. ކެނެރީގެ ޔަހޫދީ ކަލޭގެ ބައިގަނޑު


ްކ.ވ: މާލެ، ގ.ޒަމާނީއާކުލަ، އިސްމާޢީލް ސާމިޙް އަޙްމަދު އާއި ތ.ތިމަރަފުށި، ބުރެވިމާގެ، އިބްރާހީމް ރަޝީދު އަދި މާލެ، ހ.ފުޖޭރާ، ޢަލީ އައިމަން\nސިވިލް ކޯޓަށް ހުށަހެޅިފައިވާ މައްސަލަތަކާއި ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ ތިން މީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާ ގުޅިގެން އެތިން މީހުން ހޯދުމުގެ މަސައްކަތް ފުލުހުން ދަނީ ކުރަމުންނެވެ.\nމިއަމުރުތަކާ ގުޅިގެން ހޯދުމަށްދަނީ މާލެ، ގ.ޒަމާނީއާކުލަ، އިސްމާޢީލް ސާމިޙް އަޙްމަދު (37އ) އާއި ތ.ތިމަރަފުށި، ބުރެވިމާގެ، އިބްރާހީމް ރަޝީދު (53އ) އަދި މާލެ، ހ.ފުޖޭރާ، ޢަލީ އައިމަން (32އ) އެވެ.\nމި ތިން މީހުންގެ ތެރެއިން އިސްމާޢީލް ސާމިޙް އަޙްމަދު ހޯދަމުންދަނީ ސިވިލް ކޯޓަށް ހުށަހެޅިފައިވާ ސާބިތުދަރަނީގެ ފައިސާހޯދުމުގެ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާތީ، ބަންދުގައި ބަހައްޓައިގެން ސެޕްޓެމްބަރު 20 ވަނަ ދުވަހުގެ 11:15 އަށް ސިވިލް ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރާ ގުޅިގެންނެވެ.\nއިބްރާހީމް ރަޝީދު ހޯދަމުންދަނީ ސިވިލް ކޯޓަށް ހުށަހެޅިފައިވާ ސާބިތުދަރަނީގެ ފައިސާހޯދުމުގެ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާތީ، ބަންދުގައި ބަހައްޓައިގެން ސެޕްޓެމްބަރު 20 ވަނަ ދުވަހުގެ 11:15 އަށް ސިވިލް ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރާ ގުޅިގެންނެވެ.\nޢަލީ އައިމަން ހޯދަމުންދަނީ ސިވިލް ކޯޓަށް ހުށަހެޅިފައިވާ ސާބިތުދަރަނީގެ ފައިސާހޯދުމުގެ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާތީ، ބަންދުގައި ބަހައްޓައިގެން ސެޕްޓެމްބަރު 20 ވަނަ ދުވަހުގެ 10:45 އަށް ސިވިލް ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރާ ގުޅިގެންނެވެ.\nވީމާ މި ތިންމީހުންނާ ގުޅޭ އެއްވެސް މަޢުލޫމާތެއް ލިބިފައިވާނަމަ ޕޮލިސް ކަސްޓޯޑިއަލް ޑިޕާޓްމަންޓްގެ ނަންބަރު 9991442 އަށް ގުޅުއްވައި ހިއްސާކުރެއްވުން އެދެމެވެ. މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މިފުރުޞަތުގައި ފާހަގަކޮށް ޝުކުރު ދަންނަވަމެވެ.


Operation gendhan vaanee biruverikan noofedhey gothah: idhikolhu\nއޮޕަރޭޝަން ގެންދަންވާނީ ބިރުވެރިކަން ނުއުފެދޭ ގޮތަށް: އިދިކޮޅު\nޕީޕީއެމް އާއި ޕީއެންސީން ބޭއްވި ނޫސްވެރިންގެ ބައްދަލުވުމެއް -- ފޮޓޯ: އަހްމަދު އަޔާދު | އަވަސް\nމަރުތައް ތަހުގީގު ކުރާ ރިޔާސީ ކޮމިޝަންގެ ތަހުގީގަށް ސަލާމަތީ ބާރުތަކުން މާލެ ސިޓީއާއި އައްޑޫ ސިޓީގައި މިހާރު ކުރިއަށްދާ އޮޕަރޭޝަން ރައްޔިތުންގެ ބިރުވެރިކަން އުފެދޭ ގޮތަށް ކުރިއަށް ނުގެންދިއުމަށް އިދިކޮޅު ޕީޕީއެމްއާއި ޕީއެންސީން މިއަދު ގޮވާލައިފި އެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވީ ފުލުހުންނާއި ސިފައިން ގުޅިގެން ހިންގާ އޮޕަރޭޝަންގައި ދެ މުއައްސަސާއިން އަމަލު ކުރަމުންދާ ގޮތުގެ ސަބަބުން ސުވާލުތަކެއް އުފެދޭ ކަމަށެވެ. އޮޕަރޭޝަންގައި ސަލާމަތީ ބާރުތަކުގެ އަމަލުތައް ހުރި ގޮތް ޝުޖާއު ސިފަކުރެއްވީ "ޑްރާމާ" އެއްގެ ގޮތުގަ އެވެ.\n"ރޭގެ އޮޕަރޭޝަންގައި ހަމަ ކުއްލިއަކަށް ބަލައިފާާސްކޮށް ބަޔަކު ހައްޔަރު ކުރި ވާހަަކަ އިވުން، ނަމަވެސް މިއަދު އިވުނީ ބަޔަކު ދޫކޮށްލި ވާހަކަ. މި ކުޅޭ ޑްރާމާ އަޅުގަނޑުމެންނަށް ސާފުވާން އެބަ ޖެހޭ." ޝުޖާއު ވިދާޅުވި އެވެ.\nސަލާމަތީ ބާރުތަކުން މިހާރު ހިންގަމުންދާ އޮޕަރޭޝަންގައި އަމަލު ކުރަންދާ ކަންކަމަކީ ސަރުކާރުގައި ތިއްބެވި އިސް ބޭފުޅުންގެ އަމުރަށް އަމަލު ކުރަމުންދާ ކަންކަން ކަމަށް ޝުޖާއު ވިދާޅުވި އެވެ. އަދި އެއީ ރައީސް އިބްރާހިމް މުހައްމަދު ސޯލިހާއި މަޖިލީހުގެ ރައީސް މުހައްމަދު ނަޝީދާއި ދެމެދު އޮންނަ ވާދަވެރިކަމުގެ ތެރެއިން ހިނގާ ކަމަކަށް ވެދާނެ ކަމަށް ޝުޖާއު ވިދާޅުވި އެވެ.\n"ބަޑި ހިފައިގެން ސިފައިން މާލެ ތެރޭގައި ހަރަކާތްތެރިވާއިރު، ފުލުހުން އަންނަ ގޮތަށް ރެއިޑް ކުރާއިރު ވެސް ރައްޔިތުންގެ ހިތްތަކަށް ތަސައްލީއެއް ލިބޭނެ މިންވަރަށް މި ކަންތައްތައް ހަމާކޮށްދިނުމަށް ގޮވާލަން. ދެ ބޭފުޅުން (ރައީސް ސޯލިހް އާާއި ރައީސް ނަޝީދު) ގެ މެދުގައި އޮންނަ ވާދަވެރިކަމުގައި ރައްޔިތުން ބިރުވެރިކަމަށް ދިއުމަކީ އަޅުގަނޑުމެން ކަންބޮޑުވާ ކަމައް." ޝުޖާއު ވިދާޅުވި އެވެ.\nޕީޕީއެމްގެ ނައިބު ރައީސް، ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވީ ސަލާމަތީ ބާރުތަކުގެ އޮޕަރޭޝަންގެ ކަންކަން ރައްޔިތުންނަށް ސާފުނުވާ ގޮތަށް ހިންގުމުގެ ސަބަބުން ރާއްޖޭގެ ފަތުރުވެރިކަމަށާއި އިގްތިސާދަށް ވެސް އަސަރު ކުރާނެ ކަމަށެވެ. އެ ގޮތުން ރޭގެ އޮޕަރޭޝަން ކުރިއަށް ދިޔައީ ރާއްޖެ-ޗައިނާ މެދު އޮންނަ ވަގުތުގައިކަން ފާހަގަކުރައްވައި ޝިޔާމް ވިދާޅުވީ އެ ކަމުގެ ކަންބޮޑުވުން ފާޅުކޮށް ގިނަ ޓުއާ ގައިޑުން އޭނާއަށް ގުޅި ކަމަށެވެ.\n"ޗައިނާއަކީ އަޅުގަނޑުމެންގެ ފަތުރުވެރިކަމަށް އެންމެ ބޮޑަށް ކޮންޓްރިބިއުޓް ކުރާ އެއް ގައުމު. ރޭގެ މެޗު ބެލުމަށް ޗައިނާގެ ގިނަ ފަތުރުވެރިންތަކެއް މާލެ އައިސް އުޅުނު، ފަތުރުވެރިން އުޅުނީ ފައިމަގުގައި ހިނގާފައި، ފުލުހުންގެ ބަޔަކު އެ ގޮތަށް ފެނުމުން ކަންބޮޑުވުން ފާޅުކުރި، ރާއްޖޭގެ އަމާންކަން ފަތުރުވެރިންނަށް ވިއްކާއިރު، ގައުމުގެ އަމާންކަން ގެއްލިފައިވާ ކަމަށް ފެންނަ ގޮތަށް އޮޕަރޭޝަން ހިންގީ،" ޝިޔާމް ވިދާޅުވި އެވެ.\nޕީޕީއެމް މޯލްޑިވްސް ޕޮލިސް ސާވިސް އެމްއެންޑީއެފް + ޓެރަރިޒަމް އަހުމަދު ރިލްވާން އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ރިލްވާން ރިޕޯޓް\nފުލުހުންގެ ދިފާއުގައި އިދިކޮޅު: އަޑު އުފުލާ، އިހުތިޖާޖު ކޮށްދޭނަން


N.atholhu council ge PPM member MDP ah soikurahvaifi\nނ.އަތޮޅު ކައުންސިލްގެ ޕީޕީއެމް މެމްބަރު އެމްޑީޕީއަށް ސޮއި ކުރައްވައިފި\nރައުޝަމް އަކީ މިހާތަނަށް ނ.އަތޮޅު ކައުންސިލްގައި ހަމަ އެކަނި ހުރި ޕީޕީއެމް މެމްބަރު\nކ. މާލެ 11 ސެޕްޓެންބަރ 2018 | އަންގާރަ 00:33 3,663\nމިރޭ ޖަލްސާގައި ސޮއި ކުރެއްވި ރައުޝަމް އިބޫއާ ފޯމް ހަވާލު ކުރައްްވަނީ:-އޭނާ އަކީ ކުރިން ޕީޕީއެމް މެމްބަރެއް - ރާއްޖެ އެމްވީ\nނ އަތޮޅު ކައުންސިލްގެ ޕީޕީއެމްގެ މެމްބަރު މުހައްމަދު ރައުޝަމް އެމްޑީޕީއަށް ސޮއި ކުރައްވައިފި އެވެ.\nރައުސަމް އެމްޑީޕީއަށް ސޮއި ކުރައްވައި ފޯމް ހަވާލު ކުރެއްވީ ހޯމަ ދުވަހުގެ ރޭ ވެލިދޫގައި ބާއްވާ ޖަލްސާގައި އެވެ. އެ ފޯމާއި ހަވާލުވެވަޑައިގެންނެވީ އިއްތިހާދުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހާއި އެމްޑީޕީގެ ޗެއާޕާސަން ހަސަން ލަތީފު އެވެ.\nރައުޝަމް މި ޖަލްސާގައި ވިދާޅުވީ އޭނާ ގެނައި އެ ބަދަލަކީ ރައްޔިތުން ބޭނުންވި ބަދަލު ކަމަށެވެ. ނ.އަތޮޅު ކައުންސިލްގައި ހަމަ އެކަނި ޕީޕީއެމް މެމްބަރެއްގެ ގޮތުގައި މިހާތަނަށް ހުންނެވި ޒުވާން ކައުންސިލް މެމްބަރު، ރައުޝަމް ވިދާޅުވީ އެއީ ޒުވާނުންނާ މުޅި ގައުމުވެސް އެދޭ ބަދަލު ކަމަށެވެ.\nމިރޭ އެމްޑީޕީއަށް ސޮއި ކުރުމަށްފަހު ވެލިދޫގައި ބާއްވާ ޖަލްސާގައި ރައުޝަމްް ވާހަކަދައްކަވަނީ\nސަރުކާރުން ލާމަރުކަޒީ ނިޒާމް ފުނޑާލާފައިވާ ކަމަށް ވިދާޅުވެ ސަރުކާރަށް ވަރަށް ބޯޑަށް ފާޑު ވިދާޅުވެފައި އެވެ.\n"ކައުންސިލްތަކުގެ ހަތަރެސްފައި ވަނީ ބަނދެ ކައުންސިލްތަކުގެ ބާރު ކަނޑުވާލައިފި ރައްޔިތުންގެ ކުރިމަތީ އިސްޖަހަން ޖެހިއްޖެ.މިއީ އަޅުގަނޑުމެން މިއީ މި ބަދަލު ގެނައި ސަބަބު" އޭނާ ވިދާޅުވި އެވެ.\nރައްޔިތުން ބޭނުންވަނީ މަރުކަޒީ އުސޫލު ދޫކޮށް ލާމަރުކަޒީ ނިޒާމް ކަމަށާއި އެ ވިސްނުން ސަރުކާރުގައި ނެތް ކަމަށް ވެސް އޭނާ ވިދާޅުވި އެވެ. އަދި ވިދާޅުވީ ނ.އަތޮޅު ބޮޑު ތަފާތަކުން އިބްރާހިމް މުހައްމަދު ސޯލިހު އިންތިހާބު ކުރާނެ ކަމަށް ވެސް އޭނާ ވިދާޅުވި އެވެ.\nމިރޭ މުއާޒު އެމްޑީޕީއަށް ސޮއިކޮށް ފޯމް ހަވާލު ކުރަނީ\nހޮޅުދޫ އިންޖީނުގޭގެ މެނޭޖަރު އަދި ޕީޕީއެމްގެ ގޮފީގެ ރައީސް އަހްމަދު ސައްދާމް ވެސް ވަނީ ސޮއި ކުރައްވާފައި އެވެ. ޔޫތު މިނިސްޓްރީގެ ކުރީގެ ކޯޑިނޭޓަރ މުހައްމަދު މުއާޒު އާއި އެމްޑީއޭގައި އިސްކޮށް އުޅުނު ބައެއް މީހުން ވަނީ އެމްޑީޕީއަށް ސޮއިކޮށްފަ އެވެ.


Varugadha fiyavalhuthakaaeku baibalaa mubaaraai kuriah gendhan ninmaifi\nވަރުގަދަ ފިޔަވަޅުތަކާއެކު ބައިބަލާ މުބާރާތް ފަށަނީ\nމުއްދަތެއް ނެތް ގޮތަށް ފަސްކޮށްފައިވާ މި އަހަރުގެ ބަައިބަލާ މުބާރާތް ކުރިއަށް ގެންދަން ނިންމާ މުބާރާތުގެ ތައްޔާރީތައް ފަށާފައިވާކަން ބައިބަލާ އެސޯސިއޭޝަނުން ވަނީ އިއުލާނުކޮށްފައި --\nމުއްދަތެއް ނެތް ގޮތަށް ފަސްކޮށްފައިވާ މި އަހަރުގެ ބަައިބަލާ މުބާރާތް ކުރިއަށް ގެންދަން ނިންމާ މުބާރާތުގެ ތައްޔާރީތައް ފަށާފައިވާކަން ބައިބަލާ އެސޯސިއޭޝަނުން ދެންމެ އިއުލާނު ކޮށްފި އެވެ.\nއެ އެސޯސިއޭޝަނުން ނެރެފައިވާ ބަޔާނެއްގައި ބުނެފައިވަނީ ބައިބަލާ އެސޯސިއޭޝަނަކީ ރާއްޖޭގައި އޮތް ހަމައެކަނި ސަގާފީ ކުޅިވަރާ ގުޅުންހުރި އެސޯސިއޭޝަން ކަމަށާ ބައިބަލާއާ މުޖްތަމައުގައި ހިނގާ ކުށްތަކާއި ގުޅުވުން ކުށްވެރިކުރާ ކަމަށެވެ. ކޮވިޑްގެ ބަލިމަޑުކަމާއި ގުޅިގެން ދެ އަހަރުގެ މެދުކެނޑުމަކަށް ފަހު މުބާރާތް ބާއްވަން އިއުލާންކޮށް ތައްޔާރީތައް ފަށާ 32 ޓީމާއި 1000 ކުޅުންތެރިންނާއެކު މުބާރާތް ފަށަން އެންމެ ދުވަހަކަށް ވެފައިވަނިކޮށް މާލެ ސަރަހައްދުގައި ހިނގި މާރާމާރީތަކާއި ގުޅިގެން ފުލުހުން އެދިގެން މުބާރާތް ފަސް ކުރަން ޖެހުނީ ކަމަށް އެސޯސިއޭޝަނުން ބުންޏެވެ.\nނަމަވެސް މުބާރާތް ފަސްކުރިއިރު ޓީމުތަކުން ބައިބަލާ ރިންގް އަޅާ ޕްރެޓިކްސް ފަށާ ޖާޒީ ޕްރިންޓްކޮށް ގިނަ ހަރަދުތަކެއް ކޮށްފައިވާ ކަމަށެވެ.\n"މި އެސޯސިއޭޝަނުން އެންމެ ބޮޑަށް އިސްކަން ދެނީ ޑިސިޕްލިން ގޭމްއަކަށް ވުމާއެކު މާލެތެރޭ ހިނގާދިޔަ މާރާމާރީތަކާއި ގުޅިގެން ފުލުހުން އެދުމުގެ މަތީން މި މުބާރާތް ފަސްކުރެވިފައިވުމާއި ގުޅިގެން މުބާރާތުގައި ބައިވެރިވާ ޓީމުތަކާއި ބައިބަލާ އެސޯސިއޭޝަންގެ ހިންގާ ކޮމެޓީ މަޝްވަރާކޮށް މިވަނީ ގޮތްތަކެއް ނިންމާފައެވެ. އަދި މުބާރާތުގެ ތެރެއިން ކުޅިވަރުގެ ރޫހާއި އިޖްތިމާއީ މިންގަނޑުތަކާއި ހިލާފަށް އަމަލުކުރާ ޓީމުތަކާމެދު ހަރުކަށި ފިޔަވަޅު އެޅުމަށް މި އެސޯސިއޭޝަނުން ވަނީ ނިންމާފައެވެ،"\nމުބާރާތް އިންތިޒާމްތައް މިހާތަނަށް ރޭވިފައިވަނީ ފުލުހުންނާއި ގުޅިގެން ފުލުހުންގެ އިރުޝާދުގެ މަތީން ކަމަށާ ފުލުހުން އެދުނު ގޮތަށް ބައިބަލާ ކުޅެން ހަމަޖެހިފައިވާ ތަނާއި އެ ތަނުގައި ކެމެރާ ހަރުކުރުމާއި ސަޕޯޓަރުން ވަކިވާނެހެން ތަނުގެ އިންތިޒާމްތައް ހަމަޖައްސާފައިވާ ކަމަށް ވަނީ ބުނެފައެވެ.\n"އެހެން ކަމުން 1443 ވަނަ އަހަރުގެ ބައިބަލާ މުބާރާތް ކުރީން ރޭވިފައިވާ ގޮތަށް ކުރިއަށް ގެންދިއުމަށް މި އެސޯސިއޭޝަނުން ނިންމައި އެކަންކަން އިންތިޒާމް ކުރަން ފަށާފައިވާ ވާހަކަ ޓީމުތަކާއި މި ކުޅިވަރަށް ލޯބިކުރާ އެންމެހައި ފަރާތްތަކުގެ ސަމާލު ކަމަށްޓަކައި ދަންނަވަމެވެ،"


ސިޙުރުވެރިއެއްގެގޮތުގައި އުޅުމަށްފަހު، ތައުބާވި ބޭފުޅަކާ ކުރެވިފައިވާ އިންޓަވިއުއެއް (2) – DhiSalafiyyah\nސިޙުރާދެކޮޅަށް މަސައްކަތްކުރާ ފުލުހުން އުޅޭއިރު، ސިޙުރުވެރިޔާ އެ ފަދަ ފުލުހުންގެ ކިބައިން ސަލާމަތްވުމަށް ކީއްވެތޯ ޝައިޠާނުންގެ އެހީތެރިކަން ނުހޯދަނީ؟\nސިޙުރާދެކޮޅަށް މަސައްކަތްކުރާ ފުލުހުންގެ ތެރޭގައި ޤުރުއާން ކިޔަވައި، ރަސޫލުﷲ ޞައްލަﷲ ޢަލައިހިވަސައްލަމަގެ އަރިހުން ވާރިދުވެފައިވާ ދުޢާތައް ކިޔާ އުޅޭ ފުލުހުން އުޅޭ. ހެޔޮ ރަނގަޅު މުސްލިމުންގެ ކިބައިން ޝައިޠާނާއަށް އެއްވެސްކަމެއް ނުކޮށްދެވޭނެ. ރޭތަކުގެ ތެރެއިން އެއްރެއަކު، ތުހާމާއޭ ކިޔުނު ހިސާބުގައި ހުންނަ ތިމަން ސިޙުރުހަދާ ތަނުގައި އުޅުނިން. އޭރު އެތަނުގައި ފަރުވާއަށް އެދި އައިސްތިބި 10 ވަރަކަށް މީހުން ތިބި. ތިމަން ހަންޖަރެއް ނެގުމަށްފަހު، ތިމަންގެ ބަނޑަށް ހަރާލުމަށްފަހު ބުރަކަށިން ނެރުނިން. އަދި އެމީހުން ތިމަންނައަށް ސާބަސްދިން. (ޙަޤީޤަތުގައި) ތިމަން އެބައިމީހުންގެ ލޯތަކަށް ސިޙުރު ހަދައި އޮޅުވާލީ. މިގޮތުން އެއްފަހަރު، ޤުރުއާން ހިތުދަސް، މިސްކިތުގައި ތަރުބިއްޔަތުވެފައިވާ ޒުވާނަކު އަޅުގަނޑުގެ ގާތަށް އައި. މީގެ ކުރިން މި ޒުވާނާވަނީ އަޅުގަނޑު ކުރަމުން އައި ކަންތަކާމެދު މީސްތަކުންގެ މެދުގައި އިންޒާރުދީ ހަދާފައި. އަދި އަޅުގަނޑު ކުރަމުން އެއައި ކަންތައްތައް ބޭޒާރުކޮށްލާނެ ވާހަކަވަނީ ދައްކާފައި. އެހެންނަމަވެސް މީސްތަކުން އެ ޒުވާނާއަށް ބުނަމުންދިޔައީ: ‘ތިބާގެ ނަފްސު ހަލާކުގެ ތެރެއަށް އެއްލައި ނުލާށޭ. އެ މީހާ ހުންނަ ތަނަށް ތިބާ ވަދެފައި، ތިބާ ކުއްތާއަކަށް ނުވަތަ ޙިމާރަކަށް ބަދަލުކޮށްފައިވާޙާލުގައި މެނުވީ އެ ތަނުން ނުނިކުމޭވޭނޭ.’ އެ ޒުވާނާ އެބައިމީހުންނަށް ބުނެފައި ވަނީ؛ ‘އަހަރެން ވަކީލުކުރާ ފަރާތަކީ ﷲ އޭ.’ އެއަށްފަހު، އެ ޒުވާނާ ވުޟޫކޮށްގެން، އަޅުގަނޑު ހުންނަ ތަނަށް އައި. އަދި އަޅުގަނޑު ހުންނަ ތަނަށް ވަދެގެން އައީ އާޔަތުލް ކުރުސި ކިޔަވަމުން. އެއާއެކު، ޝައިޠާނުންތައް އެތަނުން ފިލައިފި. އަދި ޚަންޖަރު އަޅުގަނޑުގެ ބަނޑަށް ޙަޤީޤަތުގައިވެސް ހެރި، ލޭ ނުކުންނަށް ފެށި.\nސިޙުރިވެރިންގެ ގާތަށް ކަންކަމުގައި ގޮސްއުޅޭ މީހުންނަށާއި، އެބައިމީހުންދެކެ ބިރުގަންނަ މީހުންނަށް ދޭން އޮތް ނަސޭޙަތަކީ ކޮބައިތޯ؟\nއެބައިމީހުންނަށް އަޅުގަނޑު ނަޞޭޙަތްތެރިވަނީ އެބައިމީހުންގެ ނަފްސާމެދު ﷲއަށް ތަޤްވާވެރިވުމަށް. އަދި ސިޙުރުވެރި ދައްޖާލުންގެ ގާތަށް ކަންކަމުގައި ނުދިޔުމަށް. އެހެނީ، ސިޙުރުވެރިންނަށް ރަސޫލުﷲ ޞައްލަﷲ ޢަލައިހިވަސައްލަމަ ((مَنْ أَتَى كَاهِنًا وَلَمْ يُصَدِّقْهُ لَمْ تُقْبَلْ صَلَاتَهُ أَرْبَعِيْنَ يَوْمًا)) (މާނައީ: ކާހިނެއްގެ ގާތަށް ގޮސް، އެމީހާ ބުނާ އެއްޗެއް ތެދުނުކުރާމީހާގެ ނަމާދު 40 ދުވަސްވަންދެން ޤަބޫލުނުކުރައްވާނެތެވެ.) އެހެން ރިވާޔަތެއްގައި އައިސްފައިވާ ގޮތުން ((مَنْ أَتَى كَاهِنًا وَصَدَّقَهُ بِمَا يَقُوْلُ فَقَدْ كَفَرَ بِمَا أُنْزِلَ عَلَى مُحَمَّدٍ)) (މާނައީ: ކާހިނެއްގެ ގާތަށް ގޮސް، އެމީހާ ބުނާ އެއްޗެއް ތެދުކުރާމީހާ، ފަހެ މުޙައްމަދުގެފާނުގެ މައްޗަށް ބާވާލެއްވުނު ތަކެއްޗަށް ކާފަރުވެއްޖެއެވެ.) މި ޙަދީޘްތައް ރަނގަޅަށް އެނގޭނެ. ސިޙުރުވެރިއަކީ ކާފަރެއް. މީސްތަކުން ޝައިޠާނުންދެކެ ބިރުގަންނަކަމުގައިވާނަމަ، އެބައިމީހުން ﷲ ސުބުޙާނަހޫ ވަތަޢާލާ ދެކެ ބިރުގަތުން މާ އައުލާވެގެންވޭ. އެހެނީ، ޝައިޠާނާގެ މަކަރުވެރިކަމަކީ ބަލިކަށި އެއްޗެއް. އަދި އަޅުގަނޑު ނަޞޭޙަތްތެރިވަނީ ކީރިތި ޤުރުއާން ކިޔަވައިގެން ރައްކާތެރިކަން ހޯދުމަށާއި، ނަމާދުތަކަށް ފަރުވާތެރިވުމަށާއި، ޛިކުރުތައް ކުރުން ދޫކޮށްނުލުމަށާއި، ޙައްޤު ދީނުގެ ޤަވާޢިދުތަކުގައި ބާރަށް ހިފެހެއްޓުމަށް. ﷲ ގަންދީފަ ބުނަން، މިކަންތައްތަކަށް ފަރުވާތެރިވާމީހާއަށް (ޝައިޠާނުންނަށް) ގެއްލުމެއް ނުދެވޭނެ. އަޅުގަނޑު މަގުފުރެދުމުގައި ވީދުވަސްވަރު، ބައެއްފަހަރު ދީނުގައި އަންގަވާފައިވާގޮތަށް އުޅޭ، އަދި ޛިކުރުތަކަށް ފަރުވާތެރިވާ ބައެއް މީހުންނަށް ގެއްލުން ދިނުމަށް މަސައްކަތްކުރިން. އެހިނދު، ޝައިޠާނާ އަނދާފައިވާ ޙާލު އެނބުރި އާދޭ. އަދި އަޅުގަނޑު ބުނަން؛ ‘އެމީހާގެ ގާތަށް ނުދަނީ ކީއްވެހޭ؟’ އެ ޝައިޠާނާ ބުނޭ؛ ‘ތިމަންނައަށް އެމީހާއާ ކައިރިއެއް ނުވެވޭ. ދުރުގަ ހުންނައިރު ތިމަން އަންދާލާ އެއްޗެއް ހުރަސް އަޅައޭ.’ އެފަދަ ހެޔޮ މީހަކަށް ޣާފިލުވެވޭ ވަގުތުތަކުގައި، ނުވަތަ ނިދާފައި އޮންނައިރުވެސް ގެއްލުމެއް ނުދެވޭ.\nތިބާ ސިޙުރުގެ ކަންކަން ކޮށްއުޅުނު ދުވަސްވަރު، މިސްކިތުގައި ފަރުޟު ފަސްނަމާދުކޮށް އުޅެމުތޯ؟\n38 އަހަރަށްވުރެ ގިނަދުވަސްވަންދެން ﷲއަށް އެންމެ ސަޖިދައެއްވެސް ނުޖަހަން. ބައެއްފަހަރު، މީސްތަކުން މިސްކިތަށް ދާތަން ފެނުމުން، ‘މީސްތަކުންގެ ބޭނުންތައް ފުއްދައިދޭ މީހާ މިސްކިތަށް ނުދަނީ ކީއްވެހޭ’ ބުނެފާނެތީވެ، އެކަމަށް ލަދުން ޖުނުބުވެރި ޙާލަތުގައި، ޠާހިރުނުވެ މިސްކިތަށް ވަންނަން.\nސިޙުރުވެރިންނާއި، ޤުރުއާނުންނާއި ޝަރުޢީ ރުޤްޔާ ކުރާ މީހުންނާ ފަރަޤުކުރާނީ ކިހިނެއްތޯ؟\nޝަރުޢީ ރުޤްޔާކުރުމުގައި ޝަރުޠުތަކެއްވޭ. މިސާލަކަށް؛ ފަރުވާކުރުމަށް ހިލޭ އަންހެނުންނާ އެކަހެރިވުމަކީ ޝަރުޢީގޮތުން ރުޤްޔާކުރުމާ ޚިލާފުކަމެއް. އަދި ރުޤްޔާކުރާއިރު ގޮތް ނޭނގޭ ކިޔެވެލިތައް ކިޔެވުމަކީ ހުއްދަކަމެއް ނޫން. އެހެނީ، ޤުރުއާން ވަނީ ޢަރަބިބަހުން. އެ ފޮތް ކިޔަވަންޖެހޭނީ ގާތުގައި ތިބޭމީހުންނަށް ޞާފުކޮށް އިވޭގޮތަށް. ކިޔަވާ އެއްޗެއް ނޭނގޭގޮތަށް ސިއްރުން ކިޔަވާ އެއްޗެއްގެ ގޮތުގައެއް ނޫން. އަދި ބަލިމީހާގެ މަންމަގެ ނަން ނުވަތަ އެފަދަ މަޢުލޫމާތާ ބެހޭގޮތުން ސުވާލުކުރުމެއް ނެތް. އަދި ބަލިމީހާ ވަކިކަމަކަށް ނަދުރު ބުނުމެއް ނުވަތަ އެއްޗެއް ކަތިލުމަކަށް ނުބުނެވޭނެ. ފަރުވާކުރަން އަންނަމީހާ އެއްޗެއް ކަތިލުމަށް، ނުވަތަ ނަދުރުބުނުމަށް، ނުވަތަ ވަކި ޚާއްޞަތަނަކަށް ޒިޔާރަތްކުރަން އެދިއްޖެނަމަ، ފަހެ އެމީހަކީ ސިޙުރުވެރިއެއް. އަދި މީސްތަކުން ގާތުގައި ތިބެއްޖެނަމަ ޖިންނި ވާހަކަނުދައްކާނޭ ބުނެ ހިލޭ އަންހެނުންނާއެކު އެކަހެރިވާމީހާއަކީ ސިޙުރުވެރިއެއް. އަދި ޝަރުޢީ ރުޤްޔާގައި ވާނީ ކީރިތި ޤުރުއާނާއި، މުޞްޠަފާ ޞައްލަﷲ ޢަލައިހިވަސައްލަމަގެ ކިބައިން ވާރިދުވެފައިވާ ދުޢާތައް.\nތައުބާވުމުގެ ފިކުރު އަންނަން ފެށީ ކޮން އިރަކުތޯ؟ އަދި ވަށައިގެން އުޅޭ މީހުންގެ މުޢާމަލާތުހުރީ ކޮން ގޮތަކަށްތޯ؟\nއަޅުގަނޑު އޭރު ތައުބާވާކަށް ފިކުރެއް ނުކުރަން. އެހެންނަމަވެސް، ﷲ ސުބުޙާނަހޫ ވަތަޢާލާގެ ޙަޟްރަތުން އެކަމަށް ތައުފީޤު ލިބި، އަޅުގަނޑު ނިދާފައި އޮއްވައި ހުވަފެނެއް ފެނުން. ރޭތަކުންކުރެ ރެއެއްގައި، އަޅުގަނޑު ސިޙުރު ހަދަމުންދާ ތަނުގައި މީހުންނަށް ސިޙުރު ހަދައިދިނުމަށް އިނިން. އެރޭ 11 ޖަހަންދެން ސިޙުރު ހަދައިދިނުމުގައި ހޭދަކުރިން. އެއަށްފަހު، ފުރަތަމަ ފަހަރަށް އާދަޔާ ޚިލާފު ވަރުބަލިކަމެއްގެ އިޙްސާސްކުރެވެން ފެށި. އަދި އެރޭގެ 12 ޖެހުމަށްފަހު ނިދިން. އަޅުގަނޑަށް ހުވަފެނުގައި ފެންނަނީ އަޅުގަނޑު މަރުވެގެން، ހިނެވުމާއި، ކަފުންކުރުންފަދަ ޖަނާޒާގެ ކަންކަން މީސްތަކުން އަޅުގަނޑުގެ މައްޗަށް ކުރަމުން އަންނަތަން. މީސްތަކުން އަޅުގަނޑު ކަފުންކުރަން އުޅުމުން އަޅުގަނޑު ދެންނެވިން؛ ‘އަޅުގަނޑު ކަފުން ނުކުރާށޭ، އަޅުގަނޑު މިހުރީ ހެޔޮ ޙާލުގައޭ’. އެހެންނަމަވެސް މީސްތަކުން ޖަނާޒާގެ ކަންކަން ނިންމައި، އަޅުގަނޑު ގެންގޮސް ކަށްވަޅަށް ލައިފި. ދެން އޭގެފަހުން، ކަށްވަޅުގައި އަޅުގަނޑަށް ފެންނަނީ، އެއްވެސް އަލިކަމެއް ނުވާ އަނދިރިކަމެއްގެ ތެރޭގައި ވަނިކޮށް. ހަމައެކަނި ފެނި، އިވި ހުންނަނީ ބިރުވެރި އެއްޗެއްސާއި، ނުބައި އަޑުތައް. ދެން އަޅުގަނޑު ކޮށްއުޅޭ ކަންތަކާބެހޭގޮތުން ސުވާލުކުރެވުނު. އެ ސުވާލަށް އަޅުގަނޑަކަށް ޖަވާބެއް ނުދެވުނު. ދެން ‘ތިބާ ނަމާދުކޮށްފިންތޯ؟’ ސުވާލުކުރެވުނު. އަޅުގަނޑު ދެންނެވިން ނޫނެކޭ. ‘މިވަގުތު ނަމާދުކުރާށޭ’ އެބަޔަކު ބުނި. ‘އަޅުގަނޑު ޠަހާރަތުގެ މަތީގައި ނެތި ނަމާދުކުރާނީ ކިހިނެއްތޯ؟ އަޅުގަނޑު ޠާހިރުވާން ބޭނުން’ މިފަދައިން އަޅުގަނޑު ދެންނެވިން. ‘މިހާރު ތިބާ ވުޟޫކޮށް ނަމާދުކުރުމަށްޓަކައި ތިބާގެ ގާތަށް ފެން އެބަ ގެންނަން’ މިފަދައިން އެބަޔަކު ބުނި. ފަހެ، ބޮޑު ވާދީއެއް ވަރުގެ ކަންވާރެއްގައި އެބަޔަކު ފެން ގެނައި. އެ ފެންގަނޑުގެ ތެރޭގައި ކެކިކެކި އޮތް ކަޅު އެއްޗެއް އޮތް. އެ ފެނުން އަޅުގަނޑު ވުޟޫކުރުމަށް އެބަޔަކު އަޅުގަނޑުގެ ކިބައިން އެދުނު. އަދި ތަނަވަސް ތަނެއްގައި ނަމާދުކުރިން. އަދި އަޅުގަނޑަށް، އަޅުގަނޑުގެ ބައްޕަ ހަމަ އެފެނުން ވުޟޫކޮށްގެން، ހަމަ އެތަނުގައި ނަމާދުކުރަނިކޮށް ދުށިން. ދެން އޭގެފަހުގައި ބައްޕަ އަޅުގަނޑަށް ބަލާލުމަށްފަހު ބުނި: ‘އޭ ދާވުދެއެވެ! ދަރިފުޅު ތިކުރާކަންތަކުން ނުކުމެ، އެކަމާ ގާތް ނުވާތި.’ އަޅުގަނޑު ދެންނެވިން ‘އެއީ ކީއްވެތޯ؟’ ބައްޕަ ބުނި: ‘ދަރިފުޅަށް ނަމާދުކުރާނެ ވަގުތާއި، ޤުރުއާން ކިޔަވާނެ ވަގުތު އެބައޮތް، ދަރިފުޅު ފަސާދަކޮށްފައިވާ ކަންކަން އިޞްލާޙުކުރޭ. ﷲއަށް ބިރުވެތިވޭ. ދަރިފުޅުކުރާ ޞާލިޙު ޢަމަލު ފިޔަވައި މިތަނުގައި މަންފާކޮށްދޭނެ އެކައްޗެއްވެސް ނުވޭ.’\nވަށައިގެން އުޅޭ މީހުންގެ މުޢާމަލާތުހުރިގޮތަށް ބަލާއިރު، އަޅުގަނޑު ތައުބާވިކަން އެނގުމުން ވަރަށް ގިނަ މީހުން އެކަމާ އުފާކުރި. އަދި އަޅުގަނޑާމެދު ކަންތައްކޮށްފައިވަނީ ޤަދަރުވެރިކަމާއި އިޙްތިރާމާއެކު. އޭރު ޙަޤީޤަތުގައި އަޅުގަނޑު ވަނީ ހެޔޮ ރަނގަޅުމީހުންނާ ވަކިވެ، އަޅުގަނޑުގެ އެކުވެރިންނަކީ ޖިންނިންނާއި ޝައިޠާނުންކަމުގައި ހަދާފަ. މިހާރު މިވަނީ އެ ޙާލަތު ބަދަލުވެފައި. الحمد لله.\nތައުބާވުމަށްފަހު، (ޝައިޠާނުން) އުނދަގުލެއް ނުކުރޭތޯ؟\n(ޝައިޠާނުން) އަޅުގަނޑަށް ގެއްލުން ދިން. ހޮޑުގެ ގޮތުގައި3މަސްދުވަސް ވަންދެން ލެއި އައި. ދެން އޭގެފަހުގައި، ބައެއް ބަލިތައް ކުރިމަތިކުރުވި. އޭގެ ތެރޭގައި އެއްފަޅި ވާވެސްވި. ދެން އަޅުގަނޑު، އަޅުގަނޑުގެ އަމިއްލަ ނަފްސަށް ޤުރުއާން ކިޔަވައި، ނަމާދުތަކަށް ފަރުވާތެރިވެ، ބައެއް ޝެއިޚުން އަޅުގަނޑަށް ޝަރުޢީ ރުޤްޔާކޮށް ހެދި. މިހާރު އެބަލިތައް ފިލައިގޮސް، ޞިއްޙަތު ރަނގަޅުވެއްޖެ. އަދި ޝައިޠާނުންނަކަށް މިހާރު ގެއްލުމެއްވެސް ނުދެވޭ. އަޅުގަނޑު މިހާރު ﷲއަށް ޛިކުރުކުރުމުގައި ހެނދުނާއި ހަވީރު ދާއިމުވެ ހުންނަން. އެހެނީ، ﷲއަށް ޛިކުރުކުރާމީހަކާ ޝައިޠާނުން ކައިރިނުވާނެ. އަޅުގަނޑު އެންމެހާ ބޭފުޅުންނަށް ނަޞޭޙަތްތެރިވަނީ ގޭގައި އަބަދުވެސް ބަޤަރާ ސޫރަތާއި، ކީރިތި ޤުރުއާން ކިޔެވުމަށް.\nސިޙުރު ބޭނުންކޮށްގެން މީހުންނަށް ގެއްލުންދީ އުޅުއިރު، ތިބާ ބޭނުންވާމީހާއަށް ގެއްލުން ދިނުމަށް ޖިންނި ދަނީ ކިހިނެއް ހެއްޔެވެ؟ އެ ޖިންނި ގޮސް އެމީހާގެ ހަށިގަނޑަށް ވަންނަނީތޯ؟\nއުނދަގޫކުރުން އެކި ޙާލަތްތަކުގައި ތަފާތުވޭ. ބައެއް ޙާލަތްތަކުގައި އެމީހާގެ ޖިސްމަށް ގެއްލުންދީ، އަނެއްބައި ޙާލަތްތަކުގައި އެމީހެއްގެ އަހުލުންނަށް ގެއްލުންދީ، އަނެއްބައި ޙާލަތުގައި މުދަލަށް ގެއްލުންދޭނެ. އަދި ބައެއްފަހަރު ގެއަށް ގެއްލުން ކުރިމަތިކުރުވާނެ. ހަށިގަނޑުގެ ތެރެއަށް ވައްދާގޮތަށް ސިޙުރު ހެދުމަކީ އެންމެ އުނދަގޫ ވައްތަރުގެ ސިޙުރު. އެ ގެއްލުންދޭންއުޅޭ މީހަކީ އީމާންކަން ބަލިމީހެއްނަމަ، ޝައިޠާނާ ވަދެގަންނަން ފަސޭހަވާނެ. އަދި ފާއިތުވެދާ ކޮންމެ ދުވަހަކާއެކު އެމީހާގެ އީމާންކަން ބަލިކޮށްލައި، ޝައިޠާނާގެ ބާރު އެމީހާގެ ކިބައިގައި ގަދަކުރާނެ. އީމާންކަން ވަރުގަދަ މީހެއްނަމަ، ޝައިޠާނާއަށް ވަންނަން އުނދަގޫވާނެ. އަދި އެމީހާ ޛިކުރުކުރާލެއް ގިނަކަމާހުރެ އަދި ޤުރުއާން ކިޔަވާލެއް ގިނަކަމާހުރެ ޝައިޠާނާ ފިލައި ދާނެ.\nސިޙުރުހެދުމުގައި ތިބާ ބޭނުންކުރީ ކޮން ތަކެއްޗެއްތޯ؟\nއެކަމުގައި އަޅުގަނޑު ތަފާތު އެއްޗެހި ބޭނުންކުރިން. މިސާލަކަށް؛ ކުއްތާގެ ލޭ، ޙައިޟުގެ ލޭ. އެތަކެތި ބޭނުންކުރަނީ ޝައިޠާނުން ރުހުން ހޯދުމުގެ ބޭނުމުގައި.\nޤުރުއާން ކިޔަވާއިރު، ސިޙުރުޖެހިފައިވާމީހާގެ އިނގިލިން، ނުވަތަ ލޮލުން، ނުވަތަ އަތުން ޖިންނި ނުކުންނަ ވާހަކައިގެ ޞައްޙަކަމަކީ ކޮބައިތޯ؟\nހަށިގަނޑުގެ ކޮންމެ ތާކުންވެސް ޝައިޠާނާ ނުކުމެދާނެ. އެހެނީ، ﷲ ސުބުޙާނަހޫ ވަތަޢާލާ ވަޙީ ކުރައްވާފައި ވަނީ ((وَخَلَقَ الْجَانَّ مِن مَّارِ‌جٍ مِّن نَّارٍ)) (މާނައީ: “އަދި ދުންނާރާ އަލިފާނެއްގެ ހުޅުގަނޑުން، އެކަލާނގެ ޖިންނީން ހެއްދެވިއެވެ.”) “الماَرِ‌جُ” އަކީ އަލިފާންގަނޑުގެ ކޮޅުކަމުގައި ބުނެވިފައިވޭ. އަދި އެއީ ނޭވާލާއިރު ޖިސްމުގެ ތެރެއަށް ވަންނަ ވައި ބަޔާންކޮށްދޭ ޢިބާރާތެއް. އަޅުގަނޑުގެ ތަޖުރިބާގެ އަލީގައި ދަންނަވަންއޮތީ، ޝައިޠާނާ ވަދެގެންދަނީ ޖިސްމުގެ ނެވާގެ ތެރެއިން ލައިފައި. އަދި އިންސާނާގެ ވަގުތުތަކުގެ ތެރެއިން ބައެއް ވަގުތުތަކުގައި އެ ޝައިޠާނާ ވަންނަނީ. އެމީހަކީ އީމާންކަން ބަލިމީހެއްނަމަ، ކޮންމެ މީހަކު ވަދެއުޅޭ ބަޒާރެކޭ އެއްގޮތަށް ކޮންމެ ވަގުތަކުވެސް ވަންނާނެ. އަދި އެމީހަކީ ގިނައިން ޛިކުރުކޮށް، ޤުރުއާން ކިޔަވާއުޅޭ މީހެއްނަމަ، ޝައިޠާނާ ހުންނާނީ ރުޅި ގަދަވާ ވަގުތާއި، ވަރަށް ބޮޑަށް އުފާވާ ވަގުތުފަދަ ވަދެވޭނެ ތަންވަޅަކަށް ފާރަލައިލައި. އެފަދަ ވަގުތުތަކަކީ ރުޅި ގަދަވުމުގެ ސަބަބުން ނުވަތަ އިންތިހާއަށް އުފާވުމުގެ ސަބަބުން ބުއްދިއަށް ހަމަނުޖެހުން އަންނަ ވަގުތުތައް. އަދި ﷲ ސުބުޙާނަހޫ ވަތަޢާލާ މަތިން ޛިކުރުކުރުމަށް ހަނދާން ނެތޭ ވަގުތާއި، ބެލުމާއި ދުލުގެ ޒަރީޢާއިން ފާފައަށް އަރައިގަންނަ ވަގުތުތަކަކީވެސް ޝައިޠާނާ ވަދެގަންނަ ވަގުތަތައް. އެފަދަ ވަގުތުތަކުގައި ﷲ ސުބުޙާނަހޫ ވަތަޢާލާ އެމީހާ ފޮރުއްވާފައިވާ ފަރުދާގައި ބައުގަނޑު ހެދި، އެ ބައުގަނޑުން ވަދެގަންނަން ޝައިޠާނާ ކުޅަދާނަވޭ. އިންސާނާ އިސްލާމްދީނުގައި އަންގަވާފައިވާގޮތަށް އުޅެ، ޠާހިރުވެ، ﷲއަށް ޛިކުރުކޮށް، މީސްތަކުންނާ ހެޔޮކޮށް މުޢާމަލާތުކޮށް އުޅޭނަމަ، އެމީހާގެ ގައިގެ ތެރެއަށް ޝައިޠާނާއަކަށް ވަނުމަކަށް ކުޅަދާނައެއް ނުވާނެ.\nނަފްސާނީ ބައްޔާއި، ސިޙުރާ ފަރަޤު ހުރޭތޯ؟\nއާދެ، އެދެކަމުގައި ފަރަޤު ހުންނާނެ. އޭރު، ބައެއްމީހުން ނަފްސާނީ ކަންކަމުގައި އަޅުގަނޑުގެ ގާތަށް އަންނާނެ. އެހެންނަމަވެސް، ފައިސާ ހޯދުމަށްޓަކައި އެވާހަކަ އެމީހުން ކައިރީ ނުބުނަން. ނަފްސާނީ ބަލީގެ ޙާލަތްތަކާއި، ވަސްވާސްގެ ޙާލަތްތަކާ ސިޙުރާ ގުޅުމެއް ނުވޭ.\nއެމީހެއްގެ އެކުވެރިންނަށް، ނުވަތަ ގާތްތިމާގެ މީހުންނަށް، ނުވަތަ އަނބިމީހާއަށް ސިޙުރުޖެހިފައިވާ މީހަކަށް ދޭނެ ނަޞޭޙަތަކީ ކޮބައިތޯ؟\nއަޅުގަނޑު އެފަދަ މީހަކަށް ދަންނަވާނީ؛ ﷲ ސުބުޙާނަހޫ ވަތަޢާލާއަށް ތިބާ ޙަމްދުކުރާށޭ. ތިބާއަކީ އަނިޔާ ލިބިފައިވާ އަދި އެކަމުގެ ސަބަބުން ހެޔޮ އަޖުރު ލިބޭނޭ މީހެކޭ. އެހެނީ، މުއުމިނެއްގެ ގަޔަށް ކަށްޓެއް ހެރުނުނަމަވެސް އެމީހަކަށް ހެޔޮ އަޖުރު ދެއްވާ. އެހެންކަމުން، ޝައިޠާނުން ބޭނުންކޮށްގެން މީހަކު ތިބާއަށް ގެއްލުން ދިންނަމަވެސް ދެރަނުވެ، ﷲ ދެއްވާ ހެޔޮ އަޖުރަށް އެއިލާހަށް ޙަމްދުކުރާށޭ. އަދި ﷲގެ ފޮތް ކީރިތި ޤުރުއާނާއި، މުޙައްމަދު ޞައްލަﷲ ޢަލައިހިވަސައްލަމަގެ ސުންނަތުގައި ގަދަޔަށް ހިފަހައްޓާށޭ. ފިރުޢައުނުގެ ސިޙުރުވެރިންނާ ބެހޭގޮތުން ﷲ ވަޙީ ކުރައްވާފައިވަނީ ((…مَا جِئْتُم بِهِ السِّحْرُ ۖ إِنَّ اللَّـهَ سَيُبْطِلُهُ ۖ إِنَّ اللَّـهَ لَا يُصْلِحُ عَمَلَ الْمُفْسِدِينَ)) (މާނައީ: “ތިޔަބައިމީހުން ތިޔަ ގެނައީ ސިޙުރެވެ. ހަމަކަށަވަރުން، ﷲ، އެ ސިޙުރު ބާޠިލުކުރައްވާނެތެވެ. ހަމަކަށަވަރުން، ފަސާދަކުރާ މީހުންގެ ޢަމަލު، ﷲ އިޞްލާޙެއް ނުކުރައްވާހުށްޓެވެ.”) މިފަދައިން. ސިޙުރުވެރިން މިހާރު ބައެއް ޝައިޚުންގެ ފަތުވާތަކަށް ބުރަވެގެން އެކަން ކުރޭ. އެހެންނަމަވެސް، އަޅުގަނޑު އެފަދަ މީހުންނަށް ދަންނަވާނީ ﷲއަށް ތަޤުވާވެރިވެ، ސިޙުރު ހަދައިގެން ފަރުވާ ހޯދުން ހުއްދަކަމަށް އަންނަ ފަތުވާތަކަށް ތަބާނުވާށެ.\nސިޙުރެއް ފެނިއްޖެމީހަކު، އެ އެތި ނައްތާލާނީ ކިހިނެއްތޯ؟\nސިޙުރު ހުރި ތަނެއް އެނގިއްޖެނަމަ، ބިސްމި ކިޔުމަށްފަހު، އާޔަތުލް ކުރުސިއާއި، ސޫރަތުލް ފަލަޤް އަދި ސޫރަތުއް ނާސި ކިޔެވުމަށްފަހު އެ އެއްޗެއް ނަގާ. އަދި އެ އެތި (ޤުރުއާން ކިޔަވާފައިވާ) ފެނަށް ލުމަށްފަހު، ދުރުތަނަކަށް ގެންގޮސް އެ އެތި ވަޅުލާ. ސިޙުރެއް ފެނުމުން އެ އެތި އަންދާލުމަށް އަޅުގަނޑު ނަޞޭޙަތްތެރިއެއް ނުވަން. އެހެނީ، ބައެއް ސިޙުރުވެރިންގެ ނުބައިކަމުން، ބައެއް ސިޙުރުތަކަށް އަލިފާނުގެ އަކުރުތައް ލައި. އޭގެ ސަބަބުން އަންދާލުމުން އެއިގެ އަސަރު ބޮޑުވާނެ.\nތިބާއާއި ތިބާގެ ޢާއިލާގެ މީހުން ޤަތުލުކޮށްލާނެކަމަށް ޝައިޠާނުން އިންޒާރުދީ، އެ ޝައިޠާނުން އެއިގެ ބައެއް އުނދަގޫތައް ތިބާއަށް ކޮށްފައިވަނިކޮށްވެސް ތައުބާއިން ރުޖޫޢަނުވެ ތިޔަ ހުންނަވާ ހުންނެވުމާމެދު ދެކެނީ ކިހިނެއްތޯ؟\nއިސްލާމްދީނާއި، ތައުބާއާއި، ސާބިތުކަމާއި، މީގެ ކުރިން އަޅުގަނޑަށް ގެއްލިފައިވާ ޞައްޙަ ޢަޤީދާގެ ސަބަބުން ﷲ ތަޢާލާ ވަނީ އަޅުގަނޑު ޢިއްޒަތްތެރި ކުރައްވާފައި. އަޅުގަނޑަށް އިޙްސާސްކުރެވެނީ އަޅުގަނޑަކީ މަތިވެރި، ޝައިޠާނުންނާ ދެކޮޅަށް މަސައްކަތްކުރާ، މުޞީބާތްތަކަށް ކެތްތެރިވާ މީހެއްގެ ގޮތުގައި. މިކަންކަމަށް އަޅުގަނޑަށް މަގުދެއްކެވީތީ ﷲއަށް އަޅުގަނޑު ޙަމްދުކުރަން. މިހާރު އަޅުގަނޑު މިވަނީ ﷲ ސުބުޙާނަހޫ ވަތަޢާލާގެ މަގަށް ދަޢުވަތު ދިނުމާއި، އިޞްލާޙުކުރުމަށް މަސައްކަތް ފަށާފައި.


Nihan aai Musthafa, media ah oiy "loabi" bandunkollaifi! | Mihaaru\nމުސްތަފާ އާއި ނިހާން: ދެ ބޭފުޅުން ވަނީ މީޑިއާ އަށް އޮތް ލޯބި ބަންޑުންކޮށްލައްވާފައި.\nނިހާން އާއި މުސްތަފާ، މީޑިއާ އަށް އޮތް "ލޯބި" ބަންޑުންކޮށްލައިފި!\n25 ޖެނުއަރީ 2018 - 18:26 22 comments\nތިމަރުށީ ދާއިރާގެ މެމްބަރު މުހައްމަދު މުސްތަފާ މީޑިއާ އަށް ދެއްވީ އިންޒާރެކެވެ؛ ދިފާއުގައި ނިކުންނެވީ، ޕީޕީއެމްގެ ޕާލަމެންޓްރީ ގްރޫޕުގެ ލީޑަރު އަހްމަދު ނިހާނެވެ. ދެން ފެށުނީ މީޑިއާ އަށް އެ ބޭފުޅުންގެ ހިތްޕުޅުގައި އޮތް "ލޯބީ"ގެ ވާދަވެރި ބަހުސެވެ.\nގޮނޑި ގެއްލިއްޖެ ކަމަށް އިލެކްޝަންސް ކޮމިޝަން (އީސީ) އިން ކަނޑައެޅި މައްސަލައިގެ ކަންބޮޑުވުން ފާޅުކުރެއްވުމަށް މިދިޔަ ހޯމަދުވަހު ސުޕްރީމް ކޯޓަށް ވަޑައިގަތުމަށް ފަހު މުސްތަފާ ވިދާޅުވީ، އެއްވެސް މެމްބަރެއްގެ ގޮނޑި ގެއްލިއްޖެ ކަމަށް ލިޔާ ނަމަ މީޑިއާތަކަށް ދައުވާ ކުރަން 12 މެމްބަރުން ނިންމަވާފައިވާ ކަމަށެވެ. މުސްތަފާގެ މި ވާހަކަ ބަލައިނުގަނެވުނު މީހުންގެ ތެރޭގައި ނިހާން ވެސް ހިމެނިވަޑައިގަންނަވަ އެވެ.\nއެހެން މައްސަލައަކާ ގުޅޭ ގޮތުން ޕީޕީއެމްގެ އޮފީހުގައި އިއްޔެ ބޭއްވިި ނިއުސް ކޮންފަރެންސްގައި، މައުލޫއުއާ ނުގުޅޭ ސުވާލުތަކަށް ޖަވާބު ނުދެއްވާނެ ކަމަށް ވިދާޅުވުމަށް ފަހު ވެސް ދޭތެރެއެއް ހޯއްދަވައި ނިހާން ވަނީ، ނޫސްވެރިންގެ "ދިފާއުގައި" ވާހަކަ ދައްކަވައިފަ އެވެ.\nނޫސްވެރިންތަކެއްގެ މައްޗަށް، އަރަބިއްޔާ ސްކޫލުގެ ޕްރިންސިޕަލް ނަސްރުﷲ މުސްތޮފާ އަބުރުގެ ދައުވާ ކުރެއްވި މައްސަލަ އާއި އެ ނޫން ވެސް ނޫސްވެރިންނަށް ކުރިމަތިވާ ހުރަސްތަކަށް ވާހަކަ ދައްކަވަމުން ނިހާން ވިދާޅުވީ އޭނާ ހުންނެވީ ނޫސްވެރިންނާ އެކުގައި ކަމަށެވެ. މުޖުތަމައުގައި ހިނގާ ކަންކަމަކީ، ނޫސްވެރިންގެ އަތުގައި ހެކި ހުރި ނަމަ، ހަގީގަތް ފޮރުވުމެއް ނެތި ތެދުވެރިކަމާ އެކު ލިޔަން ޖެހޭ ކަންކަން ކަމަށް ވިދާޅުވި އެވެ.\n"އަޅުގަނޑު ގަބޫލުކުރަން ހަގީގަތާ އެއްގޮތަށް ނޫސްވެރިން ލިޔަން ޖެހޭނެކަން. ނޫސްވެރިޔާ ލިޔުނީތީ ގޯސްވެގެން ނޫސްވެރިން ގޮވައިގެން ކޯޓަށް މިދަނީ މީހުން. މި މައްސަލަތަކުގައި ދެވެން ހުރި އެއްބާރުލުންތަކާއި އެހީތެރިކަން ހަމަގައިމު ވެސް އަޅުގަނޑު ނޫސްވެރިންނަށް ދޭނަން،" ނިހާން ވިދާޅުވި އެވެ.\nނިހާން މިގޮތަށް ވާހަކަ ދައްކަވާފައި ވަނިކޮށް، މުސްތޮފާ މިއަދު ވަނީ، ނޫސްވެރިންނާ ބެހޭ ގޮތުން އޭނާ ކުރިން ދެއްކެވި ވާހަކަތައް ބަދަލުކުރައްވައިފަ އެވެ.\nއޭނާ ވިދާޅުވީ ގޮނޑީގެ މައްސަލައާ ބެހޭ ގޮތުން 12 މެމްބަރުން "ބުނި އެއްޗެއް ރައްދުކުރީ" ހުރިހާ މީޑިއާ އަށް ނޫން ކަމަށެވެ. އެއީ ދައުލަތުގެ ހުރިހާ މުއައްސަސާއަކަށް ބުނި އެއްޗެއް ކަމަށާއި ސުޕްރީމް ކޯޓުން ގޮތެއް ކަނޑައެޅުމުގެ ކުރިން ގޮނޑިތައް ގެއްލުނު ވާހަކަ ދެއްކުމަކީ ދާއިރާތަކުގެ ރައްޔިތުންނަށް ކުރެވޭ މަލާމާތެއް ކަމަށް ވެސް އޭނާ ވިދާޅުވި އެވެ.\n12 Gondeege mahsala aai behey gothun Alhugandu men buni ehcheh rahdhu kuree media akah noon, E ee dhaulathu ge Hurihaa muahsasaa thakah buni ehcheh, SC in gotheh kanda-elhumuge kurin gondithah gehlunu vaahaka dhehkumakee DHAAIRAA thakuge Rahyithunnah kurevey malaamaatheh...!\n— Mohamed Musthafa (@Thimarafushi) January 25, 2018\nއެއާ އެކު ވިދާޅުވީ މީޑިއާގެ ހިދުމަތުގައި ނިހާންމެންނަށް ވުރެން ބޮޑަށް މަސައްކަތް ކޮށްފައި ވާނީ އިދިކޮޅު ފަރާތްތަކުން ކަމަށެވެ. ރާއްޖޭގެ ރައްޔިތުންނަށް އެކަން އަމަލާއި ބަހުން ސާބިތުކޮށްދީފައިވާނެ ކަމަށް ވެސް މުސްތޮފާ ވިދާޅުވި އެވެ.\nMedia ge khimaayathuga @ahmed_nihan mennah vure bodah masaiykaiy kohfa vanee Alhugandu men,ekan vanee Raajeyge Rahyithunan amalaa bahun saabithu koh dheefa.\nމީޑިއާ އަށް އޮތް ލޯބި ދެ ބޭފުޅުން ހާމަކުރެއްވިއިރު، އަބުރު ރައްކާތެރި ކޮށްދިނުމުގެ ނަމުގައި ނޫސްވެރިކަމަށް ހުރަސްއެޅޭ ގޮތަށް ސަރުކާރުން ހުށަހެޅި ބިލް ފާސްކުރުމުގައި އެންމެ އިސް ރޯލެއް ކުޅުއްވި އެއް ބޭފުޅަކީ ނިހާނެވެ. އެކަމަކު އެ ބިލަށް ވޯޓު ނެގި އިރު، ޕީޕީއެމްއާ ހިޔާލު ތަފާތުވެފައި ހުންނެވި މުސްތޮފާ އެއަށް ވޯޓެއް ނުދެއްވަ އެވެ.\nމިނިވަންކަމާ އެކު ނޫސްވެރިކަން ކުރަން މިހާރު ކުރިމަތިވެފައިވާ އެންމެ ބޮޑު ގޮންޖެހުމަކީ ވެސް އެ ގާނޫނެވެ. ގޮނޑި ގެއްލިއްޖެ ކަމަށް ލިޔާ ނޫސްވެރިން ގޮވައިގެން ކޯޓަށް ވަޑައިގަންނަވާނެ ކަމަށް މުސްތޮފާ ވިދާޅުވީ އެ ގާނޫނަށް ރިއާޔަތްކުރައްވަ އެވެ. އެހެންކަމުން، ދެ ބޭފުޅުންގެ ތެރެއިން، މީޑިއާ ދެކެ ބޮޑަށް ލޯބިވަނީ ކޮން ބޭފުޅެއްތޯ ކަނޑައެޅުމަކީ ޝައަގުވެރި ބަހުސަކަށް ވާނެ އެވެ.\nއިތުރު ލިޔުންތައް މީޑިއާ ނޫސްވެރިކަން މެމްބަރު މުހައްމަދު މުސްތަފާ ޕީޕީއެމް ކުރީގެ މެމްބަރު އަހުމަދު ނިހާން\nކޮންމެ އެއްޗެއް ލިޔުނަސް މީޑިއާތަކަށް ދައުވާއެއްނުކުރާނެ


Club Maldives Cupge Championkan club TCL hoadhaifi\nކުލަބު މޯލްޑިވުސް ކަޕްގެ ޗެމްޕިއަންކަން ކުލަބު ޓީސީއެލް ހޯދައިފި\n8 މަސް,4ހަފްތާ, 10 ގަޑި, 15 މިނެޓް,9ސިކުންތު ކުރިން 4230އަލީ ޝިފާޒް\nކުލަބް މޯލްޑިވްސް ކަޕްގެ ޗެމްޕިއަން ޓީސީއެލްއިން އުފާ ފާޅުކުރަނީ - ފޮޓޯ- ސަން މީޑިއާ\nކުލަބު މޯލްޑިވްސް ކަޕް 2018 ގެ ޗެމެޕިއަންކަން ކްލަބު ތިލަފުށި ކޯޕަރޭޝަން ލިމިޓެޑް (ކްލަބު ޓީސީއެލް)އިން ހޯދައިފިއެވެ.\nކުލަބު މޯލްޑިވްސް ކަޕްގެ ޗެމްޕިއަންކަން ޓީސީއެލްއިން ހޯދީ ބުރާސްފަތި ދުވަހުގެރޭ މާފަންނު މިނި ޓާރފްގައި ކުޅުން ފައިނަލް މެޗްގައި މޯލްޑިވިއަންގެ މައްޗަށް 4-1 ނަތީޖާއަކުން ކުރި ހޯދައިގެންނެވެ. ޓީސީއެލްގެ ފަރާތުން މޮޅު ކުޅުމެއް ފެނިގެން ދިޔަ މި މެޗްގެ ފުރަތަމަ ހާފުގައި ޓީސީއެލްގެ ލިޔާހުވަނީ ދެ ގޯލް ކާމިޔާބުކޮށްފައެވެ. މޯލްޑިވިއަންގެ ފާރާތުން ދެވަނަ ހާފުގައި ކުޅުން ރަނގަޅު ކުރިއިރު އެ ޓީމުގެ ކުޅުންތެރިން ފޮނުވާލި ހަމަލާގެ ހުރަހަކަށްވީ މެޗްގައި މޮޅު ކުޅުމެއް ދެއްކި ޓީސީއެލެްގެ ގޯލް ކީޕާރ އިސްމާޢީލް ފާތިހުއެވެ. ފާތިހު ވަނީ މެޗްގައި މުހިންމު ސޭވްތަކެއް ކޮށްފައެވެ.\nދެވަނަ ހާފުގައި ޓީސީއެލްގެ ތިންވަނަ ލަނޑު އެ ޓީމަށް ކާމިޔާބު ކޮށްދިނީ ރިއްފަތު(ރިއްޕެ)އެވެ. ތިން ލަނޑުގެ ލީޑު ސެލެބްރޭޓް ކޮށް ޓީމު ހަމަ ނުޖެހެނީސް މޯލްޑިވިއަންގެ ހުސައިން އަފްޒަލް ވަނީ ގޯލެއްޖަހާ ޓީމަށް ހިތްވަރެއް ހޯދަ ދީފައެވެ. ޓީސީއެލްގެ ހަތަރުވަނަ ގޯލް އަދި މެޗެގް ފަހު ގޯލް ކާމިޔާބުކޮށް ލިޔާހު އޭނާގެ ހެޓްރިކް ކާމިޔާބު ކުރީ މެޗް ނިމެން ކުޑަތަންވެފައި ވަނިކޮށެވެ. ފައިނަލް މެޗްގެ މޮޅު ކުޅުންތެރިޔަކަށް ހޮވިފައިވަނީ ޓީސީއެލްގެ ލިޔާހުއެވެ.\nމުބާރާތުގެ ފެއަރ ޕްލޭޓީމަކަށް އެމްޓީސީސީ ހޮވުނު އިރު މުބާރާތުގެ ފެއަރޕްލޭ ކުޅުންތެރިޔަކަށް ހޮވިފައިވަނީ އުރީދޫގެ މުހައްމަދު ފާސިރެވެ. މުބާރާތުގެ އެންމެ އުންމީދީ ކުޅުންތެރިޔަކަށް ދިރާގުގެ ނާއިފް ޝަފީގު ހޮވުނު އިރު އެންމެ މޮޅު ކޯޗަކަށް ހޮވުނީ ޗެމްޕިއަން ޓީސީއެލްގެ ކޯޗް އަހްމަދު އިރުފާންއެވެ. މުބާރާތުގެ އެންމެ މޮޅު ފަސް ކުޅުންތެރިންނަށް ހޮވިފައިވަނީ ޓީސީއެލްގެ މުޙައްމަދު ލިޔާހުއާއި، އެ ޓީމުގެ މުޙައްމަދު ރިއްފަތާއި(ރިއްޕެ)، އެ ޓިމުގެ ގޯލް ކީޕަރ އިސްމާއިލް ފާތިހުގެ(ތާޑޭ) އިތުރުން މޯލްޑިވިއަންގެ ޢަބްދުﷲ ޝައްފާން (ޝަކާ) އާއި ޙުސައިން އަފްޒަލްއެވެ. މުބާރާތުގެ އެންމެ ގިނަ ލަނޑު ޖެހި ކުޅުންތެރިޔަކަށް ހޮވުނީ ޓީސީއެލްގެ ލިޔާހުއެވެ. އަދި މުބާރާތުގެ އެންމެ މޮޅު ކުޅުންތެރިޔަކަށްވެސް ހޮވުނީ ލިޔާހުއެވެ. ކުޅިވަރުގެ ރޫހާއި އެއްގޮތަށް އެންމެ ފުރިހަމަ ސަޕޯޓެއް ކުރި ޓީމަކަށް ހޮވުނީ މުބާރާތުގައި އާދަޔާ ޚިލާފު ސަޕޯޓެއް ދެއްކި ޓީސީއެލްގެ ސަޕޯޓަރުންނެވެ.\nމި މުބރާތުގެ އަންހެން ޑިވިޝަނުގައި ޕޮލިހުންގެ މައްޗަށް ކުރިހޯދާ ޗެމްޕިއަންކަން ހޯދާފައިވަނީ މޯލްޑިވް ޕޯސްޓް ލިމިޓެޑުންނެވެ. މިއީ ކުލަބް މޯލްޑިވްސް ކަޕް މެދު ކެނޑުމެއް ނެތި ބޭއްވި ތޭރަވަނަ ފަހަރެވެ.


ގާނޫނު އަސާސީ – Mikal News\nދޮންބެ ހުށަހެޅި ބިލް މަޖުލީހުން ފާސްވީ ފުރޮޅިގެން\nއާއްމު ސިއްހަތު ރައްކާތެރިކުމުގެ ގާނޫނަށް ފުވައްމުލަކު އުތުރު ދާއިރާގެ މެމްބަރު މުހައްމަދު ރަޝީދު (ދޮންބެ) ހުށަހެޅި އިސްލާޙުގެ ބިލް މަޖުލީހުގެ ތަޅުމުން ބުރާސްފަތި ދުވަހު ނިމިގެން ދިޔައީ މުޅިން އިދިކޮޅަށް ފުރޮޅިގެންވެ. މިއީ އާއްމު\nގާނޫނު އަސާސީގައި ކަނޑައަޅާފައިވާ ލޯކަލް ކައުންސިލްތަކުގެ ދައުރު3އަހަރުން5އަހަރަށް ބަދަލުކުރުމަށް ދާދި ދެންމެއަކު ރައްޔިތުންގެ މަޖުލީހުން ފާސްކޮށްފިއެވެ. މިއީ ލޯކަލް ކައުންސިލްތަކުގެ ގާނޫނާއި ގުޅޭ ބަޔަށް މިފަހަރު ގެނެވޭ އެންމެ ބޮޑު ބަދަލުކަމަށްވެއެވެ. މީގެ އިތުރުން\nފުވައްމުލައް ސިޓީގެ ކޮވިޑް-19 ހާލަތު އެނގިގެންދާނީ މިހާރު ނަގާފައިވާ ކޮންޓެކްޓުންގެ ސާމަޕްލަތަކުގެ ނަތީޖާ ލިބުނުން ކަމަށް ފުވައްމުލަކު ހޮސްޕިޓަލްގެ ޕަބްލިކް ހެލްތު ޔުނިޓުގެ ސީނިއާ ޕަބްލިކް ހެލްތު އޮފިސާ އާމިނަތު އަހުމަދު ވިދާޅުވެއްޖެއެވެ. އާމިނަތު މިހެން ވިދާޅުވީ މިރޭ ފުވައްމުލައް ސިޓީ ...\nފުވައްމުލައް ސިޓީގެ ކޮވިޑް-19ގެ ހާލަތު ކަންބޮޑުވާ ކުއްލިއަކަށް ކަންބޮޑުވާ ހާލަތަކަށް އުފުލިއްޖެއެވެ. އިއްޔެ (6 މެއިް 2021) އެކަނި ވެސް 10 މީހުން ފުވައްމުލައް ސިޓީއިން ވަނީ ކޮވިޑް-19 އަށް ޕޮޒިޓިވްވެފައެވެ. މީގެތެރޭގައި ބަލީގެ ނުރައްކާ ބޮޑު މީހުންނާއި ކުޑަކުދިންވެސް ހިމެނެއެވެ. ...\nމިރޭ މާލާގައި ރައީސް ނަޝީދުގެ ކާރުކޮޅު ކައިރާީގައި އެއްޗެއް ގޮއްވާލުމުގެ ސަބަބުން އެމަނިކުފާނަށް އަނިޔާވެއްޖެއެވެ. މީޑިއާ ޚަބަރުތަކުން އެނގޭ ގޮތުގައި ރައީސް ނަޝީދުގެ ގެ، ގ.ކެނެރީގެ ހުން ކަރަންކާ ގޯޅީގެ މަޖީދީމަގާއިވީ ކޮޅުގައި ސައިކަލެއްގައި ހަރުކޮށްފައިވާ އެއްޗެއް އެމަނިކުފާނު ކާރަށް އަރާވަޑާގައިތުމަށް ...\nފުވައްމުލައް ސިޓީގައި އެކިއެކި އެއްވުންތަކާއި ހަފުލާއް އަދި ކުޅިވަރު މުބާރާތަތައް ކުރިޔަށްގެންދިއުން މިއަދު (6 މެއި 2021) އިން ފެށިގެން ހުއްޓާލުމަށް ފުވައްމުލައް ސިޓި ކައުންސިލުން އަންގައިފިއެވެ. މިކމާއި ގުޅިގެން މޭޔާ ފަލާޙު ޝިރީފު މިއަދު ބަޔާނެއް ދެއްވާނެކަމަށް މައުލޫމާތު ލިބެއެވެ. ...\nއިއްޔެ (5 މޭ 2021) ފުވައްމުލަކު ހޮސްޕިޓަލުގެ ފުލޫ ކްލިނިކަށް ދެއްކި މީހަކު ކޮވިޑް-19 އަށް ޕޮޒިޓިވްވެ ފައިވާ ކަމަށް މިއަދު ފުވައްމުލަކު ހޮސްޕިޓަލުން ހާމަކޮށްފިއެވެ. އެމީހާ ޕޮޒިޓިވް ވުމާއި ގުޅިގެން ކޮންޓެކްޓް ޓްރޭސިން އަށް މިއަދުން ފެށިގެން ފުވައްމުލައް ސިޓީ ...


PPE ge dhathikamuge vaahaka dhekkumun Doctor aku nafsaanee baleege thanakah | Mihaaru\nޕީޕީއީގެ ދަތިކަމުގެ ވާހަކަ ދެއްކި އިންޑިއާ ޑޮކްޓަރަކު ނަފުސާނީ ބަލީގެ ތަނަކަށް\n22 މެއި 2020 - 05:215comments\nކޮރޯނާވައިރަހާ އިންޑިއާ އިން ހަނގުރާމަކުރަމުން އަންނަ އިރު، މާސްކާއި އެ ނޫން ވެސް ރައްކާތެރިކަމުގެ އާލާތްތަކުގެ ދަތިކަން ހުރި ވާހަކަ ދެއްކި ޑޮކްޓަރަކު ނަފުސާނީ މައްސަލަ ހުރި މީހެއް ކަމަށް ނިންމައި، އެފަދަ މީހުންނަށް ފަރުވޭ ތަނެއްގައި ބުދަ ދުވަހު އެޑްމިޓްކޮށްފި އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި މި ހާލު ޖެހުނީ އެނެސްތެޓިސްޓެއްގެ ގޮތުގައި މަސައްކަތްކުރާތާ 20 އަހަރުވީ ޑރ. ސުދާކަރް ރާއޯއަށެވެ. އޭނާ އަކީ އިންޑިއާގެ ދެކުނު ސިޓީއެއް ކަމަށްވާ ވިސާކާޕަޓްނަމަށް ނިސްބަތްވާ މީހެކެވެ.\nސިކުނޑީގެ މައްސަލަތައް ހުންނަ މީހުންނަށް ފަރުވާ ދޭ ތަނެއްގައި ޑޮކްޓަރު އެޑްމިޓްކޮށްފައިވާ އިރު، ފުލުހުން އޭނާ ހައްޔަރުކުރީ ރިކްޝާއެއްގައި ގެއަށް ދަނިކޮށް މަގުމަތިން ކަމަށް ނޫސްތަކުން ބުނެ އެވެ. އަދި ވަރަށް އަނިޔާވެރިކޮށް ހައްޔަރުކޮށްގެން ގެންދިޔައީ ފުރަގަހަށް ބިޑި ވެސް އަޅުވައިގެންނެވެ.\nފުލުހުން ޑޮކްޓަރު ހައްޔަރުކުރަނީ.\nމި މަންޒަރު ފެން ވީޑިއޯތަކާއި ފޮޓޯތައް ސޯޝަލް މީޑިއާގައި ދައުރުވެ، ވަރަށް ގިނަ ބައެއްގެ މެދުގައި ކަންބޮޑުވުން އުފެދިފައިވެ އެވެ. ކޮރޯނާވައިރަސް ފެތުރެން ފެށި ފަހުން އިންޑިއާގެ ޑޮކްޓަރުންނަށް ވަރަށް ދެރަ ގޮތްތައް ދަނީ ދިމާވަމުންނެވެ.\nމި ހާދިސާއާ ގުޅިގެން، އިންޑިއާގެ އިދިކޮޅު ޕާޓީ ކޮންގްރެސްގެ ފާޑުކިޔުންތައް ވަނީ ވެރިކަންކުރާ ބީޖޭޕީގެ ސަރުކާރަށް ވަރަށް ބޮޑަށް އަމާޒުވެފަ އެވެ. އަދި ގައުމު ބޮޑު ބަލިމަޑުކަމެއްގެ ތެރޭގައި އޮއްވައި ވެސް ބޮޑުވަޒީރު ނަރެންދުރަ މޯދީގެ ސަރުކާރުން މަސައްކަތްކުރަނީ ހަގީގަތް ފޮރުވައި، މީހުންގެ ދޫބަންދުކުރަން ކަމަށް ބުނެފައިވެ އެވެ.\nސަރުކާރުގެ ހޮސްޕިޓަލެއްގައި މަސައްކަތްކުރަމުން ދިޔަ ޑރ. ރާއޯ ހައްޔަރުކޮށް، ނަފުސާނީ ބަލީގެ މީހުން ތިބޭ ތަނެއްގައި އެޑްމިޓްކުރީ މިދިޔަ މަހުގެ3ގައި އޭނާ މީޑިއާއަކަށް ދިން އިންޓަވިއުއެއްގައި ކަމާބެހޭ ފަރާތްތަކުން، ކޮވިޑް-19 ފެތުރޭ މި ހާލަތުގައި އެކަށީގެންވާ ވަރަށް ޕާސަނަލް ޕްރޮޓެކްޝަން އިކްޕްމަންޓް (ޕީޕީއީ) ފޯރުކޮށް ނުދޭ ކަމަށް ބައްދަލުވުމެއްގައި ވިދާޅުވުމުން އެ ބައްދަލުވުމުން ވެސް ބޭރުކޮށް، ވަޒީފާ އިން ސަަސްޕެންޑް ވެސްކޮށްފައި ވަނިކޮށެވެ.\nމި ހާދިސާއާ ބެހޭ ގޮތުން ވިސާކާޕަޓްނަމްގެ ޕޮލިސް ކޮމިޝަނަރު އާރްކޭ މީނާ މީޑިއާތަކަށް ވިދާޅުވީ ޑޮކްޓަރު ހައްޔަރުކުރީ މަސްތުވެގެން މަގުމަތީގެ އަމާންކަން ގެއްލޭ ގޮތަށް އަމަލުކުރާ ކަމަށް ބުނެ ލިބުނު ރިޕޯޓަކާ ގުޅިގެން ކަމަށެވެ. އަދި ހައްޔަރުކުރި އިރު، އެއީ ޑރ. ރާއޯކަން ނޭނގޭ ކަމަށް ވެސް ވިދާޅުވި އެވެ.\nނަމަވެސް އޭނާގެ ފަރާތުން ނަފްސާނީ މައްސަލަތަކެއް ހުރިކަން ފާހަގަކުރެވުމުން އެފަދަ މީހުންނަށް ފަރުވާ ދޭ ތަނަށް ގެންދިޔައީ ކަމަށް ވިދާޅުވި އެވެ. އޭނާ ވިދާޅުވީ ރާއޯ ވަނީ ފުލުހުންގެ މަސައްކަތަށް ވެސް ހުރަސް އަޅައި، ފުލުހުންނާ މާރާމާރީ ވެސް ހިންގައިފައި ކަމަށެވެ.\nރާއޯ އަށް އެޑްމިޓްކޮށްފައި އޮތް ތަނުގެ ސުޕްރިންޑެންޓް ޑރ. ރާދާ ރާނީ ވިދާޅުވީ އޭނާގެ ހާލަތު މި ވަގުތު ރަނގަޅުކަމަށާއި އޮބްޒަވޭޝަނަށް ދެ ހަފުތާ އަށް ބާއްވަން ޖެހޭ ކަމަށެވެ.\nއިތުރު ލިޔުންތައް އިންޑިއާ ޑޮކްޓަރުން ސަލާމަތީ ފިޔަވަޅުތައް ސިއްހަތާއި ރައްކާތެރިކަން މެންޓަލް ހެލްތް\nކޮރޯނާވައިރަހުގެ ބިރަށް ފައިސާ ދޮންނަނީ


Detox buinthakun barudhan lui veytha? | Hurihaa.mv\nޑީޓޮކްސް ބުއިންތަކުން ބަރުދަން ލުއިވޭތަ؟\nޑީޓޮކްސް ބުއިންތަކަކީ ގިނަ ބަޔަކު ބޭނުންކުރާ ބުއިންތަކެއް\nޑީޓޮކްސް ޑައިޓްތަކަކީ މިއަދުގެ މުޖުތަމައުގައި ވަރަށް އާއްމު ބާވަތެއްގެ ޑައިޓެކެވެ. ވަކި ގޮތަކަށް ތައްޔާރު ކޮށްގެން ބޭނުންކުރާ ބުއިންތަކެއް އެކުލެވޭ މި ޑައިޓްއަކީ ބަރުދަން ލުއިކުރަން މަސައްކަތް ކުރާ މީހުންގެ މެދުގައި ވަރަށް އާއްމު ޑައިޓެކެެވެ.\nޑީޓޮކްސް ބުއިންތަކަކީ ގިނަ ބަޔަކު ބޭނުންކުރާ އެއްޗަކަށް ވީއިރު، މި ބުއިންތަކުގެ ހަގީގަތަކީ ކޮބާ ކަމާމެދު ސުވާލު ކުރެވެ އެވެ. މި ބުއިނުތަކުން ލިބޭ ފައިދާއަކީ ކޮބައިތޯ ނުވަތަ ލިބޭ ގެއްލުމަކީ ކޮބާތޯ ވިސްނާލަން ޖެހެ އެވެ.\nޑީޓޮކްސް ބުއިންތަކަކީ ހަށިގަނޑުގައި ހުންނަ ވިހަ މާއްދާތައް ބޭރުކޮށްދޭ އެއްޗެއް ކަމަށް ގަބޫލު ކުރެވިފައި އޮވެ އެވެ. ނަމަވެސް މިއީ ހަގީގަތެއް ކަމަކަށް އެއްވެސް ދިރާސާއަކުން ދައްކާފައެއް ނެތެވެ. އިންސާނާގެ ހަށިގަނޑަކީ އޭގެ އަމިއްލަ ޒާތުގައި ވިހަ މާއްދާތައް ބޭރު ކުރުމުގެ ގާބިލުކަން ލިބިފައިވާ ހަށިގަނޑެކެވެ.\nޑީޓޮކްސް ބުއިންތައް ބޭނުން ކޮށްގެން ބަރުދަަން ލުއި ކުރުމުގައި އެދެވޭ ނަތީޖާތަކެއް ލިބުނު ނަމަވެސް މިއީ ވަގުތީ ނަތީޖާތަކެއް ކަމަށް މާހިރުން ބުނެ އެވެ. މިފަދަ ބުއިންތައް ބުއިން ހުއްޓާލުމާއެކު ގެއްލުނު ބަރުދަން އިތުރުވުމުގެ ފުރުސަތު ބޮޑު ކަމަށް އެބޭފުޅުން ބުނެ އެވެ.\nކަން މިހެން އޮތްއިރު ބަރުދަން ލުއި ކުރުމަށް ހަމައެކަނި ޑީޓޮކްސް ބުއިންތަކަށް ބަރޯސާ ވުމަކީ އެންމެ ރަނގަޅު ޚިޔާލަށް ނުވެދާނެ އެވެ. މިފަދަ ބުއިންތަކާއެކު ދިރިއުޅުމަށް އެހެނިހެން ބަދަލުތައް ވެސް ގެންނަން ޖެހޭނެ އެވެ.


"Haveeru" muvahzafunnah vazeefaa adhaakurun manaa kuraa vaahaka genaee Ali Hameed: Haleem | Mihaaru\n"ހަވީރު" މުވައްޒަފުންނަށް ވަޒީފާ އަދާކުރުން މަނާކުރާ ހުކުމް ލިޔުނީ އަލީ ހަމީދު: ހަލީމް\n02 މެއި 2018 - 14:53 16 comments\nމިދިޔަ ފެބްރުއަރީ 1 ގައި ސުޕްރީމް ކޯޓުން ނެރުނު އަމުރާ ގުޅިގެން ފުލުހުންގެ ތަހުގީގަށް ނެގި ބަޔާންތަކުގެ ތެރެއިން ސިވިލް ކޯޓުގެ ގާޒީ ހަލީމްގެ ބަޔާން ވަނީ ސޯޝަލް މީޑިއާގައި ލީކުވެފަ އެވެ. ލީކުކޮށްލީ ސައްހަ ބަޔާންތަކެއް ކަމަށް ފުލުހުން ބުނާއިރު، އެ މައްސަލަ ފުލުހުން ދަނީ ތަހުގީގު ކުރަމުންނެވެ.\nގާޒީ ހަލީމް، މިދިޔަ މަހުގެ އަށް ވަނަ ދުވަހު ފުލުހުންނަށް ދެއްވި ބަޔާނުގައި ވިދާޅުވީ ސިވިލް ކޯޓުގައި މަސައްކަތް ފެއްޓެވި ފަހުން އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ބޭނުންފުޅުވާ ގޮތަށް މައްސަލަތަކުގައި އަމަލު ކުރުމަށް ސިވިލް ކޯޓުގެ އިސް ގާޒީ އަބްދުﷲ އަލީ މެދުވެރިކޮށް އިރުޝާދު ދެއްވާފައިވާ ކަމަށެވެ. ހަލީމްގެ ބަޔާނުގައި ތިން ކަމެއް ފާހަގަކުރެއްވި އެވެ.\nފުރަތަމަ ކަމެއްގެ ގޮތުގައި އޭނާ ފާހަގަކުރެއްވީ ހަވީރު ނޫހުގެ މިލްކުވެރިކަމާ ގުޅިގެން ސިވިލް ކޯޓަށް ހުށަހެޅުއްވި މައްސަލައިގައި ކަންތައްތައް ހިނގައިދިޔަ ގޮތެވެ.\nހަލީމް ވިދާޅުވެފައިވާ ގޮތުގައި އެ މައްސަލައިގެ ލިޔެކިޔުންތަކާއި އޭނާ ލިޔުއްވި ހުކުމް ހިފައިގެން އެންމެ ފުރަތަމަ ވަޑައިގެންނެވީ ސުޕްރީމް ކޯޓަށެވެ. ސުޕްރީމް ކޯޓަށް ވަޑައިގެންނެވީ އަލީ ހަމީދުގެ އެންގެވުމަށް ކަމަށާއި އޭނާއާ އެކު ސިވިލް ކޯޓުގެ އިސް ގާޒީ ވެސް އެ ކޯޓަށް ވަޑައިގެންނެވި ކަމަށް ހަލީމް ވިދާޅުވި އެވެ.\nލިޔެކިޔުންތައް ގެންދިއުމުން، އަލީ ހަމީދު ބޭނުންވާ ގޮތަށް ބަދަލުކުރުމަށް ފަހު، އެގޮތަށް ހަވީރުގެ މައްސަލައިގެ ހުކުމް ނެރުއްވުމަށް އަލީ ހަމީދު އެންގެވި ކަމަށް ހަލީމް ވިދާޅުވި އެވެ. އެ ހުކުމުގައި، ހަވީރު ނޫހުގައި މަސައްކަތް ކުރާ އެއްވެސް މުވައްޒަފެއްގެ ވާހަކަ އޭނާ ހުކުމް ލިޔުއްވި އިރު ހިމަނާފައި ނުވާނެ ކަމަށް އޭނާ ވިދާޅުވި އެވެ.\n"ނަމަވެސް ފަނޑިޔާރު އަލީ ހަމީދު ގެންނެވި ބަދަލުތަކުގެ ތެރޭގައި ހަވީރު ނޫސް އިދާރާގެ އެއްވެސް މުވައްޒަފަކަށް އެއްވެސް މީޑިއާއެއްގައި އެއްވެސް މަސައްކަތެއް ނުކުރެވޭނެ ކަމަށް ހިމަނުއްވާފައިވެ އެވެ. މިހެންވުމުން އެ ހުކުމަށް ފަނޑިޔާރު އަލީ ހަމީދު ގެންނަވާފައިވާ ބަދަލުތަކާ އެކު އަޅުގަނޑު އެ ހުކުމް ކުރީމެވެ،" ސިވިލް ކޯޓުގެ ގާޒީ ކަން ކުރައްވާތާ ތިން އަހަރުވެފައިވާ ހަލީމް ފުލުހުންނަށް ދެއްވި ބަޔާނުގައި ވިދާޅުވި އެވެ.\nދުވަހު ނޫހެއްގެ ގޮތުގައި ހިންގަމުން އަންނަތާ 37 އަހަރަށް ފަހު، "ހަވީރު" ނޫހާއި ހަވީރު އޮންލައިން ހުއްޓާލީ ސިވިލް ކޯޓުން ކުރި ކުއްލި އަމުރަކާ ގުޅިގެންނެވެ. ހަތަރު ހިއްސާދާރަކު ހިއްސާވާ ތަނެއް ކަމަށް ބުނެ، ސިވިލް ކޯޓުގެ، މާޗް 31ގެ އަމުރާ އެކު "ހަވީރު"، ހުއްޓާލަން ޖެހުނެވެ. އެކަމަކު ނިއުސް އެޖެންސީ 1985 ގައި އުފެއްދުމުގެ ކުރިން ވެސް އަދި އޭގެ ފަހުން 2013 އާ ހަމައަށް "ހަވީރު" ހިންގަމުން ގެންދެވީ ނޫހުގެ މަސްއޫލުވެރިޔާ ޑރ. މުހަންމަދު ޒާހިރު ހުސެއިން އެވެ. ހަވީރު ހުއްޓާލި އިރު "ހަވީރު" ހިންގަމުން ގެންދިޔައީ ހަވީރު މީޑިއާ ގްރޫޕުންނެވެ.\n"ހަވީރު" ގެ މިލްކުވެރިކަމާ ގުޅޭ ގޮތުން ކޯޓުގައި ދައުވާކުރި އިބްރާހިމް ރަޝީދު މޫސާ އާއި އަބްދުﷲ ފާރޫގް ހަސަނާއި މުހައްމަދު ނައީމްގެ ފަރާތުން 2016 ގައި ސިވިލް ކޯޓަށް ހުށަހެޅި މައްސަލާގައި އެ ކޯޓުން އެ އަހަރު ހުކުމްކުރީ "ހަވީރު" ގައި މަސައްކަތްކުރި މުވައްޒަފުން ދެ އަހަރު ވަންދެން އެހެން މީޑިއާއެއްގައި މަސައްކަތް ނުކުރެވޭނެ ކަމަށެވެ. އެ ހުކުމުގައި މުވައްޒަފުންނާ ގުޅޭ ބައި ބާތިލް ކުރަން މިހާރު ވެސް ވަނީ ހައި ކޯޓަށް ވަނީ ހުށަހަޅައިފަ އެވެ. އެކަމަކު، އެ މައްސަލައިގައި އަދި ގޮތެއް ނުނިންމަ އެވެ.\n"މިހާރު" އަކީ "ހަވީރު" ނެތުމުގެ ފަޅުކަން ރާއްޖޭގެ ނޫސްވެރިކަމަށް އަޔަ ނުދިނުމަށް ޓަކައި "ހަވީރު"ގެ ކުރީގެ މުވައްޒަފުން ގުޅިގެން އުފެއްދި ނޫހެކެވެ. "ހަވީރު"ގެ ހުރިހާ މުވައްޒަފުން ބަދަލުވީ "މިހާރު" އަށެވެ.\nމީގެއިތުރުން ހަލީމް ފުލުހުންނަށް ދެއްވި ބަޔާނުގައި ވަނީ ހަމަ އެ އަހަރުގެ ތެރޭގައި ސިވިލް ކޯޓަށް ހުށަހެޅި ޕީޕީއެމްގެ ހިންގުމާ ގުޅޭ މައްސަލަ ބަލައި ހުކުމް ކުރި ފަހުން، އުއްތަމަ ފަނޑިޔާރާއި ފަނޑިޔާރު އަލީ ހަމީދު ގުޅުއްވާ ދައުލަތާއި، އެ ފަރާތްތަކުގެ މަސްލަހަތު ހިމެނޭ މައްސަލަތައް ރައީސް އަބްދުﷲ ޔާމީން ބޭނުންފުޅުވާ ގޮތަށް ނިންމެވުމަށް ކަމަށް ބުނެ އިރުޝާދު ދެއްވާ ކަމަށް ވެސް ހަލީމް ވިދާޅުވެފައި ވެ އެވެ. އަދި އެގޮތަށް ދެ ފަނޑިޔާރުން ވިދާޅުވުމުން، އުސޫލުތަކުގެ ތެރެއިން އެގޮތަށް ހަމަޖައްސާ ކަމަށް ވެސް އޭނާ ވިދާޅުވެފައި ވެ އެވެ.\nމީގެއިތުރުން ވިލާ އެއާ ޕްރައިވެޓް ލިމިޓެޑް ހިންގުމަށް ހަވާލުކޮށްފައިވާ ގދ. ކާޑެއްދޫ އެއާޕޯޓު އެ ފަރާތުގެ އަތުން ނެގުމަށް ޓޫރިޒަމް މިނިސްޓްރީން އެންގުމާ ގުޅިގެން އެކަން ފަސްކުރުމަށް ވަގުތީ އަމުރެއް ނެރެދެއްވުމަށް ވިލާގެ ފަރާތުން މައްސަލަ ހުށަހެޅުމުން ކަންތައް ހިނގައިދިޔަ ގޮތް ހަލީމްގެ ބަޔާނުގައި ތަފްސީލްކޮށް ދެއްވައިފައިވެ އެވެ.\nއިތުރު ލިޔުންތައް ހަވީރު އޮންލައިން ހަވީރު ސިވިލް ކޯޓް ސުޕްރީމް ކޯޓް ކުރީގެ ފަނޑިޔާރު އަލީ ހަމީދު މިހާރު


5ޖީ ނެޓްވޯކެއް މުހިންމުތަ؟\nސްމާޓް ޑިވައިސްތައް ބޭނުންކުރާ ގިނަ މީހުންނަށް މުހިންމުވެގެން އުޅެނީ 5ޖީ ނެޓްވޯކެއް ނޫނެވެ. 5ޖީ ނެޓްވޯކެއް، ހަމަ ނަމެއްގައި، އެކަކު ވެސް ބޭނުމެއް ނުވާނެ އެވެ. އިންޓަނެޓް ބޭނުންކުރާ މީހުންނަށް ހުރިހާ ވެސް އެއްޗަކީ ސްޕީޑެވެ.\nއަސުސް އަށް "ޒެންފޮން" މަރުކާ ބޭނުންކުރުން މަނާ


India Match Gai Libunu Aniyaa Aai Gulhigen Hampu Kulhumaai Dhurah - Vaguthu\nމިފަހަރު ކޮވިޑްގެ ބިރު މާބޮޑު! -4ގަޑިއިރު ކުރިން\nރާއްޖޭގެ ހުނަރުވެރި ކުޅުންތެރިޔާ ހަމްޒާ މުހައްމަދު (ހަމްޕު)-- ވަގުތު އިމޭޖަސް: އަބްދުﷲ އަބީދު\nއުރީދޫ ސާފް ޗެމްޕިއަންޝިޕުގައި އިންޑިއާ އާއި ރާއްޖެ ބައްދަލުކުރި މެޗުގައި ލިބުނު އަނިޔާގެ ސަބަބުން ރާއްޖޭގެ ހުނަރުވެރި ކުޅުންތެރިޔާ ހަމްޒާ މުހައްމަދު (ހަމްޕު) ދެ ހަފުތާގެ މުއްދަތަކަށް ކުޅުމާއި ދުރަށްދާން ޖެހިއްޖެއެވެ.\nނިމިދިޔަ ސާފް ޗެމްޕިއަންޝިޕުގައި ގިނަބައެއްގެ ލޮލުގައި އެންމެ ބޮޑަށް އަޅައިގަތް އެއް ކުޅުންތެރިއަކީ ހަމްޕު އެވެ. ހާއްސަކޮށް އޭނާގެ ހުނަރުވެރި މޮޅު ކުޅުން ގިނަބަޔަކު ވަނީ ފާހަގަކޮށް އޭނާއަށް ތައުރީފުކޮށްފައެވެ.\nހަމްޕު ދެ ހަފުތާއަށް ކުޅުމާއި ދުރުގައި ހުންނަން ޖެހުނުކަން އެނގުނީ އިންޑިއާ އާއި ރާއްޖެ ބައްދަލުކުރި ސާފް ޗެމްޕިއަންޝިޕުގެ މެޗަށްފަހު ހެދި ޓެސްޓުތަކުންނެވެ. މާ ބޮޑު އަނިޔާއެއް ނުވި ނަމަވެސް ފައިގެ މަސްގަނޑަށް ލިބުނު ގެއްލުމުން އެއްކޮށް ރަނގަޅުވާން ދެ ހަފުތާއެއް ވަރު ނަގާނެކަމަށް މެޑިކަލް ޓީމާއި ހަވާލާދީ އަދަދުން ވަނީ ބުނެފައެވެ.\nހަމްޕުއަށް ލިބުނު އަނިޔާ ބޮޑު ނުވާއިރު، އާންމުގޮތެއްގައި ދިގު މުއްދަތަކަށް ކުޅުމާއި ދުރަށްދާން ޖެހެނީ ހުޅުތަކަށް ލިބޭ ގެއްލުން ނުވަތަ ލިގަމެންޓަށް ލިބޭ ގެއްލުމުގެ ސަބަބުންނެވެ. މިގޮތަށް ގެއްލުން ލިބުނު ގިނަ ކުޅުންތެރިންތަކެއް ރާއްޖޭގައިވެސް އެބަތިއްބެވެ.\nއިންޑިއާ އާއި ރާއްޖެ ކުޅުނު މެޗުގައި އިންޑިއާގެ ކުޅުންތެރިން ހަމްޕު އަށް ފައުލްކުރަނީ\nޒުވާނުންގެ ދުވަސް ފާހަގަކުރުމުގެ ގޮތުން ހުކުރުދުވަހު ގައުމީ ފުޓުބޯޅަ ޓީމު ހދ.ކުޅުދުއްފުއްޓަށް ފުރާގޮތަށް ވަނީ ހަމަޖެހިފައެވެ. މި ދަތުރުގައި ހޮނިހިރު ދުވަހުގެ ހަވީރު ކުޅުދުއްފުށިން ހޮވާލެވޭ ޓީމަކާއި ދެކޮޅަށް މެޗެއް ކުޅޭގޮތަށް ވަނީ ހަމަޖެހިފައެވެ. އަނިޔާގެ ސަބަބުން މި މެޗުގައި ހަމްޕުއަކަށް ނުކުޅެވޭނެ އެވެ.\nރާއްޖެއަށް ކުރިޔަށްދެން އޮތީ ލަންކާގައި އަންނަ މަހު ބާއްވާ މަހިންދަރާޖަ ޕަކްސަ މުބާރާތެވެ. ނޮވެމްބަރ 8 އިން 17 އަށް ބާއްވާ މި މުބާރާތުގައި ރާއްޖެއިން ވާދަކުރާއިރު މި މުބާރާތަށް ހަމްޕު އެނބުރި ކުޅުމުގެ ތެރެއަށް އަންނަން ވަގުތު ލިބޭނެއެވެ.\nއޮކްޓޯބަރ 23, 2021 16:12\nޔާ ﷲ ހަމްޕް އަށް އަވަސް ޝިފާ އެއް މިންވަރު ކޮށް ދެއްވާށި އާމީން. ހަމްޕް ނެތި ޤައުމީ ޓީމު ކުޅޭތަން ބާހިތްވެސް ނުވޭ،


Inter School Volleyball Mubaaraathugai Baiverivumuge Furusathu Hulhuvaalaifi - Vaguthu\n1 އަހަރު ކުރިން ( ފެބުރުއަރީ 13, 2020 )\nމުބާރާތުގައި ކުޅުނު މެޗެއްގެ ތެރެއިން - ވަގުތު އިމޭޖެސް: އަޝްހާދު އަބްދުﷲ\nއިންޓަ ސްކޫލް / ކޮލެޖް ވޮލީބޯޅަ މުބާރާތުގައި ބައިވެރިވުމުގެ ފުރުސަތު ވޮލީބޯޅަ އެސޯސިއޭޝަން އޮފް މޯލްޑިވްސް (ވީއޭއެމް) އިން ހުޅުވާލައިފި އެވެ.\nވީއޭއެމް އިން ކުރި އިއުލާނުގައި ވާގޮތުން މި އަހަރުގެ މުބާރާތް ފެށުމަށް ހަމަޖެހިފައިވަނީ އަންނަ މަހުގެ 22 ވަނަ ދުވަހުގައެވެ. ޔޫތު ސެންޓަރުގެ އިންޑޯ ވޮލީ ކޯޓުގައި ކުރިއަށް ދާ މި މުބާރާތް މިފަހަރު ބާއްވަނީ ހަތަރު އުމުރުފުރާއަކަށް ބަހާލައިގެންނެވެ. އެގޮތުން މުބާރާތް ކުރިއަށް ގެންދާ އުމުރުފުރާ ތަކަކީ 13، 15، 17 އަދި 19 އަހަރުން ދަށެވެ.\nމި މުބާރާތް މިދިޔަ އަހަރު ބޭއްވީ 14 އަހަރުން ދަށާއި 16 އަހަރުން ދަށް އަދި 19 އަހަރުން ދަށަށް އަމާޒުކޮށްގެންނެވެ.\nއިންޓަ ސްކޫލް މުބާރާތުގައި މިދިޔަ އަހަރު ތަފާތު 16 ސްކޫލަކުން ބައިވެރިވިއެވެ. އަތޮޅު ތެރޭގެ ނުވަ ސްކޫލް ހިމެނިގެން 400 އަށް ވުރެ ގިނަ ކުދިންނާއެކު ބޭއްވި އެ މުބާރާތަކީ މިހާތަނަށް އެންމެ ގިނަ ކުދިންނާއެކު ކުރިއަށް ގެންދެވުނު މުބާރާތެވެ.\nމިދިޔަ އަހަރު 14 އަހަރުން ދަށުގެ އަންހެން ބައިގެ ޗެމްޕިއަންކަން ހޯދީ ފ. އަތޮޅު ސްކޫލުންނެވެ. މި އުމުރު ފުރާގެ ފިރިހެން ޗެމްޕިއަންކަން ހޯދީ ވ. ކެޔޮދޫ ސްކޫލެވެ. 16 އަހަރުން ދަށުގެ ފިރިހެން ޗެމްޕިއަންކަން ހޯދީ ފ. އަތޮޅު ސްކޫލުންނެވެ. މި އުމުރުފުރާގެ އަންހެން ޗެމްޕިއަންކަން ހޯދީ ބ. ގޮއިދޫ ސްކޫލެވެ. 19 އަހަރުން ދަށުގެ އަންހެން ޗެމްޕިއަންކަން ހޯދީ އަހުމަދިއްޔާ އިންޓަނޭޝަނަލް ސްކޫލެވެ. އަދި ފިރިހެން ބައިގެ ޗެމްޕިއަންކަން ހޯދީ ސެންޓަ ފޯ ހަޔަރ ސެކަންޑަރީ އެޑިއުކޭޝަން (ސީއެޗްއެސްއީ) އެވެ.\nފެބުރުއަރީ 16, 2020 01:18\nޢިންޓާރ ސުކޫލްބާސްކެޓް މުބާޜާތައް އަތޮޅުތަކުން ޓީމެއް ނުގެނެވެ .ކީއްކުރާބައެއް ، ސުޕުން އިސްތިއުފާ ވ ސަލާމް


އެމްޓީސީސީގެ ޑިރެކްޓަރުންގެ ބޯޑަށް އައު ޑިރެކްޓަރަކު އައްޔަންކޮށްފި އެމްޓީސީސީގެ ޑިރެކްޓަރުންގެ ބޯޑަށް އައު ޑިރެކްޓަރަކު އައްޔަންކޮށްފި\nއެމްޓީސީސީގެ ޑިރެކްޓަރުންގެ ބޯޑަށް އައު ޑިރެކްޓަރަކު އައްޔަންކޮށްފި\nއެމްޓީސީސީގެ ހެޑް އޮފީސް، / ފޮޓޯ: ޕީއެސްއެމް ނިއުސް\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، އެމްޓީސީސީގެ ޑިރެކްޓަރުންގެ ބޯޑަށް އައު ޑިރެކްޓަރަކު އައްޔަންކޮށްފިއެވެ.\nއެ ކުންފުނީގެ ބޯޑަށް އަލަށް އައްޔަންކުރައްވާފައިވަނީ ފ.ފީއަލި ރޭވަވިލާ މުޙައްމަދު ފަރީދުއެވެ. ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުން އޭނާ އެމަގާމަށް އައްޔަންކޮށްފައިވަނީ ނޮން އެގްޒެކްޓިވް ޑިރެކްޓަރެއްގެ ގޮތުގައެވެ.\nއެމްޓީސީސީގެ ޑިރެކްޓަރުންގެ ބޯޑުގައި ތިއްބަވަނީ7މެންބަރުންނެވެ. އަލަށް އައްޔަންކުރި މުޙައްމަދު ފަރީދުގެ އިތުރުން ޑިރެކްޓަރުންގެ ބޯޑުގައި ދެން ތިއްބަވަނީ ސަރުކާރުގެ ފަރާތުން އައްޔަންކުރައްވާފައިވާ ޗެއަރމަން މުހައްމަދު ފަހީމްއާއި، ސީއީއޯ އާދަމް އާޒިމްއާއި، ސީއޯއޯ ޝާހިދު ހުސައިން މޫސާގެ އިތުރުން ޑިރެކްޓަރ ސިނާން އަލީއެވެ.\nއާންމު ހިއްސާދާރުން ތަމްސީލުކުރާ ޑިރެކްޓަރުންނަކީ ފަތުހުﷲ އިސްމާޢީލްއާއި އަހުމަދު އަބޫބަކުރުއެވެ. މިދެބޭފުޅުންވެސް އިންތިހާބްކޮށްފައިވަނީ މިދިޔަ އަހަރު ބޭއްވި އަހަރީ އާންމު ޖަލްސާގެ ތެރެއިންނެވެ.\nއެމްޓީސީސީގެ ޑިރެކްޓަރުންގެ ބޯޑުން ދާދިފަހުން ވަނީ 2019 ވަނަ އަހަރު ހިއްސާގެ ފައިދާގެ ގޮތުގައި މޫނުމަތީ އަގުގެ5ރުފިޔާގެ ހިއްސާއަކަށް2ރުފިޔާ ބަހާގޮތަށް އަހަރީ އާންމު ޖަލްސާއަށް ހުށައެޅުމަށް ނިންމާފައެވެ.\nމިދިޔަ އަހަރު އެމްޓީސީސީއަށް ސާފު ފައިދާގެ ގޮތުގައި 53 މިލިއަނަށްވުރެ ގިނަ ރުފިޔާ ވަނީ ލިބިފައެވެ. އަދި މިއަހަރުގެ ފުރަތަމަ ކުއާޓަރުގައި އެ ކުންފުންޏަށް ސާފު ފައިދާގެ ގޮތުގައި 62.3 މިލިއަން ރުފިޔާ ވަނީ ލިބިފައެވެ. މިއީ 2019 ވަނަ އަހަރުގެ ފުރަތަމަ ކުއަރޓަރާއި އަޅާބަލާއިރު 310.54 އިންސައްތައިގެ އިތުރުވުމެކެވެ.


Lahgalhey Lahgalhey Massakatheh Lahgalhey Kiyaala Kiyaalaa Miadhu...\n1 މަސް, 1 ދުވަސް, 19 ގަޑި, 1 މިނެޓް, 34 ސިކުންތު ކުރިން 2120މަރިޔަމް އިސްއާދާ\nމޯލްޑިވްސް ޕޯޓްސް ލިމިޓެޑް ސަރަހައްދުގައި މަޖޫރީން މިއަދު ތިބީ މަސައްކަތެއް ލައްގާތޯ ބަލަ ބަލާ ކަމަށް ރައްޔިތުންގެ މަޖިލީހުގެ މަޑަވެލީ ދާއިރާގެ ކުރީގެ މެމްބަރު މުއާޒު މުހައްމަދު ރަޝީދު ވިދާޅުވެއްޖެއެވެ.\nޕްރޮގްރެސިވް ކޮންގްރެސް ކޯލިޝަނުން ދަވާލައިފި ނަމުގައި ބޭއްވި ޖަލްސާގައި ވާހަކަ ދައްކަވަމުން މުއާޒު ވިދާޅުވީ، މީގެ ކުރިން ދުވާލެއްގެ މައްޗަށް ވިހި ތިރީސް ދަތުރު ލިބެމުން ދިޔަ ޕިކަޕް ޑްރައިވަރުން މިއަދު ތިބެން ޖެހިފައިމިވަނީ ދަތުރެއް ލައްގާތޯ ބަލަން ކަމަށާ އަދި އެމްޕީއެލު ސަރަހައްދުގައި މަސައްކަތް ކުރާ މަޖޫރީންގެ ހާލަކީ ވެސް އެއީ ކަމަށެވެ.\nއަދި ޤައުމު މިހާލަށް ވެއްޓުނީ ކޮން ސަބަބަކާ ހުރެ ކަމާ މެދު ސުވާލު އުފައްދާ މުއާޒުވަނީ އެ ސުވާލުގެ ޖަވާބުވެސް ދީފައެވެ. މުއާޒު އިތުރަށް ވިދާޅުވީ 18 ވަނަ ރައްޔިތުންގެ މަޖިލީހުން އޭރުގެ އިންތިޤާލީ ސަރުކާރުން ބޭނުންވި ގޮތަށް މިހާތަނަށް ރާއްޖޭގެ އެންމެ ބޮޑު ބިޔަ ބަޖެޓު ފާސްކޮށް ދިން ކަމަށާ ނަމަވެސް އެ ބަޖެޓު ފެންފޮދަކާ ނުލާ ދިރުވާލުމުގެ ސަބަބުން ކަންކަން ކުރަން ފައިސާނެތި، ޤައުމަށް އެތެރެ ކޮށް ބޭރުކުރާ މުދަލުގެ އަދަދު ނިސްބަތުން ދަށަށް ދިޔަ ކަމަށެވެ.\nއެކަމާ ގުޅިގެން މަޖޫރީންނާ ޑްރައިވަރުންނަށް މަސައްކަތް ނުލިބި ހުއްޓިފައިވާ ކަމަށާ އެ މީހުންގެ އާއިލާތައް ބިކަވެފައިވާކަން މުއާޒު ފާހަގަކުރެއްވިއެވެ. މުއާޒު މިފަދަ މޭރުމަކުން ވާހަކަ ދައްކަވާފައިވާއިރު، ރައީސް ޞޯލިހުގެ ސަރުކާރުން ވަނީ ގިނަ މަސައްކަތްތެރިންނަށް ތަފާތު ވައުދުފުޅުތައް ވެލައްވާފައެވެ.\nނަމަވެސް އެ މަސައްކަތްތެރިންނަށް ވެވަޑައިގެންނެވި އެއްވެސް ވައުދެއް އަދި ފުއްދައިދެވިފައި ނުވާކަން ފާހަގަކޮށްލެވެއެވެ.\nމުއާޒު މުހައްމަދު ރަޝީދު އެމްޕީއެލް މަޖޫރީން


Israel sifain ICC ah nugendheveyne kamah bunefi\nއިޒްރޭލު ސިފައިން ކޯޓަކަށް ނުގެންދެވޭނެ: ނަތަންޔާހޫ\nއިޒްރޭލުން މިދިޔަ އަހަރުގެ ޖޫން މަހުގެ ތިން ވަނަ ދުވަހުން ފެށިގެން ފަލަސްތީނުގެ އާންމުންނާ ދެކޮޅަށް ހިންގަމުން ދިޔަ އިންސާނިއްޔަތާ ހިލާފު އަމަލުތައް ބަލައިދިނުމަށް ފަލަސްތީނުގެ ރަސްމީ ފަރާތްތަކުން އައިސީސީގައި އެދިފައިވާއިރު ފަލަސްތީނުން ވަނީ މި ކޯޓުގެ މެމްބަރުކަން ހޯދުމަށް ވެސް ލިޔެކިޔުން ހުށަހަޅައިފަ އެވެ.\nނަމަވެސް ނަތަންޔާހޫ ވިދާޅުވަނީ އިޒްރޭލު ސިފައިން ގޮވައިގެން އެއްވެސް މީހަކަށް އެއްވެސް ކޯޓަކަށް ނުދެވޭނެ ކަމަށެވެ.\n"އަހަރެމެން އެ ފުރުސަތެއް ނުދޭނަން. އިޒްރޭލުގެ ސިފައިންނާއި އިސް އޮފިސަރުން ކުށްވެރިންނާ ބެހޭ ބައިނަލްއަގުވާމީ ކޯޓަކަށް ނުގެންދެވޭނެ،" ކެބިނެޓްގެ މި ހަފުތާގެ ބައްދަލުވުމުގައި ވާހަކަ ދައްކަވަމުން ނަތަންޔާހޫ ވިދާޅުވެފައި ވަނީ މިހެންނެވެ.\nފަލަސްތީނުން އިޒްރޭލުގެ މައްސަލަ އައިސީސީ އަށް ހުށަހެޅުމުން އިޒްރޭލުގެ އެންމެ އެކުވެރި އެމެރިކާ އިން ވެސް ވަނީ ނުރުހުން ފާޅުކޮށްފަ އެވެ.\nތަޖުރިބާކާރުން ބުނަނީ އައިސީސީ އިން ފަލަސްތީނުގެ މައްސަލަ ގަބޫލުކޮށް ތަހުގީގު ފަށައިފި ނަމަ ގާޒާއާ ދެކޮޅަށް އިޒްރޭލުން 50 ދުވަސް ވަންދެން ހިންގި އަސްކަރީ ހަރަކާތުގެ ހަގީގަތް ހާމަވެ އެމީހުން ކުށްވެރިވާނެ ކަމަށެވެ. އިޒްރޭލުގެ އެ އުދުވާނުގައި ގާޒާ އިން ފަލަސްތީނުގެ 2،000 އަށް ވުރެ ގިނަ މީހުން މަރާލާފައިވެ އެވެ. އޭގެ ތެރޭގައި ގިނައީ އާންމުންނެވެ.\nއައިސީސީ އަށް މައްސަލަ ހުށަހެޅިކަން އެނގުނު ހިސާބުން ފެށިގެން އިޒްރޭލުން ވަނީ ފަލަސްތީނު ސަރުކާރާ ދެކޮޅަށް ދަތިކުރުމުގެ ފިޔަވަޅުތަކެއް ވެސް އާންމުކޮށްފަ އެވެ.\nއިޒްރޭލުގެ އޮފިޝަލުން ވިދާޅުވަނީ މި ފައިސާ ހިފެހެއްޓީ ކޯޓުގެ މެމްބަރުކަން ހޯދަން ފަލަސްތީނުން ހުށަހަޅާފައިވާތީ އެކަމުގެ އަދަބެއްގެ ގޮތުން ކަމަށެވެ.\nމި 127 މިލިއަން ޑޮލަރަކީ އިޒްރޭލު މެދުވެރިކޮށް ފަލަސްތީނަށް އެތެރެކުރާ މުދަލާއި ތަކެތިން ނަގާ ކަސްޓަމް ޑިއުޓީ އާއި ޓެކްސްގެ ފައިސާ އެވެ. މި ފައިސާގެ ކަންތައް ވެސް ބަލަހައްޓާ ރަސްމީ ފަރާތަކީ އިޒްރޭލެވެ.\nމިދިޔަ ޑިސެމްބަރު މަހުގެ ފައިސާ ކުރިން އޮތީ މިދިޔަ ހުކުރު ދުވަހު ފަލަސްތީނު ސަރުކާރާ ހަވާލުކުރާ ގޮތަށެވެ. ނަމަވެސް އިޒްރޭލުން މިހާރު ބުނަނީ އައިސީސީއާ ދިމާލަށް ފަލަސްތީނުގެ ވިސްނުން ގެންދާ ނަމަ ފައިދާ ފޯރުކޮށް ނުދޭނެ ކަމަށެވެ.\n"ކަސްޓަމާއި ޓެކްސް އިން އަޅުގަނޑުމެންނަށް ލިބެން ޖެހޭ ފައިސާ ވެސް ނަގަނީ އިޒްރޭލުން. އެމީހުން އެ ފައިސާ ފޯރުކޮށް ނުދޭ ނަމަ މި މަހު ފަލަސްތީނުގެ ރައްޔިތުން ތިބެން ޖެހޭނީ ނުކައި. ސްކޫލާއި ހޮސްޕިޓަލުގެ ބިލުތައް ނުދައްކައި،" ފަލަސްތީނުގެ ސުލްހައިގެ އިސް މަންދޫބު ސާއިބު އުރޭގާތު ވިދާޅުވީ މިހެންނެވެ.


vnews - 52 Kotareege Maagiri Hotel hulhuvai khidhumaiy dheyn fashaifi\n52 ކޮޓަރީގެ "މާގިރި ހޮޓެލް" ހުޅުވައި ޚިދުމަތް ދޭން ފަށައިފި\nކްރައުން އެންޑް ޗަމްޕާ ރިސޯޓްސް އާއި ލިލީ ޝިޕިން ގުޅިގެން ހަދާފައިވާ 52 ކޮޓަރީގެ "މާގިރި ހޮޓެލް" ހުޅުވައި ޚިދުމަތް ދޭން ފަށައިފިއެވެ.\nހުޅުމާލެ ފެރީ ޓާމިނަލް ކުރިމައްޗަށްވާ ގޮތަށް ހަދާފައިވާ މިހޮޓަލުގައި ހިމެނެނީ ހަތަރު ކެޓަގަރީގެ ކޮޓަރިތަކެވެ. އެގޮތުން ޕްރެމިއާ ވިއުގެ 20 ރޫމާއި ޕްރެމިއާ އޯޝަން ވިއުގެ 20 ރޫމާއި އެގްޒެކެޓިވް ސުއިޓްގެ ހަ ރޫމާއި ޖޫނިއާ ސުއިޓްގެ ހަ ރޫމް ހިމެނެއެވެ. މިހޮޓަލުގައި އެންމެ ދަށް އަގަކަށް ރޫމެއް އުޅެނީ 150 ޑޮރަށެވެ.\nއަލަށް ހެދި ނުވަ ބުރީގެ މިހޮޓަލުގައި އެންމެ ޒަމާނީ ވަސީލަތްތަކާއެކު ހަތަރު ކެޓަގަރީއެއްގެ ކޮޓަރިތަކުގެ އިތުރުން 100 މީހުންގެ ޖާގައިގެ ރެސްޓޯރަންޓާއި 62 މީހުންގެ ޖާގައިގެ ރެސްޓޯރަންޓެއް އަދި ކެފޭއަކާއި ކޮންފަރެންސް ހޯލަކާއި މީޓިން ރޫމަކާއި ފިޓްނަސް ސެންޓަރެއް ވެސް ހިމެނެއެވެ.\nމާލޭގައި މިހާރު ހުރި ހޮޓެލްތަކަށް ބަލާއިރު އެކަށީގެންވާ ރަނގަޅު އަގުތަކެއްގައި މިތަނުން ކޮޓަރި ލިބެން ހުންނާނެ ކަމަށާއި އަދި މިތަނުގެ ރެސްޓޯރަންޓުތަކުގައި ޕާޓީ ފަދަ ހަފުލާތައް ބޭއްވުމަށް ވެސް ދޫކުރަން ހަމަޖެހިފައިވާ ކަމަށް މި ހޮޓެލުގެ އޮފިޝަލަކު ވިދާޅުވިއެވެ.\nމާލޭގައި 1970ގެ އަހަރުތަކުގައި އެންމެ ފުރަތަމަ ހުޅުވި ގެސްޓްހައުސް ހިންގި ތަނުގައި ހެދި މި ހޮޓެލަކީ ގާތްގަނޑަކަށް ހަ މިލިއަން ޑޮލަރު (92.5 މިލިއަން ރުފިޔާ) ހޭދަކޮށްގެން ހަދާފައިވާ ހޮޓެލެކެވެ.


Neymar ge football hayaathuge kaamiyaabeethah\nނޭމާ ވަނީ އޭނާގެ ފުޓްބޯޅަ ހަޔާތުގައި ގިނަ ކާމިޔާބީތަކެއް ހާސިލް ކޮށްފައި\nއެންމެ ފަހު ދެ ޑިކޭޑުގައި ފުޓްބޯޅައިގެ ރަސްކަން ކުރަމުން އައީ ކްރިސްޓިއާނޯ ރޮނާލްޑޯ އާއި ލިއޮނެލް މެސީ އެވެ. މި ދެ ކުޅުންތެރިންނާއި އެންމެ ގާތަށް ވެސް ޖެހެވިފައިވާ ކުޅުންތެރިއަކީ ބްރެޒިލްގެ ތަރި ނޭމާ އެވެ.\nބްރެޒިލްގެ ކްލަބް ސެންޓޯސް އިން ވިދާލި ނޭމާ ގައުމީ ޓީމުގައި އޭނާގެ ޑިބަޓް ހަދާފައި ވަނީ 2009 ވަނަ އަހަރު އެވެ.\nޒުވާން ކުޅުންތެރިޔާ ވަނީ ހަތަރު ސީޒަން ތެރޭގައި ސެންޓޯސް އަށް ފަސް ޓްރޮފީ ހޯދައި ދީފަ އެވެ. ސެންޓޯސް އަށް 177 މެޗު ކުޅެދިން އިރު ނޭމާ ވަނީ އެކްލަބަށް 107 ގޯލު ކާމިޔާބު ކޮށްފަ އެވެ. މިއާއެކު ބްރެޒިލްގެ ގައުމީ ޓީމުގައި އެނާގެ ނަން ވިދާލި އެވެ.\nއެގޮތުން 2013 ވަނަ އަހަރު ފީފާ ކޮންފެޑެރާޝަން ކަޕް ބްރެޒިލާއެކު ނޭމާ ކާމިޔާބު ކުރީ 2012 ވަނަ އަހަރު ވޯލްޑް ކަޕް ޗެމްޕިއަންކަން ހޯދި ސްޕެއިން 3-0 އިން ބަލި ކުރުމަށްފަހު އެވެ. އެ މުބާރާތުގައި ނޭމާ ވަނީ ގޯލްޑެން ބޫޓު ވެސް ކާމިޔާބު ކޮށްފަ އެވެ.\nކޮންފެޑެރޭޝަން ކަޕް ކާމިޔާބު ކުރުމަށް ފަހު ނޭމާ ވަނީ އޭނާ ވިދާލި ސެންޓޮސް ދޫކޮށް ފްރީ އެޖެންޓެއްގެ ގޮތުގައި ދުނިޔޭގެ އެންމެ މޮޅު އެއް ކްލަބް ބާސެލޯނާ އަށް ބަދަލުވެފަ އެވެ. ބާސާއަށް ބަދަލުވެ، ހަތަރު ސީޒަންގެ ތެރޭގައި އަށް މުބާރާތް ނޭމާ ކާމިޔާބު ކުރި އެވެ. އޭގެ ތެރޭގައި ދެ ލަލީގާ އާއި އެއް ޔުއެފާ ޗެމްޕިއަންސް ލީގު ހިމެނެ އެވެ.\nގައުމީ ސީނިއާ ޓީމަށް ނޭމާއަށް ކާމިޔާބު ކޮށްދެވުނީ އެންމެ ޓްރޮފީއެއް ----ފޮޓޯ: އެފްސީ ބާސެލޯނާ\nބާސާގައި ކާމިޔާބީތަކަށް ފަހު 2017 ވަނަ އަހަރުގެ ސަމާ ޓްރާންސްފާގައި ނޭމާ ފްރާންސްގެ ރަސްކަން ކުރަމުން އަންނަ ޕީއެސްޖީއަށް ބަދަލުވި އެވެ. ނޭމާ ޕީއެސްޖީއަށް ބަދަލުވީ އޭރުގެ އެންމެ އަގު ބޮޑު ކުޅުންތެރިޔާގެ ގޮތުގައި 222 މިލިއަން ޔޫރޯ އަށެވެ. މިހާތަނަށް ޕީއެސްޖީގައި ނޭމަ ކުޅުނު ހަތަރު ސީޒަންގައި އޭނާ ވަނީ ނުވަ މުބާރާތެއް ކާމިޔާބު ކޮށްފަ އެވެ.\nސެންޓޯސްގައި ނޭމާގެ ކާމިޔާބީތައް\nކޭމްޕިއެނާޓޯ ޕޮލިސްޓާ3ފަހަރު ކާމިޔާބު ކުރި (2010، 2011، 2012)\nކޮޕާ ޑޯ ބްރެޒިލް 1 ފަހަރު ކާމިޔާބު ކުރި (2010)\nކޮޕާ ލިބާޓާޑޯސް 1 ފަހަރު ކާމިޔާބު ކުރި (2011)\nރިކޮޕާ ސުދަމެރިކާނާ 1 ފަހަރު ކާމިޔާބު ކުރި (2012)\nބާސެލޯނާގައި ނޭމާގެ ކާމިޔާބީތައް\nލަލީގާ2ފަހަރު ކާމިޔާބު ކުރި ( 2014/15، 2015/16)\nކޮޕާ ޑެލްރޭ3ފަހަރު ކާމިޔާބު ކުރި ( 2014/15، 2015/16، 2016/17)\nސުޕަކޮޕާ ޑި އެސްޕާނާ 1 ފަހަރު ކާމިޔާބު ކުރި (2013)\nޔުއެފާ ޗެމްޕިއަންސް ލީގު 1 ފަހަރު ކާމިޔާބު ކުރި (2010/15)\nފީފާ ކްލަބް ވޯލްޑް ކަޕް 1 ފަހަރު ކާމިޔާބު ކުރި (2015)\nޕީއެސްޖީގައި ނޭމާގެ ކާމިޔާބީތައް\nލީގު 13ފަހަރު ކާމިޔާބު ކުރި (2017/18، 2019/20، 2020/21)\nކޯޕް ޑި ފްރާންސް3ފަހަރު ކާމިޔާބު ކުރި (2017/18، 2019/20، 2020/21)\nކޯޕް ޑި ލަލީގް2ފަހަރު ކާމިޔާބު ކުރި (2017/18، 2019/20)\nޓްރޮފީ ޑެސް ޗެމްޕިއަންސް (2018، 2020)\nބްރެޒިލްގައި ނޭމާގެ ކާމިޔާބީތައް\nފީފާ ކޮންފެޑެރޭޝަންސް ކަޕް 1 ފަހަރު ކާމިޔާބު ކުރި (2013)\nބާސެލޯނާ ބްރެޒިލް ނޭމާ + ޕީއެސްޖީ


Massala ah halleh, Mohan ah hiyhama jehun | Mihaaru\nއީގަލްސްގެ ކޯޗު މޯހަން.-- ފޮޓޯ: ނިޝާން އަލީ/ މިހާރު\n25 މެއި 2018 - 13:582comments\nއެސްޓީއޯ މާލޭ ލީގުގެ ފުރަތަމަ ބުރުގައި އީގަލްސް އަށް ދިމާވި އެންމެ ބޮޑު މައްސަލަ އަކީ އެ ޓީމު ކޮޅަށް ވަންނަ ލަނޑު ގިނަވުމެވެ. ލީގުގެ ކުރިއަށް އަރަން އީގަލްސް އަށް އެންމެ ބޮޑު ހުރަހަކީ ވެސް ޕޮއިންޓުގެ ގޮތުން ވާދަކުރާ ޓީމުތަކާ އެއްވަރުވާއިރު، ފައިދާ ގޯލު މަދުވުމެވެ. އެކަމަކު ދެ ވަނަ ބުރު ފެށިގެން އީގަލްސްގެ ޑިފެންސް ރަނގަޅުވެފައިވާއިރު، ޓީމުގެ ކޯޗު މުހައްމަދު ޝިޔާޒް (މޯހަން) ހުރީ އެކަމާ ހިތްހަމަ ޖެހިފަ އެވެ.\nއީގަލްސް ފަހަތަށް މި ބުރުގައި ކުޅެމުން އަންނަ ކުޅުންތެރިންނަކީ ޝިފާން ހަސަން، ހުސެއިން ޝިފާއު، ސޮލާހު އަލީ އަދި ހުސެން ފައިސަލް އެވެ. މީގެ ތެރެއިން ސޮލާހާއި ފައިސަލަށް ފުރުސަތު ދޭން ފެށީ މި ބުރުގަ އެވެ.\nލީގުގައި އެންމެ ފަހުން މާޒިޔާ އަތުން މޮޅުވި މެޗަށް ފަހު މޯހަން ބުނީ ފަހަތް އޮތީ ވަރަށް ބޮޑަށް ޒުވާންވެފައި ކަމަށާއި އެކަމު ކުޅުން ވަރަށް ބޮޑަށް ރަނގަޅުވެފައިވާ ކަމަށެވެ.\n"ޒުވާން ކުޅުންތެރިންނާ އެކު ފަހަތް ވަރަށް ވަރުގަދަކޮށް މިހާރު މި އޮތީ. މިއީ ވަރަށް ބޮޑު ހިތްހަމަ ޖެހުމެއް ހަގީގަތުގައި. އަޅުގަނޑުމެން ފުރަތަމަ ސީޒަން ފެށިއިރު އުއްމީދުކޮށްގެން ތިބި ފަހަތެއް ނޫން މިއީ. މުޅިން ހަމަ އެކީ ކަހަލަ ގޮތަކަށް ބަދަލުވެފައި މިއޮތީ. މި ކުޅުންތެރިންގެ ޑިސިޕްލިން އާއި ކޮމިޓްމަންޓް ފެނިފައި ވަރަށް ހިތްހަމަ ޖެހިފައި މިހިރީ،" ކުރިން ނިއު ރޭޑިއަންޓަށް ލީގު ހޯދައިދިން މޯހަން ބުންޏެވެ.\nމޯހަން ބުނީ މިއީ ކުރިއަށްދާން ލިބިގެންދާ ވަރަށް ބޮޑު ހިތްވަރެއް ކަމަށެވެ.\n"މި ބުރުގައި ކުޅުނު ތިން މެޗުގެ ތެރެއިން އެންމެ ގޯލެއް ވަނީ. އަނެއް ދެ މެޗު ގޯލެއް ނުވަދެ ނިމުނީ ހަގީގަތުގައި މުސްތަގުބަލަަށް ބަލާއިރު ވަރަށް ގިނަ ޕޮޒިޓިވް ކަންތައްތަކެއް މި ފެންނަނީ،" އޭނާ ބުންޏެވެ.\nލީގުގެ ދެ ވަނައިގައި މި ވަގުތު އީގަލްސް އޮތީ ކުޅުނު 10 މެޗުން ލިބުނު 18 ޕޮއިންޓާ އެކު އެވެ. ލީގުގެ ގަދަ ހަޔެއްގެ ޖާގަ ކަށަވަރުވެ، ދިވެހި ޕްރިމިއާ ލީގުގެ ޖާގަ އެ ޓީމަށް ގާތްގަނޑަކަށް ކަށަވަރުވެފައިވާ ކަމަށް މޯހަން ވަނީ ބުނެފަ އެވެ.\n"ގާތްގަނޑަކަށް 90 ޕަސެންޓް ނޫނީ 95 ޕަސެންޓް ދިވެހި ޕްރިމިއާ ލީގަށް ކޮލިފައިވާނެކަން ޔަގީންވެއްޖެ. އަދިވެސް އިތުރު ކުޅުންތެރިންތަކަށް ފުރުސަތުދޭން މި ބަލަނީ. ފުރުސަތު ދިނީމަ މި އިނގެނީ އެ ކުޅުންތެރިން މި ހުންނަ ވާދަކޮށްލުމުގެ ފެންވަރު،" އޭނާ ބުންޏެވެ.\nލީގުގައި ދެން އެންމެ އަވަހަށް އީގަލްސް ކުޅޭ މެޗުގައި އާދިއްތަ ދުވަހުގެރޭ ނުކުންނާނީ އެއް ވަނައިގައި އޮތް ނިއު ރޭޑިއަންޓާ ދެކޮޅަށެވެ. ފުރަތަމަ ބުރުގައި މި ދެ ޓީމު ކުޅުނު މެޗު ނިމުނީ 2-2 އިން އެއްވަރުވެގެންނެވެ.


Raajjeyge minivankan dhiyun maa dhuraku neh : Mohamedh saeedh\nރާއްޖޭގެ މިނިވަންކަން ދިޔުން މާ ދުރަކު ނެތް: މުހައްމަދު ސައީދު\n4 މަސް, 1 ހަފްތާ, 1 ދުވަސް, 20 ގަޑި, 8 މިނެޓް,6ސިކުންތު ކުރިން 1860ފާތިމަތު ރިފާއަތު\n- މާވަށު ދާއިރާގެ މެމްބަރު މުހައްމަދު ސައީދު -\nމުވައްޒަފުންނަށް މުސާރަ ދިނުމަށް ބައެއްގެ އަތުން ފައިސާ ހޯދަން ޖެހޭ ހާލަތަށް ގައުމު ހިނގައްޖެ ކަމަށް ކުރީގެ އިކޮނޮމިކް މިނިސްޓަރ އަދި މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nކޮންގްރެސް ކޯލިޝަނުން ބޭއްވި ޖަލްސާގައި ވާހަކަ ދައްކަވަމުން ސައީދު ވިދާޅުވީ ބޭރު ބައެއްގެ އަތުން ފާއިސާތަކެއް ގެނެސް މުސާރަ ދޭ ހިސާބަށް ގައުމުގެ ހާލަތު ގޮސްފައިވާ ކަމަށެވެ. އެއާއެކު ރާއްޖޭގެ މިނިވަންކަން ގެއްލިގެން ދިއުން އޮތީ ދުރުގައި ނޫން ކަމަށެވެ.\nއެމްޑީޕީން ވެރިކަމަށް އަންނަ ކޮންމެ ފަހަރަކު ރާއްޖޭގެ މިނިވަންކަމާއި އިސްތިގުލާލަށް ބޮޑެތި ލޮޅުންތަކެއް އަންނަކަން ފާހަގަ ކުރައްވާ ސައީދު ވިދާޅުވީ ރައީސް ޔާމީން އަބަދުވެސް އެމަނިކުފާނުގެ ކެބިނެޓަށް ހަނދާން ކޮށްދެއްވާ ވަރަށް މުހިންމު ވާހަކަފުޅެއް އޮންނަ ކަމަަށެވެ.\nއެގޮތުން ވެރިކަމުގެ ވިސްނުމާއެކު ވެރިކަމަށް އަންނަން ވާނީ ދިވެހިންގެ ހާލަތު މިހާރަށްވުރެ ރަނގަޅު ހާލަތަކަށް ގެންގޮސްދިނުމުގެ ވިސްނުންފުޅު ހުރެގެންކަން އެ މަނިކުފާނު ހަނދާން ކޮށްދެއްވާކަން ސައީދު ފާހަގަ ކުރެއްވިއެވެ.\nސައީދު ވިދާޅުވީ ކުރިން އިދިކޮޅުގައި ތިބި ބޭފުޅުން ވިދާޅުވީ ރައީސް ޔާމީން ރަށްރަށަށް ވަޑައިނުގަންނަވާ ވާހަކަ ކަމަށާއި އެގޮތުން ވަކި މައިކަކުން ނޫނީ ވަކި ސައުންޑް ސިސްޓަމަކުން ނޫނީ އެމަނިކުފާނުގެ އަޑުވެސް އިއްވޭކަށް ނެތް ކަމަށް އޭރުގެ އިދިކޮޅު ފަރާތްތަކުން ބުނަމުން ދިޔަ ކަމަށެވެ.\nނަމަވެސް އެކަން އޮތީ އެހެން ނޫން ކަމަށް ސައީދު ވިދާޅުވިއެވެ. ސަރުކާރުން މި އަހަރަށް ފާސްކުރި 32 ބިލިއަން ރުފިއާގެ ބޮޑު ބަޖެޓާއި ގުޅޭގޮތުން ސައީދު ވިދާޅުވީ އެ އޮއް ބޮޑު ބެޖެޓް ހުސްވި އިރު ސަރުކާރަށް ކުރެވުނު އެއްވެސް ކަމެއް ނެތްކަމަށެވެ.\nއެހެން ނަމަވެސް މި ދިޔަ އަހަރާއި އަޅާބަލާއިރު މި އަހަރުގެ ރިކަރަންޓް ޚަރަދުގެ ގޮތުގައި 1.5 ބިލިއަން ރުފިޔާ އިތުރަށް ޚަރަދުކޮށްފައިވާކަން ސައީދު ފާހަގަ ކުރެއްވިއެވެ. މީގެ އިތުރުން ރައީސް ސާލިހުގެ ސަރުކާރުގައި ސިޔާސީ މުވައްޒަފުން މަދުވާނެ ކަމަށް ވިދާޅުވުމަކީ ދޮގެއް ކަމަށް ސައިދު ވިދާޅުވިއެވެ.\nމުހައްމަދު ސަޢީދު މާވަށު ދާއިރާގެ މެމްބަރު ސައީދު


BREAKING NEWS: Reeko Moosa Ge Kunfunin Beynunkuraa Van Eh Andhaalaifi - Vaguthu\nރީކޯ މޫސަގެ ކުންފުންޏެއްގެ ވޭނެއް އަންދާލައިފި\nއަލިފާން ރޯކޮށްލި ވޭން\nރައްޔިތުން މަޖިލީހުގެ ކުރީގެ ނައިބު ރައީސް ރީކޯ މޫސާ މަނިކުގެ އާއިލާ އަށް ނިސްބަތްވާ ކުންފުންޏަކުން ލ.ގަމުގައި ހިންގަމުންދާ ގެސްޓްހައުސްއެއްގައި ބޭނުން ކުރާ ވޭނެއްގައި އަލިފާން ރޯކޮށް އަންދާލައިފިއެވެ.\nގަމުގައި ހިންގާ މޯ ހޮޓެލްގައި ބޭނުން ކުރާ ވޭނެއްގައި އަލިފާން ރޯކޮށް އަންދާލާފައި ވަނީ އެ ގެސްޓްހައުސް ކައިރީގައި ވޭން ޕާކް ކޮށްފައި އޮއްވާ ވަގަށް ނަގައިގެން ގެންގޮސް ގަމުގެ މުކުރިމަގު އަވަށު ފުއްޓަރު ފަރާތުގައި ބޭއްވުމަށް ފަހު ކަމަށް މައުލޫމާތު ލިބެއެވެ.\nވޭނުގައި އަލިފާން ރޯކޮށްލާފައި ވަނިކޮށް ފެނުނު އިރު ވެސް އަލިފާންގަނޑު ވަނީ ކޮންޓްރޯލް ނުކުރެވޭ ވަރަށް ވޭނުގައި ހިފާފައެވެ. އަލިފާނުގެ ސަބަބުން ވޭން ވަނީ އެއްކޮށް އަނދާ ހުލިވެފައެވެ.\nމައުލޫމާތު ލިބިފައިވާ ގޮތުގައި މިމައްސަލަ އާއި ގުޅިގެން އެއްވެސް މީހަކު އަދި ހައްޔަރު ކޮށްފައެއް ނުވެއެވެ.\nރީކޯ މޫސަގެ ކުންފުންޏަކުން ވަނީ ލ.އަތޮޅުގައި ބޮޑެތި އިންވެސްޓްމަންޓްތަކެއް ކޮށްފައެވެ. ގަމުގައި ގެސްޓް ހައުސްއެއް ހިންގުމުގެ އިތުރުން އެއަތޮޅުގައި އެކުންފުނީގެ ފުރަތަމަ ރިސޯޓް ހުޅުމުގެ އެންމެ ފަހުގެ ތައްޔާރީތައް މިހާރު ކުރިއަށް އެބަދެއެވެ.\nކުޅުދުއްފުށީ ގެއެއްގައި އަލިފާން ރޯކޮށްލި މައްސަލާގައި މީހަކު ހައްޔަރުކޮށްފި\nކާރު ރޯ ކޮއްލި މައްސަލާގައި ޖަލަށް ލާން ހުކުމް ކުރުމުން ރުޅިގަދަ ވެއްޖެ\nގެއެއްގެ ފާހަނާތެރޭގައި އަލިފާން ރޯކޮށްގެން އުޅުނު މީހަކު ހައްޔަރުކޮށްފި\nޖޫން 18, 2019 22:21\nމީހުންގެ މުދަލަށް ގެެއްލުން ދިނުމުގެ ހައްގެއް އެއްވެސް މީހަަކަށް ލިބިގެން ނުވެއެވެ. އެހެނެއް ކަމަކު އެއީ ﷲ ގެ މާފް ނުލިބޭވަރުގެ ފާފައެކެވެ. ގިޔާމަތް ދުުވަހުން އޭގެ ބަދަލު ދޭންޖެއެވެ. މިދުނިޔެ މަތީގަ ފިލާ އޮތެއްކަމަކު އެދުވަހުން ދުވަން ފިލަން ވަންނާނެތަނެއް ނެތި ކުރިކަންތަށް އެންމެގެން ކުރިމަތީ ހާމަވެގެން ދާ ދުވަހެވެ. ވީމާ ބިރުވެތިވާށެވެ. މީ ނަސޭހަތެކެވެ.\nޖޫން 18, 2019 22:32\nލާޙައުލަވަލާ ޤުއްވަތަ އިއްލާބިﷲ!\nޖޫން 18, 2019 22:44\nޖޫން 18, 2019 23:18\nމޫސަ ކަންތައްކުރާ ގޮތުން ތިހެންތިވީ. މަސައްކަތް ކުރުވާފަ މުސާރަ ނުދޭތާ ކިތައް މަސް ވެއްޖެ ތޯ ބަލާބަލަ.\nޖޫން 18, 2019 23:35\nއިންޝުއަރެންސް ލާރި ހޯދަން ކުރި ކަމެއްބާ؟\nޖޫން 19, 2019 01:54\nޢއެހެންވެ ބު ބުނަނީ އެއެއްޗެއް ދާނީ އެއެއްޗެއް ހޯދި ގޮތަށޭ ..މިއީ ވަރައްވާހަކަ..މޫސަމެން ހޭއަރާބަލަ..\nޖޫން 19, 2019 06:36\nއެމްޑީޕީއަކީ އަލިފާނާ ވަރަށް ދޯޅު ބައެއް.\nޖޫން 19, 2019 09:14\nއެޖެންޑާ19 ތަފާތުވާނެކަން މިހާރުވެސް މި ފެންނަނީ


COVID-19 ge haathalun araigathumah zuvaanun vamun anna eheetherikan bodu: Mahloof – Iru\nރާއްޖެއަށް ދިވާފައިވާ ކޮވިޑް-19 ގެ ހާތަލުން އަރައިގަތުމަށް އެކި ރޮނގު ރޮނގުން ޒުވާނުން ވަމުން އަންނަ އެހީތެރިކަން ބޮޑު ކަމަށް ޔޫތު މިނިސްޓަރު އަހުމަދު މަހްލޫފް މިއަދު ވިދާޅުވެއްޖެއެވެ.\nބައިނަލްއަގުވާމީ ޒުވާނުންގެ ދުވަހުގެ މުނާސަބަތުގައި މަހްލޫފް ދެއްވި ވީޑިއޯ މެސެޖެއްގައި ވިދާޅުވީ ބައިނަލްއަގުވާމީ ޒުވާނުންގެ ދުވަހުގެ ތަހުނިޔާ ރާއްޖޭގެ ހުރިހާ ޒުވާނުންނަށް އަރިސް ކުރައްވާ ކަމަށެވެ. ޒުވާނުންގެ ދުވަސް ބައްދަލު ކުރާ އިރު، ކޮވިޑް-19 ގެ ވަބާގެ ސަބަބުން ގައުމަށާއި މުޅި ދުނިޔެއަށް ވަނީ ވަރަށް ބޮޑެތި ގެއްލުންތަކެއް ލިބިފައިކަން މަހްލޫފް ފާހަގަކުރެއްވިއެވެ.\nމަހްލޫފް ވިދާޅުވީ ޒުވާނުންގެ ދުވަސް މިއަދު އަޅުގަނޑުމެންނާއި ބައްދަލުކުރިއިރު ކޮވިޑް-19 ގެ ސަބަބުން މުޅިގައުމަށްވެސް ވަރަށް ބޮޑު ގޮންޖެހުންތަކެއް ކުރިމަތިވެފައިވާ ދުވަސްވަރެއް ކަމަށެވެ. މިދިޔަ އަހަރުގެ ޒުވާނުންގެ ދުވަސް ވަރަށް ކުލަގަދަ ގޮތެއްގައި ނ. ވެލިދޫގައި ފާހަގަކުރެވިފައިވާކަން ފާހަގަ ކުރައްވާ މަހުލޫފް ވިދާޅުވީ އެހެންނަމަވެސް މިއަދު ކުރިމަތިވެފައިވާ ގޮންޖެހުންތައް ވަރަށް ބޮޑުކަމަށެވެ.\nމަހުލޫފް ވިދާޅުވީ މިގޮންޖެހުންތަކުން އަރައިގަތުމަށް ޒުވާނުންގެ ވަރަށް ބޮޑު އެއްބާރުލުމެއް ލިބޭކަމަށެވެ. އަދި ގައުމު ކުރިއަށް ގެންދިއުމަށް ޒުވާނުންގެ ބައިވެރިވުން މުހިންމު ކަމަށާއި ސަރުކާރުގެ ވިސްނުމަކީ އަދި ސިޔާސަތަކީވެސް ޒުވާނުންގެ ބައިވެރިވުމާއި އެކީ ކުރިއަށް ދިއުން ކަމަށެވެ.\n“ The youth are no longer the leaders of tomorrow but of today “#InternationalYouthDay2020 pic.twitter.com/NZdp63EqfH\n— Ahmed Mahloof (@AhmedMahloof) August 12, 2020\nމަހުލޫފް އިތުރަށް ފާހަގަކުރެއްވި ގޮތުގައި ޒުވާނުންގެ ބޮޑު ކަންބޮޑުވުންތަކެއްވެސް އެބަ ހުރިކަމަށާއި އެކަންކަން ހައްލުކުރުމަށް ޒުވާނުންނާއި އެކީ ޒުވާނުންގެ ހިޔާލު ހޯދައިގެން ކުރިއަށްދާން ނިންމާފައިވާ ކަމަށެވެ.\nގޭސް ފުޅިއެއް ގޮވައި މީހަކަށް އަނިޔާވެއްޖެ\nމަހުލޫފް ވިދާޅުވީ މިހާރުވެސް ސަރުކާރުން ޒުވާނުންނަށް އަމާޒުކޮށްގެން ތަފާތު އެކިކަހަލަ ކަންކަން ރާވާ ހިންގަމުންދާ ކަމަށެވެ.


Thamreen program eh furihama kurumun vakeelu kamuge huhdha libeyne gothah faas koffi | dhuvasmv ތަމްރީން ޕްރޮގްރާމެއް ފުރިހަމަ ކުރުމުން ވަކީލު ކަމުގެ ހުއްދަ ލިބޭނެ ގޮތަށް ފާސްކޮށްފި – dhuvasmv\nބާ ކައުންސިލުން ހިންގާ އެއް މަސް ދުވަހުގެ ތަމްރީނު ޕޮރޮގްރާމެއް ފުރިހަމަ ކުރުމުން ގާނޫނީ ވަކީލު ކަމުގަ ހުއްދަ ދެވޭ ގޮތަށް ގާނޫނީ ފަންނުގެ ގާނޫނު އިސްލާހު ކުރަން ޖުޑިޝަރީ ކޮމިޓީއިން ފާސްކޮށްފިއެވެ.\nބާ އިމްތިހާނު ފުރިހަމަ ކުރުމުން ނޫން ގޮތަކަށް ވަކީލު ކަމުގެ ހުއްދަ ނުލިބޭނެ ކަމަށް ގާނޫނީ ފަންނުގެ ގާނޫނުގައި ބުނެފައިވި ނަމަވެސް، އަހަރެއް ވެގެން ދިޔައިރުވެސް ބާ އިމްތިހާނު ބާއްވާފައި ނުވާތީ ހުއްދަ ނުލިބިގެން ވަކީލުކަން ކިޔަވައިގެން ތިބި ގިނަ ބަޔަކު ވަނީ ކަންބޮޑުވުން ފާޅުކޮށްފައެވެ.\nތަމްރީނު ޕްރޮގްރާމަށް ފަހު ވަކީލު ކަމުގެ ހުވާ ކުރާ ފަރާތްތަކުން އެންމެ އަވަހަށް ބާ ކައުންސިލުން ބާއްވާ ބާ އިމްތިހާނެއްގައި ބައިވެރިވުމަށް ވަނީ ލާޒިމް ކޮށްފައެވެ. ނަމަވެސް އެ ބާ އިމްތިހާނުގައި ބައިވެރި ނުވުމުން ދެން ވާނެ ގޮތެއް ކޮމިޓީއިން ގެނައި އިސްލާހުގައި ބަޔާން ކޮށްފައެއް ނުވެއެވެ.\nއެއްމަސް ދުވަހުގެ ތަމްރީނު ޕްރޮގްރާމެއް ފުރިހަމަ ކުރުމުން ވަކީލު ކަމުގެ ހުއްދަ ލިބެނީ މިހާރު ހުވާ ނުކުރެވި ތިބި ވަކީލުންނަށެވެ. އޭގެ ފަހުން ކިޔަވާ ކުދިންނަށް ހުއްދަ ލިބޭނީ ބާ އިމްތިހާނު ފުރިހަމަ ކުރުމުން ކަމަށް ގާނޫނީ ފަންނުގެ ގާނޫނުގައި ބުނެފައި ވެ އެވެ.\nޓެގް: ބާ ކައުންސިލު


Zuvaanun nukume kudarikilu baamiskiyy adhi enburey dhoru saafu kohfi\nކުޑަރިކިލު އެނބުރޭ ދޮރާއި ބާ މިސްކިތް ޒުވާނުން ސާފުކޮށްފި\nޒުވާނުން އެރަށު އާސާރީ މިސްކިތް ސާފު ކުރަނީ-- ފޮޓޯ: ހިއްޗާ ބޮޑުބެރު ގުރޫޕް\nކުޑަރިކިލުގައި ހުންނަ އާސާރީ މިސްކިތް، "ބާމިސްކިތް" އެރަށު ޒުވާނުން ނުކުމެ ސާފުކޮށްފި އެވެ.\nއެމަސައްކަތް ކޮށްފައިވަނީ އެރަށުގައި އޮންނަ ޒުވާން ބޮޑުބެރު ގުރޫޕް، ހިއްޗާ ބޮޑުބެރު ގުރޫޕުންނެވެ. އެގުރޫޕުން އެމަސައްކަތް ކޮށްފައިވަނީ އާޓްސް ކަލްޗާ އެންޑް ހެރިޓޭޖާ މިނިސްޓްރީ އާއި އެރަށު ކައުންސިލާއި ގުޅިގެނެވެ.\nހިއްޗާ ބޮޑުބެރު ގުރޫޕުން ބުނީ، އެގުރޫޕް އިސްނަގައިގެން އެމަސައްކަތް ކުރީ އެތަނަކީ މުޅި ރާއްޖޭގައިވެސް ނުފެންނަފަދަ އާކިޓެކްޗާ މަސައްކަތްތަކެއް ހުރި ތަނަކަށްވެފައި އެތަނަށް އަޅާނުލައި ގިނަދުވަސްތަކެއްވެ، މުޅި ތަން ވަރަށް ބޮޑަށް ހަޑިވެފައިވާތީ ކަމަށެވެ. އެހެންކަމުން އެތަން ރީތިކުރަން ވިސްނައި މިއަދު އެމަސައްކަތް ކުރީ ކަމަށް އެގުރޫޕުން ބުންޏެވެ.\nހިއްޗާ ބޮޑުބެރު ގުރޫޕަކީ ޒުވާނުންނަށް ނަމޫނާ ގުރޫޕެކެވެ. އެގުރޫޕުން ކޮންމެ ކުޑަ އީދެއްގައި އީދު ފާހަގަ ކުރަނީ އެރަށުގައި ތިބޭ ހާއްސަ އެހީއަށް ބޭނުންވާ ކުދިންނާއެކު އެވެ. މިއަހަރު ކުޑައީދުވެސް އެގުރޫޕުން ފާހަގަ ކުރީ ހާއްސައެހީއަށް ބޭނުންވާ ކުދިންނާއެކު އެވެ. އެގުރޫޕުން މިއަހަރުވަނީ ބ. އަތޮޅު ތައުލީމީ މަރުކަޒުގައި ހިންގާ ސްޕެޝަލް އެޑިއުކޭޝަން ނީޑްސް ކްލާހަށް 10،000 ރުފިޔާގެ ތަކެތި ހަދިޔާކުރަންވެސް ނިންމާފަ އެވެ.\nއާސާރުގެ ގޮތުގައި ދެ މިސްކިތެއް ތަރައްގީ ކުރުނީ


Sukook vikkan cayman islands gai sarukaarun kunfunyeh hadhaifi | MBS NEWS\nސްކޫކު ވިއްކަން ކޭމަން އައިލެންޑްސްގައި ސަރުކާރުން ކުންފުންޏެއް ހަދައިފި\n17 August 2021, 15:32\nސަރުކާރު ހިންގުމަށް ދަރަންޏަށް ފައިސާ ނެގުމުގެ ގޮތުން އިސްލާމީ ސުކޫކް އިޝޫކުރުމުގެ ގޮތުން ކޭމަން އައިލެންޑްސްގައި ކުންފުންޏެއް ހަދައިފި އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ހަރަދުތައް މެނޭޖުކުރަން ސުކޫކު ވިއްކުމުގެ މަސައްކަތް ސަރުކާރުން ދަނީ ކުރަމުންނެވެ. އެގޮތުން ސަރުކާރުން ފަށާފައިވާ އެއް ބިލިއަން ޑޮލަރުގެ ސުކޫކް ވިއްކުމުގެ ޕްރޮގްރާމުގެ ދަށުން އަންނަ އަހަރު ވެސް ސުކޫކެއް އިޝޫކުރުމުގެ ފުރުސަތު ސަރުކާރަށް އޮންނާނެ ކަމަށް ފިނޭންސް މިނިސްޓަރު އިބްރާހިމް އަމީރު ވަނީ ދާދިފަހުން ވިދާޅުވެފަ އެވެ.\nދައުލަތުގެ އެއްވެސް އެސެޓެއް ރަހުނު ކޮށްފައި ދައުލަތަށް ދަރަންޏެއް ނަގާފައި ނުވާނެ ކަމަށް ފިނޭންސް މިނިސްޓްރީން ބުނި ނަމަވެސް ކުރީ ސަރުކާރުން ތަރައްގީކޮށްފައިވާ 25 ބުރީގެ ދަރުމަވަންތަ ހޮސްޕިޓަލް އެސެޓްގެ ގޮތުގައި ބެހެއްޓުމަށްފަހު ސްކޫކެއް އިޝޫކޮށްފައިވާ ކަމަށް ސަރުކާރުން ކުރިން ވަނީ ބުނެފަ އެވެ.\nމީގެ އިތުރުން ވެލާނާގެ އާއި އޮލިމްޕަސް ހިމެނޭ ގޮތަށް އިސްލާމިކް އިންސްޓްރޫމަންޓެއް މިދިޔަ ޖޫން މަހު އިޝޫކޮށްގެން ސަރުކާރުން ވަނީ 350 މިލިއަން ޑޮލަރު ހޯދާފަ އެވެ.\nސަރުކާރު ހިންގުމަށް ދަރަންޏަށް ފައިސާ ނެގުމުގެ ގޮތުން އިސްލާމީ ސުކޫކެއް އިޝޫކުރުމުގެ ގޮތުން ބައެއް ސުކޫލުތައް ބޭނުންކުރަން ވެސް ނިންމާފައިވެ އެވެ. ދައުލަތުގެ އިމާރާތްތައް ސަރުކާރުން ބޭރުގައި ހަދާފައިވާ ކުންފުންޏަކަށް ބަދަލު ކުރަމުންދާކަމުގެ ތުހުމަތުތަކެއް އިދިކޮޅު ފަރާތްތަކުން އަންނަނީ ކުރަމުންނެވެ.\nމިކަމާ ގުޅިގެން ކުރީގެ ސައިންސް އެންޑް ޓެކްނޮލިޖީ މިނިސްޓަރު މަލީހު ޖަމާލް ދައުލަތުގެ ހުރި ހުރިހާ ހަރު މުދަލެއް ދިވެހި ދައުލަތުގެ އިހުތިސާސުން ބޭރުވެ، ކޭމަން އައިލެންޑްސްގައި އޮންނަ ކުންފުންޏެއްގެ ބެލެނިވެރި ކަމަށް އެބަގެންދާ ކަމަށެވެ. ދަރަނި ނުދެއްކުނީމަ ކުންފުނި ވިއްކާލާފައި އެމްޑީޕީ ފިލުމުގެ ބިރު އެބަ އޮތް ކަމަށް ވެސް މަލީހު ވިދާޅުވި އެވެ.\n"ދިވެހިން ހޭލާ އެމްޑީޕީ ބަލިކުރަންޖެހޭ،" ކުރީގެ މިނިސްޓަރު މަލީހު ވިދާޅުވި އެވެ.\nމިހާރު ސަރުކާރުން ފައިސާ ހޯދަމުންދާ ގޮތަށް ފާޑުވިދާޅުވަމުން ކުރީގެ އިކޮނޮމިކް މިނިސްޓަރު އަދި މިހާރުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވީ މިދާ ރޭޓުގައި ކަންކަންދާނަމަ މީހުންގެ ގެދޮރާއި ގަނބުރުސްތާނުތައް ވެސް ރަހުނުކޮށްފައި އޮއްވައި ފެނިދާނެ ކަމަށެވެ.\nސައީދު އިތުރަށް ވިދާޅުވީ ފައިސާ ހޯދުމަށް ފިނޭންސް މިނިސްޓްރީއަށް މިނޫން އެއްވެސް ގޮތެއް ނުހޯދުނުކަމީ ލަދުވެތިކަމެއް ކަމަށެވެ.\nދައުލަތުގެ ބައެއް އިމާރާތްތައް ބޭނުންކޮށްގެން އިސްލާމިކް ބޮންޑުގަތުމާ ބެހޭ ގޮތުން ނޫސްތަކުގައި ޖަހާފައިވާ ހަބަރުތަކާ ގުޅިގެން ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ އެ ބޮންޑަށް ފައިސާ ނުދެއްކުނަސް އެތަންތަނުގެ މިލްކުވެރިކަން ބަދަލެއް ނުވާނެ ކަމަށެވެ.\nއެ މިނިސްޓްރީން އާންމުކޮށްފައިވާ ދައުލަތުގެ ހިސާބުތަކަށް ބަލާއިރު 1 ޖެނުއަރީން މިމަހުގެ ފަސްވަނަ ދުވަހުގެ ނިޔަލަށް ދައުލަތަށް އާމްދަނީގެ ގޮތުގައި ލިބިފައިވަނީ 10.5 ބިލިއަން ރުފިޔާ އެވެ. އަދި އެ މުއްދަތުގައި 16.4 ބިލިއަން ރުފިޔާ ހަރަދުކޮށްފައިވެ އެވެ. އެހެން ކަމުން ބަޖެޓު ދަރަނި ވަނީ 5.2 ބިލިއަން ރުފިޔާއަށް އަރާފަ އެވެ. ފާއިތުވި އަހަރުގެ މި މުއްދަތުގައި ބަޖެޓު ދަރަންޏަކީ 7.2 ބިލިއަން ރުފިޔާ އެވެ.\nބަޖެޓު ދަރަނި އިތުރު ވަމުންދާއިރު ސަރުކާރުން ދަނީ ދަރަނި ފޫބައްދަން ދައުލަތުގެ ބިންތަކާއި އިމާރާތްތައް ބޭނުން ކޮށްގެން ބޭރު ގައުމުތަކުން ދަރަންޏަށް ފައިސާ ނެގުމުގެ މަސައްކަތް ކުރަމުންނެވެ. މިގޮތުން މިހާރު ވެސް 10 ސްކޫލެއް މިގޮތަށް ބޭނުން ކުރަން ނިންމާފައިވާއިރު ރޭގެ ވަގުތެއްގައި ފިނޭންސް މިނިސްޓަރު އަމީރު ވަނީ ޝަހީދު ހުސެއިން އާދަމް ބިލްޑިންގެ ރެޖިސްޓްރީ ވެސް ފިނޭންސް މިނިސްޓްރީގެ ދަށަށް ބަދަލުކުރަން އަންގާފައިވާކަން ހާމަކުރައްވާފަ އެވެ.\nބަޖެޓު ދަރަނި އިތުރުވަމުން ދާއިރު ވެސް ދައުލަތުގެ ހަރަދުތައް ކުޑަކުރަން ސަރުކާރުން މާބޮޑު މަސައްކަތްތަކެއް ނުކުރެ އެވެ. މިގޮތުން ދާދި ފަހުން ވެސް ސިޔާސީ މަގާމުތަކަށް ގިނަ ބަޔަކު ވަނީ އައްޔަންކޮށްފަ އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އެމްޑީޕީ ވިޔަފާރި މިނިސްޓަރު އިބްރާހިމް އަމީރު މިނިސްޓަރު މަލީހް ޖަމާލް މެމްބަރު މުހައްމަދު ސައީދު މޯލްޑިވްސް މަނިޓަރީ އޮތޯރިޓީ (އެމްއެމްއޭ) ފިނޭންސް މިނިސްޓްރީ


Kidney In Hilanahthaalan Karaa Oh Vareh Neh - Vaguthu\nކަރާ އަކީ މޭވާތަކުގެ ތެރެއިން ދިވެނިންނަށް ވަރަށް ކަމުދާ އެކައްޗެވެ. ހާއްސަކޮށް ރޯދަމަހު ފަނިގިރުމަށް ކަރާ ބޭނުންކުރާއިރު ކަރާ ހައްދާ ރަށްތައްވެސް ރާއްޖޭގައި ވަރަށް ގިނަކަން ފާހަގަ ކުރެވެއެވެ. ދިވެހިންގެ ތެރޭގައި ކަރާ އާންމު އެއްޗަކަށްވާއިރު ކަރާއިން ކުރެވޭ ގިނަ ބޭނުންތައް ހުރެއެވެ. އެގޮތުން ކަރާ އޮށަކީ ކިޑްނީ އިން ހިލަނައްޓަން އެހީވެދޭ އެކައްޗެވެ.\nކަރާ އޮށުން ފެން ހަދައި ބުއިމުން ކިޑްނީގައި އުފެދޭ ހިލަތައް ނައްތާލުމަށް އެހީވެދެއެވެ.\n2 މޭޒުމަތީ ސަމުސާ ކަރާއޮށް\n1 ލިޓަރު ފެން\nމި ބުއިން ތައްޔާރުކުރާނެ ގޮތް:\nކަރާއޮށް މިކްސްޓަރަށް އަޅައި މުގުރާލާށެވެ. ދެން ކެކެންދެން ހޫނުކުރުމަށްފަހު ކަރާއޮށް އަދި ޗިސްކޮށްލާފައި އޮތް ދެ ލޮނުމިދު ހޫނުފެނަށް އަޅައި ކައްކާށެވެ.\nކަރާއޮތް ފެން ކެކުމުން އުނދުން ނިއްވާލުމަށްފަހު 40 މިނިޓްވަންދެން ފިނިކުރަން ބަހައްޓާށެވެ. މި ބުއިން ތައްޔާރުކޮށް ދުވާލަކު 200 އެމްއެލްގެ ފެން ބޯށެވެ.\nކަރާއޮށުން ހަށިގަނޑަށް ލިބޭ ފައިދާތަކުގެ ތެރޭގައި ލޭ ދައުރުކުރުން ފަސޭހަކޮށްދެއެވެ. އަދި ކުޑަކަމުދިއުމުގެ ނިޒާމުގެ ބަލިޖެހުމުން ދުރުކޮށްދެއެވެ. އިސްތަށިގަނޑުގެ އޮފްކަން ދަމަހައްޓަންވެސް ކޮރާއޮށަކީ ވަރަށް ރަނގަޅު އެއްޗެކެވެ.\nކަރާއޮށަކީ ނިއުޓްރިއެންޓްސް ގިނައިން ލިއްބައިދޭ އެއްޗެކެވެ. ހަންގަނޑު ރީތިކޮށް ބެހެއްޓުމަށް މިއީ ވަރަށް ރަނގަޅު އެއްޗެކެވެ.\nބައެއް ފަރާތްތަކުން ކަރާ އޮތް ބުއިމުގުގައި އިތުރު އުކުޅެއްވެސް ބޭނުންކުރެއެވެ. އެގޮތުން ކަރާއޮތް ރޭގަނޑު ފެނަށްލުމަށްފަހު ހެނދުނު ވުމުން ބުއިމާއި ކަރާއޮތް ހިތްކައިގެން އޯޓްސް އާއިއެކު ކެއުމުން ކަރާއޮށުން މި ފައިދާތައް ލިއްބައިދެއެވެ.


F. atholhu mashroou aa medhu unmeedhu adhives ebaoi: Raees\nފ. އަތޮޅު މަޝްރޫއުއާ މެދު އުންމީދު އަދިވެސް އެބައޮތް: ރައީސް\nފ. އަތޮޅުގެ ރަށެއް--\nފ. އަތޮޅުގައި ސައުދީ އަރަބިއްޔާއިން ތަރައްގީ ކުރުމަށް ޝައުގުވެރިވި، މަޝްރޫއު މިވަގުތަށް ހުއްޓިފައި އޮތް ނަމަވެސް އެ މަޝްރޫއު ކުރިޔަށް ގެންދެވިދާނެ ކަމުގެ އުންމީދު އަދިވެސް އެބައޮތް ކަމަށް ރައީސް އަބްދުﷲ ޔަމީން އަބްދުލް ގައްޔޫމް ވިދާޅުއްވެއްޖެ އެވެ.\nފ. ނިލަންދޫގައި މިރޭ ވާހަކަފުޅު ދައްކަވަމުން ރައީސް ޔާމީން ވިދާޅުވީ ތަރައްގީގެ މަޝްރުއުތަކަށް ހުރަސް އެޅުމަށް އިދިކޮޅު ފަރާތްތަކުން ކުރަމުންދާ މަސައްކަތްތަކުގެ ނަތީޖާގެ ވާހަކަދައްކަވަން އެންމެ ރަނގަޅީ ފ އަތޮޅުގައި ހުންނަވައިގެން ކަމަށެވެ. އެއީ އެ އަތޮޅަށް 10،000 މިލިއަންއަށް ވުރެ އަގު ބޮޑު އިންވެސްޓްމަންޓެއް އައުމުން އިދިކޮޅުގެ މުޒަހަރަތަކާހެދި އެ މަޝްރޫއު ބީވެގެން ދިޔަ ކަމަށެވެ.\nބޮޑު މަޝްރުއެއް ފ އަތޮޅަށް އައީ ގިނަ މަސައްކަތްތަކެއްކޮށްގެން ކަމަށާއި އެ މަޝްރޫއު މިވަގުތަށް ބާއްވާލާފައި އޮތް ނަމަވެސް އަދިވެސް އެކަން ކުރެވޭނެ ކަމުގެ އުންމީދު އެބައޮތް ކަމަށް ރައީސް ޔާމީން ވިދާޅުވި އެވެ.\nކަންކަން ދިމާވި ގޮތުން އެ މަޝްރޫއު ހުއްޓިގެން އޭރު ދިޔައީ އެކަންތައް ބޭވިފައި އޮތީ، އެކަމަކު އަޅުގަނޑުގެ އުންމީދު އަދިވެސް ވަރަށް ހެޔޮ، އިރާދަކުރެއްވީއާ އެކަން ވެސް ވާނެ، އެއީ އަޅުގަނޑުމެން އުންމީދު ކުރާ ގޮތް އެކަންކަން ވާން ޖެހޭނެ، އެ ސަރުކާރުތަކާ ދޭތެރޭ އަޅުގަނޑުމެންނާ ހުރި އުންމީދުތައް ހުންނާނެ،" ރައީސް ޔާމީން ވިދާޅުވި އެވެ.\nފ. އަތޮޅުގައި ހިންގާ ބިޔަ މަޝްރުއަށް ވެގެން ދިޔަ ގޮތުގެ އެއްވެސް ތަފްސީލެއް ރައީސްއެއް ނުދެއްވަ އެވެ. އެ މަޝްރޫއު ރާއްޖެ ގެނެވުންނަމަ އެއީ ރާއްޖޭގައި މިހާތަނަށް ހިންގޭނެ އެންމެ ބޮޑު ފޮރިން ޑައިރެކްޓް އިންވެސްޓްމެންޓަށް ވާނެ އެވެ. އެ މަޝްރޫއަށް ސައުދީގެ ބޮޑެތި އިންވެސްޓަރުންތަކެއް ތިބީ ޝައުގުވެރިވެފަ އެވެ.\nރައީސް އަބްދުﷲ ޔާމީން ސައުދީ އަަރަބިއްޔާ ރިޔާސީ އިންތިހާބު 2018


Tiktokge TV app Amazon Fire TV ah | Mihaaru\nޓިކްޓޮކްގެ ޓީވީ އެޕް އެމެޒޯން ފަޔާ ޓީވީ އަށް\n09 އޯގަސްޓް 2020 - 07:51\nޓިކްޓޮކްގެ މޮބައިލް ކޮންޓެންޓްތައް ޓީވީން ސްޓްރީމްކޮށްގެން ބަލައިލެވޭ ގޮތް އެޕް ހިންގާ ޗައިނާގެ ބައިޓްޑާންސާއި އެމެރިކާގެ އެމެޒޯން ގުޅިގެން ހަދައިފި އެވެ.\nޓިކްޓޮކްގެ ޓީވީގެ އެޕްގެ ގޮތުގައި "މޯ އިން ޓިކްޓޮކް" ނަމުގައި ދޫކޮށްލީ އެމެޒޯން ފަޔާ ޓީވީ ޑިވައިސްއަށެވެ. އެއާ އެކު ޓިކްޓޮކްގައި ހުރި ކޮންޓެންޓްތައް ސްޓްރީމްކޮށްގެން ބަލައިލުމުގެ ފުރުސަތު ލިބޭނެ އެވެ. މިކަން އެމެޒޯނުން ފަހިކޮށް ދެނީ ޓިކްޓޮކަށް އެންމެ މަގުބޫލު ކޮންޓެންޓްތައް ގެނެސްދޭ މީސްމީހުންގެ އިންޓަވިއުތަކާ ވެސް އެކީގަ އެވެ.\nމިކަމާ ބެހޭ ގޮތުން އެމެޒޯންގެ ތަރުޖަމާނު ޑެލަނީ ސައިމަންސް ވިދާޅުވީ އާންމުންގެ މެދުގައި މަގުބޫލު އެތައް ކޮންޓެންޓެއް ހިމެނޭ ޓިކްޓޮކްގެ ވީޑިއޯތައް ސްޓްރީމްކޮށްގެން ޓީވީން ބަލާލަން ލިބުމަކީ ވަރަށް ހާއްސަ ކަމަކަށްވާނެ ކަމަށެވެ.\nTikTok launching new app on Amazon Fire TV https://t.co/rOdElcnUtU pic.twitter.com/mbPpfHcBoq\nޓީކްޓޮކްގެ ގްލޯބަލް މާކެޓިން ހެޑް ނިކް ޓްރާން ވިދާޅުވި ގޮތުގައި ޓިކްޓޮކްގެ ކޮންޓެންޓް އެމެޒޯން ފަޔާ ޓީވީ ޑިވައިސް އަށް ގެނެސްފައި މި ވަނީ މިފަދަ ހިދުމަތަކަށް ވިސްނާތާ ވަރަށް ދުވަސްތަކެއް ފަހުން ކަމަށެވެ. އެހެންވެ މިއީ ޓިކްޓޮކް ބޭނުންކުރާ މީހުންނާއި ޓިކްޓޮކްގެ ކޮންޓެންޓްތް ބަލަން ޝައުގުވެރިވާ މީހުންނަށް ލިބުނު ވަރަށް ފަހި އިތުރު ފުރުސަތެއް ކަމަށް ވިދާޅުވި އެވެ. އަދި "މޯ އޮން ޓިކްޓޮކް" އަކީ ޓިކްޓޮކްގެ މޮބައިލް ވީޑިއޯ ފޯމެޓް ޓީވީ ސްކްރީނަށް ގެންނަ އިރު އަންނާނެ ބަދަލުތަކަށް ވެސް ބަލައިގެން ފައްކާކުރާ ހިދުމަތެކެވެ.\n"އެހެންވެ ކުރިއަށް އޮތް ތަނުގައި ޓާގެޓަކީ ސީދާ ޓީވީ ވެސް ޓިކްޓޮކް ފައްކާކުރުން،" ނިކް ވިދާޅުވި އެވެ.\nޓިކްޓޮކްހެ ޓީވީ އެޕްގައި ދެ ކެޓަގަރީއެއް އިންނާނެ އެވެ. އެއީ ޓިކްޓޮކްގެ ތަރިންގެ އިންޓަވިއުތަކަށް ހާއްސަ "އިން ދަ ސްޓޫޑިއޯ" އާއި ޓިކްޓޮކްގެ އެންމެ މަގުބޫލު ފަންނާނުންގެ ކޮންޓެންޓްތަކަށް ހާއްސަ "ދިސް އިޒް ޓިކްޓޮކް" އެވެެ.\nއިތުރު ލިޔުންތައް ޗައިނާ އެމޭޒަން އެމެރިކާ


India gai doctorunah martial art dhaskohdhene\nއިންޑިއާގެ ޑޮކްޓަރުންނަށް މާޝަލް އާޓް ދަސްކޮށްދެނީ\nއިންޑިއާގައި ޑޮކްޓަރުންނަށް ދޭ އަނިޔާ ދަނީ އިތުރުވަމުން\nކ. މާލެ | 10 މެއި 2017 | ބުދަ 13:43 | 1,463\nއިންޑިއާގައި ޑޮކްޓަރަކު ބަލި މީހަކު ބަލަނީ - އޭޕީ\nއިންޑިއާ ސަރުކާރުން ހިންގާ މަޝްހޫރު ހޮސްޕިޓަލެއް ކަމުގައިވާ އޯލް އިންޑިއާ އިންސްޓިޓިއުޓް އޮފް މެޑިކަލް ސައިންސް (އޭއައިއައިއެމްއެސް)ގެ ޑޮކްޓަރުންނަށް މާޝަލް އާޓް ދަސްކޮށްދޭން ނިންމައިފި އެވެ.\nކޮރެއާގެ މާޝަލް އާޓުގެ ހުނަރެއްކަމުގައިވާ ޓައެކްވަންޑޯ ދަސްކޮށްދިނުމުގެ ބޭނުމަކީ، ހޮސްޕިޓަލުން ބުނި ގޮތުގައި ޑޮކްޓަރުން ޑިއުޓީގައި އުޅޭއިރު، ބަލި މީހުންގެ އެހީތެރިންގެ ފަރާތުން ކުރިމަތިވާ ހަމަލާތަކުން ރައްކާތެރިވުމަށް ކަމަށެވެ.\nއޭއައިއައިއެމްއެސް ރެސިޑެންޓް ޑޮކްޓާސް އެސޯސިއޭޝަންގެ ރައީސް ވިޖޭ ކުމާރު ވިދާޅުވީ ހަށި ރައްކާތެރިކުރުމުގެ ތަމްރީނު 1،500 ޑޮކްޓަރުންނަށް ދިނުމަށް ބޭނުންވާ ކަމަށެވެ. ބަލި މީހާގެ އެހީތެރިޔާގެ ހަމަލާއެއް އަރާނެ ވަގުތެއް ޑޮކްޓަރުންނަށް ނޭނގޭނެ ކަމަށާއި އެހެންވެ، އެ ޑޮކްޓަރުންނަށް ހަށި ރައްކާތެރިކުރުމުގެ ތަމްރީނު ދިނުން މުހިންމު ކަމަށް ވިޖޭ ވިދާޅުވި އެވެ.\nމާޗް މަހު ވެސް އިންޑިއާގެ ޑޫލޭ އަވަށުގެ ޑޮކްޓަރަކަށް ވަރަށް ބޮޑަށް އަނިޔާކޮށް ޒަހްމްކޮށްލި އެވެ. އެ ޑޮކްޓަރަށް، ބަލި މީހާގެ އެހީތެރިން އަނިޔާކޮށް ޒަހަމްކޮށްލީ، ހޮސްޕިޓަލްގައި ސީޓީ ސްކޭން ހެދެން ނެތިގެންނެވެ.\nއިންޑިއާގައި ޑޮކްޓަރުންނަށް ގޯނާ ކުރުމާއި ޖެއްސުން ކުރުން ދުވަހެއް ދުވަހަކަށް ދަނީ އިތުރުވަމުންނެވެ.


Meehunnaa medhu oagaatherivun mathee dhemithibumah Minister Shahid govaalavvaifi - One Online\n30 ޖެނުއަރީ 2022: މާލެ، ތުރުކީގެ ފޮރިން މިނިސްޓަރު މެވުލުތު ޗައުސޯލޯގް ރާއްޖޭގެ ފޮރިން މިނިސްޓަރު އަބްދުﷲ ޝާހިދުއާ ބައްދަލުކުރެއްވުމަށް ބޭއްވި ރަސްމިއްޔާތަށްފަހު އަބްދުﷲ ޝާހިދު ނޫސްވެރިންނަށް މައުލޫމާތު ދެއްވަނީ --- ވަން ފޮޓޯ: ޔޫސުފް ސޮފްވާން\nމީހުންނާ މެދު އޯގާތެރިވުންމަތީ ދެމިތިބުމަށް މިނިސްޓަރު ޝާހިދު ގޮވާލައްވައިފި\nބަރަކާތްތެރި ރަމަޟާން މަސް ނިމުނުކަމުގައިވީ ނަމަވެސް، މީހުންނާ މެދު އޯގާތެރިވެ، ހަމްދަރުދީވެ އަދި ދީލަތިވުން މަތީ ދެމިތިބުމަށް ފޮރިން މިނިސްޓަރު އަދި އދ.ގެ އާއްމު މަޖިލީހުގެ ރައީސް އަބްދުﷲ ޝާހިދު ގޮވާލައްވައިފިއެވެ.\nފިތުރު އީދުގެ މުނާސަބަތުގައި މިނިސްޓަރު ޝާހިދު މިއަދު ދެއްވި މެސެޖުގައި ވިދާޅުވީ، ރޯދަ މަހަކީ ކެތްތެރިކަމާއި އަޅުކަމުގެ މައްސަރެއް ކަމަށެވެ.\nމިނިސްޓަރު ވަނީ ރޯދަ މަސް ނިމުނަސް އެހީއަށް ބޭނުންވެފައިވާ މީހުންނަށް އެހީތެރިވުމުގައި ދެމިތިބުމަށް ގޮވާލައްވައިފައެވެ. އަދި އެއީ އިސްލާމްދީނުގެ ރިވެތި އުސޫލުތަކުގެ ތެރޭގައި ހިމެނޭ ކަމެއް ކަމުގައިވެސް އެމަނިކުފާނު ވިދާޅުވިއެވެ.\nފިތުރު އީދަކީ އުފާފާޅުކޮށް، އެކުވެރިކަން އާލާކުރުމަށް މުސްލިމް މުޖުތަމައަށް ލިބޭ ފުރުސަތަކަށްވީހިނދި، ދުނިޔެއަށް ކުރިމަތިވެފައިވާ ހަމަނުޖެހުންތަކާއި ފަގީރުކަން ފަދަ ކަންތައްތަކާ މެދު ވިސްނާލުމަށް އެމަނިކުފާނު އެދިވަޑައިގެންނެވިއެވެ.\nމީގެ އިތުރުން އިހުސާންތެރިކަމާއި އޯގާތެރިކަމާއި ސުލްހަ ފަދަ އިސްލާމީ ރިވެތި އުސޫލުތަކުގެ ތެރެއިން، މައްސަލަތަކަށް ހައްލު ހޯދުމަށް ވެސް އެމަނިކުފާނު އެދިވަޑައިގަތެވެ.\nގުޅޭ ޓެގު ފިތުރު އީދު


B. Miriyandhoo rasmeekoh hulhuvaifi!\nމިރިޔަންދޫ ރަސްމީކޮށް ހުޅުވައިފި!\nހިތާދޫ އޮންލައިން | 27 ޑިސެންބަރ 2018\nއިޓަލީގެ މަޝްހޫރު ޑިޒައިން ސްޓޫޑިއޯއެއް ކަމަށްވާ ޕެލާ އެސޯސިއާޓީ އިން ޑިޒައިންކޮށްފައިވާ އެންމެ މަތީ ފެންވަރުގެ ވެސްޓިން މޯލްޑިވްސް ރިސޯޓް ރަސްމީކޮށް ހުޅުވައިފިއެވެ.